
La Barcelona que amplia els horitzons d'allò possible 


Dins la història de Barcelona, que suma mil-lennis, aquest llibre agafa 
un fragment temporal que és molt petit, però amb els múltiples 
relats que s'hi recullen i sentrecreuen es pot apreciar la importància 
que han tingut l'activisme i els moviments socials en la vida de la 
ciutat. Comparada amb altres ciutats, és evident que Barcelona té 
un nivell de teixit associatiu, d'activisme als barris, no només polític 
i social, sinó també cultural, de cultura popular, que està molt per 
sobre de la mitjana. El fet que en un període tan breu emergeixin 
tantes històries per explicar, a banda de tantes altres que es deuen 
haver quedat al calaix, dona una idea força clara de com és la fiso- 
nomia de la ciutat. 

La rellevància internacional que té Barcelona, tot i no ser capital 
d'Estat, no rau únicament en el fet que sigui una ciutat bonica, ama- 
ble, que ara mateix és atractiva per al turisme, sinó que té molt a veure 
amb la seva identitat, estretament lligada a la seva trajectòria social 
i activista. És una ciutat molt viva, plena de valors, i això li ha atorgat 
un lloc al món. Encara que és una ciutat relativament petita i que està 
ubicada en un entorn relativament amable del primer món, Barcelona 
és referència per a moltes lluites, obreres, feministes, veinals... Aquest 
elevat nivell d'activisme explica l'evolució històrica de la ciutat i repre- 
senta un dels elements que la identifiquen davant el món. 

Sovint, la historiografia més clàssica no acostuma a recollir aquest 
tipus d'experiències, que es consideren menors, residuals, marginals 
O antisistema, per bé que hagin demostrat una capacitat d'incidèn- 
cia força rellevant en l'agenda política, social i cultural de la ciutat. 
I, afortunadament, més enllà d'aquestes, segur que vindran moltes 

més de la mà de gent jove que voldrà fer coses des dels marges. És 
important que totes aquelles persones que vulguin impugnar el siste- 
ma, confrontar les versions oficials, crear i desafiar la realitat existent 
per transformar-la i millorar-la, coneguin referents dels quals puguin 
aprendre i inspirar-se. És fonamental que pugui haver-hi llibres com 
aquest que recullin aquestes experiències, perquè, al cap i la fi, aques- 
ta és la nostra història real, que ens permet transcendir-nos i que ens 
dona dret a intentar tornar a somiar, crear i refutar. 

Llegir aquest llibre suposa fer un repàs d'un munt d'episodis de 
l'activisme social i polític que han marcat intensament l'agenda pú- 
blica de les darreres dècades a la ciutat, malgrat que, en realitat, els 
qui ho hem viscut des de dins sabem que no érem tanta gent. Moltes 
d'aquestes històries eren relativament petites pel que fa a les seves 
possibilitats materials o a les persones que hi prenien part, però això 
no ha impedit que tinguessin una immensa capacitat d'incidència. 
Crec que en gran part això s'explica perquè són experiències, en 
especial les vinculades a la creació d'espais —espais ocupats, espais 
alliberats, centres socials...— que han permès transformar les vides 
de la gent, que han fet possible viure d'altres maneres que no fossin 
les oficialment establertes. 

La història prevista per a la nostra generació traçava que fossis 
una persona jove orgullosa d'haver nascut en democràcia, i que estu- 
diessis una carrera i aprofitessis els teus estudis per entrar al mercat 
laboral, i encara que fos en condicions de màxima precarietat, havies 
d'estar agrait pel simple fet de ser en aquest territori de democràcia 
i prosperitat. Per contra, vam ser capaços d'obrir espais múltiples i 
diversos on tot això es va posar en dubte. Ens vam questionar des 
de la nostra existència del dia a dia, com ara les nostres formes de 
menjar, de relacionar-nos o de valorar els assumptes de gènere i de 
la nostra sexualitat, fins a temes culturals o la relació que establiem 
amb totes les dinàmiques globals que aterraven a la nostra ciutat. 
Tot això va ser possible perquè vam obrir espais en què es podia 
questionar tot, gràcies als quals totes les esferes de les nostres vides 
es van transformar radicalment. 

La capacitat d'incidència social i política d'aquestes petites his- 
tòries d'activisme en l'agenda de la ciutat i de més enllà només s'ex- 
plica perquè també van generar formes de vida que modificaven 
completament els missatges polítics sobre habitatge i altres ques- 
tions especifiques, alhora que transformaven les nostres pròpies vi- 
des, un fenomen que té una potència que va més enllà de qualsevol 
programa polític. Quan descobreixes que tens mil potencialitats que 
pots explorar, treus forces, creativitat i ganes d'actuar i d'incidir que 
altrament no serien possibles. Això enllaça amb la idea feminista del 
fet que allò personal és polític, i de la importància de transformar 
les vides concretes i la quotidianitat per tenir, després, una capacitat 
d'incidència real, no només formal i programàtica. Encara que no 
aparegui de forma explícita, crec que en les històries que contenen 
aquestes pàgines està molt present l'herència del feminisme i l'evo- 
lució de l'univers personal com a pas previ per assolir un determinat 
impacte polític. 

Vaig formar part d'algunes de les experiències recollides en aques- 
ta obra, en les quals es respirava tensió sobre si el possibilisme era o 
no era una traició a les idees i a l'ambició. Des de Miles de Viviendas, 
l'Espai Social Magdalenes o la Promoció d'Habitatge Realment Pú- 
blic, com també des del moviment antiglobalització, sempre hi havia 
aquest estira-i-arronsa entre els sectors més durs i més autònoms, 
que adduien que qualsevol barreja amb el sistema equivalia a renun- 
ciar a principis bàsics i corrompres, i aquells altres que defensàvem 
que perquè realment es produís una transformació social calien ex- 
periències tan àmplies i plurals com fos possible. En definitiva, es 
tractava d'assumir que no calia tenir por d'interactuar amb les insti- 
tucions, justament per avançar en els objectius que ens marcàvem. 

Ens deien 4possibilistesy o 4dreformistesx amb to despectiu, però 
jo sempre vaig estar convençuda que no estàvem renunciant a cap 
idea ambiciosa de transformació social i d'impugnació d'un sistema 
que mercantilitza i especula. Tot passava perquè, sense fer-nos enrere 
en cap de les idees de fons que eren clau, dissenyéssim una estratègia 
que permetés aconseguir petites victòries que ens empenyéssin a 

pensar que podíem assolir grans canvis. Dedicar-se simplement a 
rebutjar-ho tot de forma sistemàtica, en absència d'una estratègia 
possibilista amb la qual es puguin descobrir altres formes realistes, 
viables, d'organitzar-se d'una manera molt més justa, democràtica 
i feliç que la que impera, genera frustració. De vegades et trobaves 
amb gent que havia estat superpura en els seus idearis que de sob- 
te claudicava i es tornava tot el contrari: s'hipotecava, formava una 
familia tradicional, ho deixava absolutament tot i mai més no tenia 
Cap contacte amb el moviment. 

Davant aquestes posicions extremes, sempre vaig ser de les par- 
tidàries de buscar alternatives més híbrides, potser més imperfectes 
o impures, però no ens feia por explorar juntament amb la institució 
com es podien obrir espais que permetessin que la creativitat i la ima- 
ginació fessin aflorar coses que no s'havien previst. l és que generar 
espais de transformació és un dels factors que més permet avançar. Í 
d'aquelles reflexions prové que, per a un determinat context històric, 
alguns de nosaltres ens plantegéssim fer una candidatura municipa- 
lista per mirar de descobrir si, en efecte, des de dins de la institució es 
podien obrir més espais. l un cop a dintre, no és senzill: dir el contrari 
seria mentir. No és gens fàcil i l'experiència resulta força imperfecta, 
però segueixo pensant que val la pena explorar aquests marcs per 
arribar a ser capaç de donar més poder a la gent, sobretot a aquelles 
persones que estan pitjor. Això sí, continuo tan convençuda com 
abans, o fins i tot més, que això té sentit si a fora hi ha una ciutat 
organitzada, implicada, crítica i exigent, i que una cosa mai no ha de 
substituir l'altra. 

Des del primer dia que vaig entrar a l'Ajuntament vaig tenir 
clar, i ho vaig dir, que quan passava a ser alcaldessa deixava de 
ser activista, justament perquè quan era activista no volia que em 
representessin aquells que estaven a la institució i, per tant, no 
pretenc representar aquells que són fora. Però sí que aspiro que, 
d'una manera crítica, siguin propositius i exigents i que no defugin 
interactuar amb la institució, a fi que es guanyin espais de poder 
real i concret per a la ciutadania. Tots patim el dèficit de pertànyer 


PRÒLEG 


a Una democràcia molt jove, de tot just quatre dècades, on d'això 
hi ha poca tradició. Fins al moment hi ha hagut una experiència 
molt dicotòmica, molt simplista: o estàs dins o estàs fora, o t'ad- 
hereixes al poder o hi estàs radicalment en contra. Amb tot, crec 
que existeix tot un terreny de grisos que hem de reconèixer. Els 
moviments socials sempre han de mantenir la seva independència 
i la seva autonomia, però això no significa ser porucs, al contrari. 
Si estàs segura del que estàs fent, t'has de sentir prou valenta per 
poder interpel-lar qui estigui a la institució, com ara és el nostre 
cas, i demanar-nos i proposar-nos coses, sense que ningú deixi de 
ser qui és, per ampliar l'horitzó d'allò possible. 

Prefaci 


Aquest llibre difícilment pot ser una història del moviment pel dret 
a l'habitatge a Barcelona. Reuneix històries, incompletes i fragmentà- 
ries, de moviments diversos, però pretén posar-les en comú. El juliol 
del 2011 vaig entrar com a becari a la redacció catalana del diari 
Público, en ple auge del 15-M. Quan no feia ni una setmana que 
hi era em van enviar a cobrir una roda de premsa de la Plataforma 
d'Afectats per la Hipoteca. La PAH, al costat d'altres lluites, va ser 
un dels motius pels quals vaig voler dedicar-me al periodisme, per 
poder explicar com persones incansables que lluiten dia a dia per les 
utopies aconsegueixen transformar el món, a vegades més ràpid i a 
vegades més a poc a poc, però sense aturar-se mai. 

Més enllà de l'actualitat, trobava que la història de la PAH s'havia 
d'explicar, però va resultar que abans d'aquesta hi havia moltes més 
històries. Aquest llibre sorgeix en part d'una entrevista feta el 2012 a 
l'Ada Colau, en què repassava la seva trajectòria anterior a la Platafor- 
ma. A partir d'allà vaig començar a recollir veus d'aquells moviments, 
i Unes em van portar a d'altres, i finalment la història amb què estava 
treballant ja no era només la de la PAH, sinó la de diverses realitats 
enxarxades, prèvies i paral-leles. 

Si bé els moviments pel dret a l'habitatge són tan antics com la 
ciutat, el moviment oRupa, i en especial el de mitjans dels anys noran- 
ta, és el punt de partida triat per a les històries recollides aquí. També 
he posat un limit geogràfic, la ciutat de Barcelona, a una realitat que 
és inabastable, tot i que tampoc he evitat anar més enllà quan s'ha fet 
necessari. El gruix de les entrevistes que apareixen en aquest escrit les 
vaig realitzar entre el 2012 i el 2014. Des de llavors han passat moltes 
coses, però he mirat d'explicar la història fins aquell moment, abans 
d'una onada d'apostes electorals. Al relat hi he afegit un epíleg que 

vol ser una mirada feta des d'avui. Al final del llibre, una cronologia i 
uns mapes ajuden a situar tot plegat en el temps i l'espai. 

Aquest llibre és un exercici d'història oral, amb les imprecisions 
que això pot comportar. Allà on la memòria dels protagonistes no 
arribava, he procurat repassar hemeroteques per aportar-hi rigor, 
tant de la premsa com de la quantitat ingent de materials que han 
generat els moviments, en les darreres dècades sobretot per mitjà 
d'internet. En aquest aspecte cal donar les gràcies a les persones 
que encara conserven públiques a la xarxa vvebs d'espais que van 
ser ocupats, per exemple, el 1998. En temps d'Internet la memòria 
és un bé preuat. 

He d'agrair haver pogut fer aquest llibre als companys de la Fun- 
dació Periodisme Plural, que ha estat tot una escola des d'on intentar, 
a vegades amb més èxit i a vegades amb menys, construir amb les 
nostres mans el periodisme que voliem. A l'Aleix Porta li agraeixo 
l'ajuda en la transcripció de les entrevistes quan se'm menjava l'ac- 
tualitat dins una redacció. Al Yeray S. Iborra, l'Helena López Vallejo 
i l'Adrià Rodríguez Castelló, gràcies per les seves lectures atentes. 
Al Tonatiuh López, per l'ajuda a l'hora de copsar la importància de 
fer que les coses, com aquest mateix llibre, succeeixin. Evidentment, 
també estic molt agrait a totes les persones que m'han cedit una 
part del seu temps en entrevistes per explicar-me la seva història 
i la seva lluita. I, nalment, al Jordi Mir Garcia, company de moltes 
aventures, que des que això era una idea embrionària m'ha perseguit 
i acompanyat per fer possible aquest llibre i per convèncer-me que 
les utopies sempre són realitzables. 


Barcelona, novembre del 2017 


Conquestes 


22 de febrer del 2009 La Casa de la Solidaritat, al barri del Raval, acull 
una trobada de persones que tenen problemes per pagar les seves 
hipoteques i temen quedar-se al carrer. Un petit grup d'activistes les 
ha convocat amb cartells que parlaven directament de les situacions 
limit que la gent està acostumada a patir en silenci. Assemblees com 
aquesta s'aniran repetint a partir d'aquest dia. El primer pas serà su- 
perar la vergonya, la sensació d'haver fracassat, i poder apropar-s'hi 
a parlar del problema. Després caldrà entendre la situació, quines 
lleis s'hi apliquen, quins drets tenen i com s'hi pot fer front. Gràcies 
a tot això, les persones que hi participen aprendran a assessorar-se 
les unes a les altres, esdevindran expertes sense necessitat d'advocats 
ni economistes. Després els caldrà lluitar molt, perquè de seguida 
veuran que la llei no està de la seva part. 


12 de febrer del 2013 L'Adrià Alemany puja sobre una tanca davant la 
seu a Barcelona del Partit Popular, que governa Espanya amb majoria 
absoluta. Unes 700 persones s'hi han concentrat per defensar una 
proposta de llei impulsada per la Plataforma d'Afectats per la Hipote- 
ca (PAH) contra els desnonaments, per un lloguer social i perquè les 
persones que no poden fer front a la seva hipoteca no acumulin un 
deute tota la seva vida. El partit del Govern havia anunciat que ni tan 
sols permetria debatre la proposta, i la PAH va convocar protestes a 
les seves seus per tot l'Estat. Megàfon en mà i amb llàgrimes als ulls, 
l'Adrià es puja a la tanca per anunciar que han canviat la seva posició 
a l'últim moment i la llei es podrà debatre: dPodem fer realitat coses 
que crèiem impossiblests, crida. 

La Plataforma d'Afectats per la Hipoteca la van fundar el 22 de 
febrer del 2009 un grup de persones que feia anys que lluitaven pel 
dret a l'habitatge. LAdrià i l'Ada Colau formaven part d'V de Vivien- 
da, un moviment que cridava 4iNo vas a tener casa en la puta vidal 
durant els anys 2006 i 2007. l'Ernest Marco i el Guillem Domingo 
provenien de l'Ateneu Candela de Terrassa, un espai des d'on reivin- 
dicaven drets socials, amb l'habitatge com un dels eixos principals. 
La Lucía Delgado i la Lucia Martín havien participat en protestes pel 
dret a l'habitatge, però el primer cop que s'impliquen de valent és 
quan l'Ernest, amb qui treballaven a un laboratori de la Universitat 
Autònoma de Barcelona, les convida a participar en la iniciativa que 
estan posant en marxa. 

Tots plegats estaven acostumats a moure's en els marges, a con- 
tracorrent, i poc s'esperaven l'èxit de la PAH. En pocs anys aquella 
organització va aconseguir aturar centenars de desnonaments, re- 
cuperar cases buides per a famílies que s'havien quedat al carrer, 
aplegar un gran suport social i, finalment, posar contra les cordes el 
Govern espanyol. El febrer del 2013 una enquesta de Metroscopia per 
al diari El País apuntava que el 87 26 de la població estava a favor de 
les mesures plantejades per la PAH en forma d'iniciativa legislativa 
popular (ILP). 

Un parell de dies després d'aquella votació, l'Ada respon la questió 
de si es podien imaginar totes aquestes conquestes: 4 No. Tampoc no 
ens hem parat mai a pensar-ho, perquè la realitat ha estat tan dura, 
tan urgent sempre, que no hem tingut gaire temps per reflexionar-hi 
a fons, per projectar el futur. Hem actuat sempre d'acord amb la 
urgència i la necessitat, però, evidentment, si això ens ho diuen fa 
quatre anys o fa un any, ni nosaltres ens ho hauríem cregut. Realment 
es demostra que es pot arribar molt més lluny del que pensem si ens 
ho creiem i hi persistim. No pensàvem que arribariem tan lluny. 

Aquesta realitat dura de què parla l'Ada és fruit d'una crisi eco- 
nòmica i de l'esclat d'una bombolla immobiliària que feia anys que 
s'estava inflant, que venia de molt més lluny, tot i la denúncia d'ac- 
tivistes com ella. 

Propietaris 


1 de maig del 1959 Els Col-legis d'Agents de la Propietat Immobiliària 
reten un homenatge al ministre de l'Habitatge espanyol, José Luis de 
Arrese, i el nomenen cagent d'honorx, amb l'entrega, recollia el diari 
ABC, ad'una artística placa de plata de record. El dictador Francisco 
Franco va crear el Ministeri de l'Habitatge el 1957 amb Arrese al 
capdavant, i tenia una màxima principal: 4No volem una Espanya 
de proletaris, sinó una Espanya de propietaris. 

En aquella trobada amb els agents de la propietat, el ministre 
exposava les línies principals de la seva política, que els havia de bene- 
ficiar. Però més enllà del negoci immobiliari, un dels objectius bàsics 
d'aquesta reconversió dels proletaris en propietaris era, justament, 
el control social. Arrese deia que dl'home, quan no té una llar, sapo- 
dera del carrer, i quan s'apodera del carrer empès pel mal humor, es 
fa subversiu, agre i violents. La política d'habitatge del franquisme 
anava dirigida a impedir-ho. 

El ministre justificava la seva política per raons de justícia, per 
defensar la dignitat de l'home, de moral, perquè considerava 4 vene- 
rablex la institució de la família, d'estabilitat social, i de rendibilitat 
econòmica, perquè un home zalegre i reposatx rendeix més. Va ser 
així com es van assentar les bases perquè la compra d'un pis es con- 
vertís en la principal via per accedir al dret a l'habitatge a Espanya. El 
1950 el percentatge de persones que accedien a un habitatge mitjan- 
çant la compra s'acostava a la meitat de la població, sense arribar-hi. 
Mig segle després la situació canviaria radicalment. 

Amb el final de la dictadura, les polítiques van seguir accentu- 
ant aquest model. El 1980 s'aprova la Llei del mercat hipotecari, que 
posava els fonaments perquè les hipoteques fossin un negoci més 
atractiu per a les entitats financeres. El 1985, al final de la primera 
legislatura del socialista Felipe Gonzàlez al capdavant de l'executiu 
espanyol, el seu ministre d'Economia i Hisenda, Miguel Boyer, pro- 
mulga un decret que representa un canvi decisiu en la situació de 
l'habitatge. Lanomenat Decret Boyer acabava amb els contractes de 

lloguer indefinits, cosa que va representar un augment dels preus 
derivat de les successives renovacions. La mesura semmarcava en 
un paquet de reformes que havien de permetre l'entrada d'Espanya 
a la Comunitat Econòmica Europea el 1986. 

El preàmbul del Decret Boyer assegurava que estimularia la 
construcció de pisos de lloguer i permetria 4satisfer les necessitats 
d'habitatge a una generació de joves que, atesa la situació de baix 
creixement econòmic, tenen dificultats per adquirir un habitatge... 
La realitat va ser que el percentatge d'habitatges en lloguer a Espanya 
no va fer més que baixar. El 1960, mentre Arrese construia la seva 
Espanya de propietaris, un 43 96 de la població vivia de lloguer. La 
Xifra baixaria fins el 20,8 96 el 1981. El 1991, després de Boyer, cauria 
fins al 15,2 96, i el 2001 arribava a l'11,4 96. Viure de lloguer havia pas- 
sat de ser l'opció per la qual optava la meitat de la població a ser la 
minoritària. Laltra cara de la moneda va ser que la gent va començar 
a endeutar-se cada cop més amb hipoteques. 


Bombolla 


La Carme Trilla va entrar a treballar a la Direcció General d'Habitat- 
ge de la Generalitat l'any 1984. No era experta en la matèria, però 
va guanyar una plaça per posar en marxa un àmbit d'estudis dins 
l'àrea d'habitatge i s'hi va especialitzar. Tot i que el 1997 va plegar, 
perquè estava en desacord amb les polítiques que s'hi estaven du- 
ent a terme, des de llavors s'ha dedicat a questions a l'entorn de 
l'habitatge. Es va endinsar en la consultoria en polítiques públiques, 
4i tota aquesta reflexió sobre com havien de ser les polítiques d'ha- 
bitatge i urbanisme va fer que quan va haver-hi un canvi de govern, 
el 2003, des del Tripartit em van proposar anar a fer tot allò que 
havia estat recomanant, recorda. Va ser secretària d'Habitatge de 
la Generalitat fins al 2010. En tot aquest temps va poder veure en 
primera línia com creixia la bombolla immobiliària, i també com li 
esclatava a les mans. 

4La bombolla no comença sobtadament, perquè res comença 
així, encara que sempre hi ha algun fet desencadenant, assegura la 
Carme, que es remunta fins al procés de convergència amb la Unió 
Europea. 

4A començaments dels noranta ens posem d'acord que hem 
d'arribar a la unió monetària, l'euro, i això fa que entre l'any 1991 i 
l'any 1997 els tipus d'interès dels crèdits aquí hagin d'anar baixant, 
explica. Paral-lelament, des del 1992 Espanya es troba en un període 
de crisi econòmica, però el 1997 és un any de trencament, quan el 
cost d'un préstec passa a ser més baix que l'augment del cost de la 
vida. 4Quan passa això la gent demana crèdits, perquè et surt més 
a compte endeutar-te que guardar els teus estalvis, i com que això 
coincideix amb una recuperació econòmica, els bancs no només bai- 
xen els tipus d'interès, sinó que comencen a donar crèdit amb una 
facilitat extraordinària, i l'origen de la bombolla està aquíx, assegura. 

La questió és que amb accés al crèdit i interessos baixos la gent 
comença a comprar pisos, i ho fa especialment perquè no ho havia 
pogut fer abans. 4 Dona una sortida a la gent que havia estat retenint 
la demanda d'habitatge en tota l'etapa des del 91 i els Jocs Olímpics 
fins al 97, era com si tota la gent que s havia demancipar des del 91 no 
ho hagués fet, i hi havia una demanda acumulada,, explica la Carme. 
Els preus en aquell moment eren baixos, perquè en tots els anys de 
crisi no es venien gaires pisos, i la gent va començar a comprar. 

4La bombolla, com a mecanisme superestudiat i superconegut, 
però no per això fàcil de combatre, és clarament un fenomen especu- 
latiu general, tothom vol entrar-hix, diu la Carme, però reconeix que 
no tothom actua de la mateixa manera: 4Naturalment, uns tenen 
més informació i en treuen més profit, que són els propietaris del sòl 
o els promotors més ben posicionats). 

4La característica principal de la bombolla és pensar que l'any 
seguent els preus seran més alts i que per això és millor comprar 
enguany, i l'acumulació de demanda d'un any fa pujar els preus que 
es tenia por que pugessin, i així successivamentn, assegura. 4 Però 
de tot això no es dedueix una millora de la situació econòmica de 

la gent, perquè sí que hi ha més activitat, però els sous de les fa- 
mílies pugen segons l'IPC (índex de preus del consum), i, en canvi, 
els pisos pugen en funció d'aquest núvol d'expectativesx. Mentre 
els bancs segueixen donant crèdit, però, la gent segueix comprant. 
El que passa és que a mesura que s'infla la bombolla, com que hi 
ha més distància entre els preus i la capacitat adquisitiva de les 
famílies, cel preu t'exigirà més anys de retorn, i un pis que potser 
pagaries en quinze anys el pagues en trenta3, apunta. 

l l'alternativa a demanar una hipoteca per comprar un pis2 Era 
dificil. d Evidentment, no hi ha oferta de lloguer, perquè a ningú se 
li acut fer lloguer quan tothom està per vendre, explica la Carme. 
l mentre els preus pugen, l'Administració tampoc ofereix una alter- 
nativa. 4La promoció que fa el sector públic també és per vendre-. 

El novembre del 2006, abans de l'esclat d'aquella bombolla, el rela- 
tor especial de Nacions Unides sobre el dret a un habitatge adequat, 
Miloon Rothari, visita l'Estat espanyol per avaluar si s'hi garanteix 
aquest dret. En el seu informe, per bé que celebra que es reconegui 
el dret a l'habitatge adequat com un dret constitucional, inclou el 
que segueix: 4 No obstant, el relator especial també observa que fac- 
tors econòmics i financers, entre els quals cal esmentar l'especulació 
generalitzada, han tingut efectes negatius en el dret a un habitatge 
adequat a Espanya. El fet que els preus siguin elevats i la manca de 
parcs d'habitatge públic, en particular d'habitatges de lloguer, han 
afectat grans sectors de la població-. 

othari, davant el que veu durant la visita, reclama 4 que l'Estat 
intervingui en el mercat. Assenyala 4la prioritat que s'ha donat en 
els darrers decennis al model de propietat immobiliàriax, amb el 
resultat que el 2001 el 82 96 de les famílies espanyoles vivien en cases 
de propietat privada. El relator de l'ONU remarca que Espanya havia 
experimentat un dels augments del preu de l'habitatge més grans 
entre els paisos desenvolupats, amb un augment mitjà del 1096 en 
cinc anys. Entre el 1997 i el 2007, però, els preus a Madrid i Barcelona 
van pujar més d'un 100 96. El 2006 el cost mitjà d'un habitatge obli- 
gava a pagar en concepte d'hipoteca més del 40 96 de l'ingrés mitjà 

d'una familia. 4El relator especial està convençut que una situació 
d'aquesta mena no és sostenible a llarg termini i que un percentatge 
més gran de la població experimentarà problemes de pagament en 
el futur, cosa que podria afectar el seu dret a un habitatge adequat, 
conclou l'informe. 


Reacció 


14 de maig del 2006 Una seguda convoca centenars de joves a través 
d'internet per reclamar un habitatge digne. La bombolla immobili- 
ària encara no ha esclatat, però els joves es troben en una situació 
dificil per accedir a l'habitatge. D'allà sortiran les assemblees per un 
habitatge digne, o V de Vivienda, que amb el crit 4iNo vas a tener 
casa en la puta vidaly ompliran els carrers amb manifestacions du- 
rant mesos. 

En aquella època, l'Adrià Alemany havia tornat d'Irlanda, a on ha- 
via marxat a viure un cop llicenciat en Economia, i vivia el problema 
en pròpia pell. dDesprés d'estar emancipat a Irlanda durant tres anys, 
part dels quals amb la meva parella d'aquell moment, quan torno em 
veig obligat a tornar a casa dels meus pares, amb una parella que era 
italiana, era una situació molt incòmoda, recorda l'Adrià, que en 
aquella època estava treballant i alhora estudiava un postgrau. 4Jo 
tenia estalvis però no podia accedir a un pis de lloguers. Va descobrir 
quasi per accident el moviment per un habitatge digne. 4Un dia vaig 
veure al diari que hi havia una convocatòria d'això, que deien "Ens 
prenen el pèl amb l'habitatge", i hi havia una foto de gent tallant-se 
els cabells, un altre dia vaig veure que havien ocupat un autobús de la 
línia 47, reivindicant l'article 47 de la Constitució, que diu que tenim 
dret a l'habitatge... Havia seguit per sobre les accions que havien fet. 


2 de juliol del 2006 Després de diverses segudes a les places, aquell 
moviment convoca una manifestació a Barcelona, des de la plaça de 
Catalunya fins a la plaça de Sant Jaume, sota el lema 4'Per un habitat- 

ge dignes. 4jo estava amb uns amics que havia conegut a Irlanda, que 
havien vingut i havíem quedat per anar a la platja, i quan estàvem 
tornant, pujant per les Rambles, els hi vaig dir d'anar a la plaça de 
Sant Jaume a veure si agafàvem la manifestació x, explica l'Adrià. 4Lla- 
vors vaig arribar a la plaça i em va molar molt, recordo uns vídeos, 
una enquesta d'elecció múltiple feta amb molta conya...x. 

4Em va agradar l'ambient que hi havia i al final de la convocatòria 
van repartir octavilles per si volíem anar a la seguent assemblea, a 
l'Espai Social Magdalenes, i vaig començar a anar a les assemblees, i 
quan vaig veure que no hi havia ningú que dirigís el tema, una de les 
primeres preguntes que vaig fer era "Qui està movent això2" o "Qui 
és el president2", i ho recordo bastant, perquè un hi arriba amb un 
imaginari que no és el de les assembleesx, rememora. I si no venia 
d'aquell ambient de moviments socials, què el va atraure a V de Vivi- 
enda2 4El fet que l'estètica, el llenguatge, el registre, la ironia connec- 
tessin amb mi va tenir bastant a veure amb que jo m'hi impliqués:. 

4V de Vivienda va tenir un grandiíssim impacte en poc temps, el 
2006 i el 2007, però tal com va pujar, va baixar com l'escuma, re- 
corda l'Ada Colau, qui, a diferència de l'Adrià, feia temps que lluitava 
pel dret a l'habitatge des d'altres espais. dUn dels problemes més 
importants va ser que l'aposta per l'espontaneisme tenia una força 
brutal a l'hora de fer intervencions creatives i de sumar moltíssima 
gent, però quan això s'allarga en el temps i no aconsegueixes els grans 
objectius de màxims, si no tens objectius a curt termini la gent es va 
desenganxant i es va desmobilitzantx, assegura. 

El 2012, sis anys després de la visita de Miloon Rothari, la seva 
successora a la Relatoria Especial de l'ONU, Raquel Rolnile, torna a 
Barcelona per conèixer els efectes de l'esclat de la bombolla immo- 
biliària. Durant la seva visita, explicava: dEl que he percebut molt 
clarament és que hem tingut, en els darrers 15 o 25 anys, segons el 
país, un canvi de paradigma molt radical: de pensar en l'habitatge 
com una política social, com a part d'un estat de benestar social, com 
a obligació del Govern, hem passat a la idea de l'habitatge com una 
mercaderia, i més recentment, de l'habitatge com a producte finan- 

cer. Les reformes en polítiques d'habitatge han anat arreu del món 
en aquesta direcció d'un model únic dominant, que és la propietat 
privada individual de la casa o del piso. 

4Això coincideix, evidentment, amb l'hegemonia d'un pensament 
neoliberal, en l'economia i en la política. Coincideix també amb la 
caiguda del mur de Berlín, amb la fi del socialisme i el comunisme, de 
la idea de la producció estatal en massa, i el món va anar radicalment 
cap a l'altra banda, i ha passat el que ha passat. Aquesta política és un 
fracàs, perquè ha provocat la bombolla immobiliària i financera, que 
ha esclatat i ha deixat famílies senceres extremament vulnerables 
sense dret a un habitatge dignes, lamenta Raquel Rolnil. 

La relatora destacarà també una altra questió, que és pròpia d'Es- 
panya i que els impulsors de la PAH no van veure fins que no van 
haver d'afrontar-ne els primers casos: tot i que el pis és la garantia del 
crèdit hipotecari, encara que l'entreguis al banc, pots seguir endeutat. 
4 És una bogeriax, declara: centregar l'immoble i seguir endeutat és 
una Cosa que no havia vist mai en la meva vida. 

Un cop implicat a V de Vivienda, l'Adrià es va dedicar a estudiar 
la questió de l'habitatge des del punt de vista econòmic i financer. 
4V connectava sobretot amb qui no s'havia hipotecat, i això la feia 
d'un perfil bastant jove, apunta, però a ell li va preocupar especial- 
ment el tema hipotecari. 4Jo pensava quant haurien de pujar els 
tipus d'interès perquè les quotes de les hipoteques augmentessin 
tant que la gent no pogués pagar, i què passaria llavorsx, recorda. 
Però es va trobar que el sistema va fer aigues per una altra banda: 
4 La fallida de Lehman Brothers ho va petar tot, va petar el sistema 
financer, els bancs van deixar de donar crèdit i van deixar d'alimentar 
la bombolla. 

4 Al final la bombolla immobiliària era el mateix sistema, que es- 
tava donant feina a la gent del sector de la construcció, o sigui, que 
quan es punxa la bombolla hi ha una crisi perquè tenim un model en 
què un 30 96 de la població depenia directament o indirectament del 
sector de la construccióx, conclou l'Adrià. Les consequències seran 
dramàtiques, però mentre V de Vivienda es desinflava, tant ell com 

l'Ada van compartir amb gent de l'Ateneu Candela de Terrassa la 
convicció que calia cercar respostes. 


La plataforma 


4 Quan va començar la Plataforma d'Afectats per la Hipoteca vam 
convocar una primera reunió fent cartells que interpel-laven molt 
directament, recorda l'Ada Colau. 4 Nosaltres volíem replantejar el 
model, però d'altra banda volíem fer una cosa que realment donés 
resposta als problemes concrets de la gent, que és una cosa que vam 
aprendre d'V de Vivienda. A part de fer plantejaments més amplis, el 
que s'ha de fer és donar respostes als problemes de la gent, perquè si 
no li demostres a la gent que la mobilització té sentit per respondre 
a problemes de la seva vida quotidiana, difícilment se sumarà a un 
cicle de protestes), assenyala. Per això trobaven fonamental posar 
objectius a curt, a mitjà i a llarg termini, i anar sumant victòries que 
ens reforcin i ens permetin aconseguir-ne de més importants. 

El canvi de lògica passava en gran part per no anar a buscar ac- 
tivistes, sinó la gent afectada per la problemàtica. 4 Per això també 
vam triar el nom de Plataforma d'Afectats per la Hipoteca, que fos 
un nom molt literal, que interpel-lés molt directament la gent que 
estigués passant per problemes amb el tema de la hipoteca. Vam 
convocar aquesta primera reunió fent cartells supersenzills, inter- 
pel-lant la gent amb "Informa-te'n" i "Assessora-te'n" i els vam penjar 
en llocs que pensàvem que podien visitar persones afectades: serveis 
socials, oficines de l'INEM...x, explica l'Ada. La primera reunió, el 22 
de febrer del 2009, a la Casa de la Solidaritat, confirmava la seva 
hipòtesi que hi havia un problema amb les hipoteques, perquè van 
aplegar al voltant de setanta persones afectades. 

4El que vam començar a fer a la primera reunió va ser, en primer 
lloc, informar, perquè ja vam detectar que un dels primers problemes 
era que hi havia una desinformació generalitzada, la gent no tenia 
ni idea de què li podia passar si deixava de pagar la hipoteca, ni com 

anava el procediment i tot plegatx, recorda l'Ada. El pas seguent per 
als impulsors de la PAH era que aquelles reunions es convertissin en 
un procés de politització. No pretenien atendre persones usuàries, 
que hi anessin només a buscar informació i assessorament, sinó que 
esperaven que allà es generés un compromís i un protagonisme de la 
lluita. Això no va ser fàcil. 4 Al principi molta gent venia a les reunions, 
però molt poca repetia. Això era el més difícil, i és una cosa que vam 
anar construint a poc a poc, amb el que ha estat una de les eines més 
bàsiques de la PAH: l'assessorament col-lectiux, afirma. 

4'Érem molt sincers amb tota la gent que se'ns apropava, expli- 
cant-los que ara mateix el que hi ha és una llei injusta que sobrepro- 
tegeix el banc i, per tant, fins que no canviem això hi ha poca cosa a 
fer, així que la millor forma que tens d'ajudar-te a tu mateix és impli- 
car-te per fer incidència i canviar la lleix, recorda. 4 Però, evidentment, 
sabem que la gent té un problema aquí i ara, i necessita alguna cosa 
més que això. És per això que sempre hem intentat articular, i crec 
que és una altra de les claus de l'èxit de la Plataforma, aquests dos 
nivells: el nivell d'incidència i el de resposta quotidiana als problemes 
quotidiansy, conclou l'Ada. 


Assessorament 


Una de les línies de treball de l'Ateneu Candela de Terrassa va ser 
impulsar l'Oficina de Drets Socials (ODS), que treballava en tres ei- 
XOs principals: assessorament gratuit a persones migrants en temes 
d'estrangeria, assessorament a persones amb problemes laborals, i 
dret a l'habitatge. Mentre que en els primers dos eixos l'ODS tenia 
força i, cada dos dies, quan obrien l'oficina, rebien gent que buscava 
assessorament, dl'eix d'habitatge era un eix més d'activisme al carrer, 
de mobilització amb les campanyes d'V de Vivienda, i no venia gent 
amb problemes d'habitatges, explica l'Ernest Marco. Això va canviar 
a finals de 2008, quan comença a aparèixer gent amb el que anome- 
nen zel totxox, la demanda judicial, perquè els volien fer fora de casa. 

Passar a treballar amb famílies en risc de quedar-se al carrer va 
ser un canvi radical per a la gent de l'Ateneu. cAquest salt de passar 
d'estar entre activistes a enfrontar-se, per dir-ho d'alguna manera, 
amb problemes reals, era un salt que ens feia una mica de vertigen, 
perquè podien existir molts matisos, molts problemes concrets que 
potser no podíem resoldre en una assemblea, apunta l'Ernest. 

Buscant respostes a la problemàtica, van descobrir Ahorcados por 
la Hipoteca, un col-lectiu d'afectats autoorganitzats de Madrid, so- 
bretot llatinoamericans. 4Vam començar a parlar amb ells, per veure 
quin tipus d'assessorament donaven, quin tipus de consells legals, 
quin tipus de gent configurava aquesta plataforma, recorda. Tant ell 
com l'Ada i l'Adrià recorden un nom quan parlen del moment en què 
s'estava gestant la PAH: Ericle Jàtiva, l'equatorià amb problemes per 
fer front a la hipoteca que va crear el blog Ahorcados por la Hipoteca. 

d4Jo era un testimoni presencial de tot el que estava succeint i ne- 
cessitava cercar una solució, explica l'Ericle des de l'Equador, a on va 
tornar l'abril del 2013 després d'haver viscut catorze anys a Espanya. 
4El problema de les hipoteques va afectar en primera instància im- 
migrants, gent que es va quedar sense feina després de la bombolla 
immobiliària. Es va acabar la construcció i es van quedar a l'atur, van 
deixar de tenir els ingressos que tenien, i llavors van començar els 
problemes d'hipoteca: per desconeixement i engany s'havien signat 
hipoteques abusives, amb molts interessos, hi havia prestacions fic- 
tícies, hipoteques dobles, els avaladors solidaris...x, recorda. 

En les seves primeres aparicions en premsa, com la del 15 febrer 
del 2009 a Con todos los acentos, un programa de TVE dedicat a 
col-lectius migrants, els dahorcadosx expressen una realitat que va 
afectar en primer lloc les persones migrants, però que més tard aca- 
barà sent el pa de cada dia a la Plataforma d'Afectats per la Hipoteca: 
families senceres es quedaven a l'atur, els bancs no oferien cap altra 
solució que pagar el deute, el contratemps desembocava en conflic- 
tes familiars, en problemes de salut com ara estrès, ansietat... 4A 
Barcelona em van preguntar el perquè del logo d'Ahorcados, que era 
el joc del penjatx, recorda l'Eriche. eSi algun cop li preguntes a algú de 

les PAH què és el que passa amb la hipoteca, que per què comences 
a deixar de pagar-la, és com el joc del penjat: tu en aquell moment 
estàs ahorcado per la hipoteca-. 

Ahorcados por la Hipoteca neix l'estiu del 2008. L'Ericle és enginyer 
informàtic i quan es va veure en la situació de no poder fer front a la 
hipoteca el primer que se li va acudir va ser crear un blog per intentar 
entendre què passava o què es feia en altres llocs. I d'allà en surt un 
col-lectiu. La seva primera reunió gran va ser el 7 de juliol de 2008, en 
una sala que demanaven al Partit Socialista al Pont de Vallecas. Allà 
van gaudir del suport d'altres col-lectius de migrants, com ara AESCO 
(América, EspaRia Solidaridad y Cooperación), que va proporcionar 
assessorament jurídic. 

L'Eriche es considerava una persona d'esquerres, però no era un 
activista. Quan va impulsar Ahorcados por la Hipoteca desconeixia 
la lluita que tenia en marxa V de Vivienda per reivindicar el dret a 
l'habitatge. Després, quan els coneix, tampoc li aporten les respos- 
tes que busca. 4Mentre que V de Vivienda reclama per a tothom 
l'habitatge digne, establert en la Constitució espanyola, nosaltres ja 
teníem un habitatge i l'havíem comprat a un banc amb un deute), 
explica. Van buscar un encaix a aquestes dues realitats, però no van 
acabar de trobar-lo. 

Des de l'altra banda, l'Adrià Alemany compartia la lectura: 4 Quan 
al 2006-2007 estàvem al cim de la bombolla immobiliària, un 90 96 
de la gent accedia a l'habitatge a través de la hipoteca i, per tant, la 
reivindicació central del moviment era marginal, perquè el que la 
gent tenia era una hipoteca i una Casa, entre cometes, en propietat, 
reconeix. De fet, recorda, hi havia en el moviment qui veia els hipote- 
Cats com a part del problema: d'El que estava fent créixer la bombolla 
era el volum hipotecari que s'estava posant en circulació, per tant, 
consideraven que si tu demanaves un crèdit, no col-laboraves en que 
els preus baixessin:. 

Els impulsors de la PAH sempre han denunciat, però, el que con- 
sideren un engany col-lectiu. La bombolla creixia perquè el missatge 
que la millor opció era comprar un habitatge es repetia en boca de 

consultors professionals, polítics de tots els colors, ministres d'Econo- 
mia, de Foment, d'Habitatge, d'Indústria, de Treball..., governadors 
del Banc d'Espanya i presidents de bancs i caixes. 

En aquest context, tot i les diferències entre V de Vivienda i Ahor- 
cados por la Hipoteca, l'Ernest, en la seva recerca de respostes, con- 
tacta amb l'Ericle. 4El meu primer contacte amb V va ser a través de 
l'Ernest, que em convida a Terrassa, i fem una petita reunió, bastant 
modesta, i la gent es queda amb el fil del que s'estava fent a Madrid, 
recorda. Més tard, a través del Diego Sanz, del Centre Social Seco de 
Madrid, coneix l'Ada Colau, que el convida a Barcelona a participar 
en una sessió del cicle 4 Quatre cites per sortir de la crisi de l'ha- 
bitatgex, organitzat per V de Vivienda i l'Observatori DESC (Drets 
Econòmics, Socials i Culturals) a l'Espai Social Magdalenes. 

4En aquell moment era l'únic referent a la xarxa sobre el tema, 
diu l'Ada sobre l'Ericle i el seu blog. Per això el conviden a xerrar en 
aquest cicle amb una sessió sota el títol 4No deixem que el banc ens 
faci fora de casa). l admet: 4Llavors vam veure claríssim que tenia 
sentit la hipòtesi que ens haviem plantejat i que hi hauria un proble- 
ma massiu de persones afectades per la hipoteca-. 

4Aleshores vam gestar la idea de la Plataforma d'Afectats per la 
Hipoteca amb una doble intenciós, explica l'Ada. 4 D'una banda, la 
necessitat de donar una resposta a les persones que en aquell mo- 
ment sablem que estarien afectades per desnonaments massius, de 
l'altra, ho vèiem com una ocasió de politització massiva de persones 
que no es mourien per espais més activistes, una ocasió única de 
replantejament del model que estàvem denunciant des de feia anys. 

Per a la primera assemblea de la PAH, quatre mesos després 
d'aquell debat, van tornar a convidar l'Erich Jàtiva. El dissabte 21 de 
febrer del 2009 se celebrava una primera assemblea amb una dotze- 
na d'assistents a l'Ateneu Candela a Terrassa, i el diumenge 22 serien 
una setantena a la Casa de la Solidaritat a Barcelona. A la seguent 
assemblea l'assistència ja s'havia duplicat. 

4Hi havia un component de vergonya, i ho veies perquè hi havia 
molta gent que es quedava a la porta a vegades, que no entrava, o 

que entrava, mirava i marxava), recorda l'Ernest. 4El sentiment de 
culpabilitat és molt obvi, però crec que una feina de la Plataforma ha 
estat dignificar la persona afectada, visibilitzar que no era un proble- 
ma individual, sinó que era un problema que havia sofert part de la 
gent que havia volgut accedir a un habitatge en els últims vint anys2, 
assegura. (La gent es va començar a adonar que no tenien tantes 
raons per avergonyir-se i crec que el salt qualitatiu va ser quan va 
començar la campanya "Stop Desnonaments", que va agafar molta 
repercussió mediàtica, i era una imatge molt forta, de que la gent de 
cop i volta no tenia por, no tenia vergonya i donava la cara, que a més 
era l'única forma de poder solucionar el seu problema-. 

Quan neix la Plataforma d'Afectats per la Hipoteca, l'Ericle passa 
el testimoni de la seva lluita a allò que considera la continuitat del 
mateix projecte. 4 No podíem continuar, perquè ens estaven estigma- 
titzant com un moviment migratori, tot i que sempre va estar obert 
a totes les persones que tenien un problema hipotecari, i en ser un 
moviment migratori la nostra veu no es veia del tot escoltada, tot 
i que teníem raó, perquè no interessava ni a PP ni a PSOE, perquè 
aixecàvem la catifa i es veia tota la merdax, lamenta. 


Acció 


Tot i que des de l'inici es veien a venir el problema dels desnona- 
ments, que la gent es quedés al carrer, aquest no és el primer front 
de lluita de la Plataforma d'Afectats per la Hipoteca. 4'No va ser el 
primer problema que vam afrontar, perquè els procediments d'exe- 
cució hipotecària s'allarguen durant un any i mig o dos, així que els 
desnonaments van començar a arribar més el 2011, però el primer 
que hi havia eren els procediments d'execució hipotecària, el primer 
que afrontava la gent era el terror del deutes, explica l'Ada Colau. 
És durant les assemblees de la PAH quan confirmen aquesta por, 
ja que segons la llei espanyola no n'hi ha prou amb el lliurament del 
pis per saldar el deute hipotecari. Les famílies podien entregar casa 

seva al banc i seguir devent milers d'euros. Això no passa en altres 
paisos, perquè l'immoble, que és l'aval de la hipoteca, no hauria de 
valdre menys que els diners prestats per pagar-lo. En el cas espanyol, 
però, en plena bombolla els preus dels habitatges estan sobredimen- 
sionats, i quan esclata qui assumeix la diferència no són els qui els van 
taxar per valors altíssims, empreses que sovint depenien dels bancs 
que donaven la hipoteca, sinó els hipotecats que ja no podien pagar 
el seu pis. Davant aquesta situació, la PAH va posar en marxa una 
campanya en què reclamava la dació en pagament a fi d'evitar que 
les famílies es quedessin amb un deute de per vida. Els desnonaments 
van arribar després. 

4 Quan els primers anys ens plantejàvem aturar desnonaments, 
dèiem: "Hòstia, estaria bé, això", i algú havia vist una cosa als Estats 
Units, que hi havia un moviment que es concentrava davant dels 
habitatges, vestits de taronja... Dèiem que molaria, però que s'hauria 
de preparar molt, que no podríem reproduir-ho aquí, que més en- 
davant, quan fóssim més gent... l als pocs mesos ho estàvem fent, 
recorda l'Ernest Marco. 

cResistir als desnonaments ho teniem al cap des del principi, per- 
què, de fet, sempre ha estat una de les lluites que hem volgut fer. 
Barcelona ja tenia un problema de desnonaments abans de l'esclat 
de la bombolla, quan hi havia deu desnonaments diaris a la ciutat, 
molt més vinculats a l'assetjament immobiliari i al lloguer, apunta 
l'Ada. cÉs la més greu vulneració del dret a l'habitatge, així que tota 
la gent que hem estat vinculada a aquest tema sempre hem volgut 
treballar això, però sempre ha estat molt difícil per diversos motius: 
per la dificultat de contactar amb les persones individualment afec- 
tades, però també, i sobretot, pel fort estigma social que hi ha amb 
el tema del desnonament, perquè és com un reconeixement màxim 
del fracàs personal), diu. 

El setembre del 2010 arriba a una assemblea de la PAH el Lluís 
Martí. Separat, amb un fill de nou anys, vivia en una urbanització 
de la Bisbal del Penedès. El Lluís havia estat militar i treballava com a 
mecànic de motos de trial en un taller de Roda de Berà. 4El propietari 

em va menjar el coco perquè em quedés el taller, un taller de poble, 
així que vaig ampliar la meva hipoteca per quedar-me'l, relata el 
Lluís. Això va ser al setembre del 2007, quan el negoci anava bé, però 
a principis del 2008, amb la crisi, el Lluís va començar a tenir menys 
feina i va acabar sent incapaç de fer front als pagaments de la hipo- 
teca, de la llum i de l'aigua. 4 Vaig anar al banc i els vaig plantejar si 
podíem trobar una solució, i em van dir que o pagava o els hi lliurava 
la casa, però vaig decidir que ni una cosa ni l'altrax, explica. 

El 8 de setembre havien anat a fer fora el Lluís de casa, però va 
aconseguir una pròrroga de quinze dies amb la comissió judicial. Va 
ser llavors quan un veí li va parlar de la Plataforma, i aquella matei- 
Xa setmana es presentava a una assemblea a Barcelona. El recorden 
nerviós. Deia que abans d'entregar casa seva al banc l'ompliria de 
bombones de butà i la faria saltar pels aires, que només en sortiria 
amb els peus per davant. 4 Nosaltres estàvem una mica descol-locats, 
no havíem tractat mai una situació de desesperació aixíx, assegura 
l'Adrià Alemany. El primer que li van recomanar va ser anar al jutjat 
i demanar un nou ajornament, i el va aconseguir, però al novembre 
arribava la data definitiva. Aquell any havia arribat a la PAH algun 
altre cas de desnonament, però el Lluís va ser el primer que va tenir 
clar que estava disposat a plantar-li cara. 


3 de novembre del 2010 4 No teníem ni samarretes verdes ni cartells 
d'Stop Desnonaments, no havíem parat mai cap desnonament prè- 
viament, no sabiem què ens hi trobaríem, ni el dispositiu policial, 
ni el que passaria, ni resx, recorda l'Adrià. La gent de la PAH es va 
moure fins a la Bisbal, carregada amb pancartes i pamflets que feien 
referència al dret constitucional a l'habitatge i als pactes internacio- 
nals signats per l'Estat espanyol que teòricament el garantien. S'hi 
van trobar la comissió judicial, un petit dispositiu amb dos policies, 
la procuradora del banc i un manyà encarregat de canviar el pany. 
4'Vostès ho valoraran, però en tot cas la nostra idea sí que és no apar- 
tar-nos de la porta), deia l'Ada als dos agents dels Mossos d'Esquadra 
un cop els va exposar que el banc volia fer fora el Lluís de casa sense 

que tingués enlloc on anar, i li reclamava un deute de 100.000 euros. 
Casa seva va estar anunciada a internet per 170.000 euros, 70.000 
més del que li reclamaven de deute. 

Des de fora de la finca, com que els concentrats li van barrar el 
pas, la representant del jutjat es va donar per vençuda. cFarem el 
seguent: jo el suspenc avui, li dono un mes més per portar el llan- 
çament, i encara que vostè no em signi, jo el dono per notificat, i 
llavors quedem que el dia 3 de desembre, a les 10 hores, tornarem a 
fer el llançament:. Igual que la gent de la PAH no havia aturat mai 
un desnonament, els responsables d'executar-lo tampoc s'havien 
trobat mai una resistència organitzada. La procuradora del banc, 
Caixa Penedès, va quedar especialment afectada per l'experiència i 
l'Adrià explica que va demanar no tornar a treballar amb temes de 
desnonaments. Davant unes poques desenes de persones que s'hi 
havien congregat per defensar el Lluís, l'única solució que havien vist 
era girar cua. 

4 Ara li llegirem els articles que vostè vulnera de la Constitució es- 
panyola, que dice literalmente: "Todos los espanoles tienen derecho 
a disfrutar de una vivienda digna y adecuada. Los poderes públicos 
promoveràn las condiciones necesarias y estableceràn las normas 
pertinentes para hacer efectivo este derecho". Se vulnera también 
el artículo 33 de la Constitución espanola, que establece que "el de- 
recho a la propiedad privada estarà sujeto a la función social de la 
propiedad...'x, i mentre la comitiva marxava, l'Adrià seguia llegint a 
crits els articles de pactes internacionals de drets humans que s'hau- 
rien violat si s'hagués materialitzat aquell desnonament. 

Després d'allò, el Lluís no va parar de lluitar. 4He pres aquesta 
lluita per a la vida. Vaig crear la PAH de la comarca del Baix Penedès i 
en sóc el portaveu. A les nostres assemblees hi ha unes 250 persones 
i hem tingut un 100 96 d'èxit, hem aturat tots els desnonaments, no 
hi ha cap persona que s'hagi quedat fora de casa), celebrava el Lluís 
tres anys més tard. Va superar sis dates de desnonament, fins que el 
29 d'octubre del 2012 el jutge va arxivar el seu cas. El banc és propi- 
etari de casa seva, però ell és qui hi viu i ja no el faran fora. Des del 

seu primer desnonament aturat, el símbol de la PAH són els cartells 
d'aStop Desnonamentss i el seu crit és 4Sí se puede-. 

LAdrià explica que després d'V de Vivienda tenien clar que 4ca- 
lia generar un dispositiu que la persona que tingués un problema 
hipotecari veiés que li donava solucions, havia de ser un dispositiu 
útil però no assistencialista, perquè enteniem que el problema era 
estructural i que, per tant, només una mobilització d'una magnitud 
increible podia fer que David vencés Goliatx. Aturar desnonaments 
va ser la resposta. Passos molt petits en la lluita per canviar les polí- 
tiques d'habitatge, però victòries enormes per a famílies que estaven 
abocades a quedar-se al carrer, encara que fos com a solució tem- 
poral. Sovint, aturar un desnonament equivalia a ajornar-lo, però la 
PAH va aprendre a celebrar cada petita victòria, i va comprendre 
que això els permetia seguir caminant i que persones derrotades 
esdevinguessin lluitadores. 

4La PAH ha salvat videsx, diu l'Adrià entre llàgrimes uns anys més 
tard, després del seu pas per la Plataforma. 4 Quan tanta gent que 
està en situació d'execució hipotecària troba força per muntar una 
PAH, i sentir que diuen "a mi m'ha salvat la vida", això és molt gran, 
això és política. A vegades penso que la gent no s'adona de com ha 
estat d'important la PAH, que ha salvat vides, que hi ha gent que 
només té en ment tirar-se per la finestra, però que ha sentit el mis- 
satge de la PAH, i que ha agafat forces, que munta una PAH, que són 
activistes a muerte. 

4Com que ja coneixíem el tema, ens pensàvem que ens trobaríem 
una ciutadania indignada, perquè era evident que allò era una estafa 
i un engany col-lectiux, recorda l'Ada. Però es van equivocar. 4Per 
sorpresa nostra, ens vam trobar amb una ciutadania absolutament 
anul-lada, i amb una ciutadania acrítica, absolutament desprotegida, 
sense eines, ja no per fer front al problema, sinó per analitzar la reali- 
tat, per saber explicar què els estava passantx, es lamenta. El treball 
en col-lectivitat va fer possible donar-li la volta a la situació. 

Moltes persones que han passat per la PAH comparteixen relats. 
4 Quan vaig arribar aquí estava mortax, 4 Quan vaig venir a la PAH 

estava avergonyidan, 4 Vaig venir aquí com amb por, molt trista, molt 
enfonsada, i no em sortia cap paraula, només escoltava... I no ente- 
nia resx... Ara expliquen la seva història somrient, dones —perquè la 
majoria són dones— que s'han adonat que no són menys vàlides pel 
fet de no poder arribar a final de mes, que no són unes fracassades 
per ser víctimes de la crisi. Tot i que potser els cauen les llàgrimes 
quan recorden com havien pensat posar-hi final, al patiment, ara 
estan plenes de vida i ho encomanen. 

També hi havia els menys resignats, aquells que es plantejaven en- 
trar a trets o posar una bomba a la seva oficina bancària, per bé que 
això tampoc solucionaria cap problema. La primera tasca de la PAH 
va ser, doncs, posar el focus en la pedagogia, descobrir juntament 
amb aquelles persones per què havien arribat a aquella situació, com 
era el problema de la hipoteca, quines solucions hi podia haver... 
I, per descomptat, una lliçó fonamental, que va arribar fins i tot abans 
que el famós 4Sí que es potx: 4 No estàs sola). 


Les places 


15 de maig del 2011 La plataforma Democracia Real Ya (DRY) con- 
voca manifestacions a les principals ciutats espanyoles sota el lema 
(Democràcia real jal No som mercaderies en mans de polítics i 
banquers3. La manifestació a Madrid acaba amb una acampada a 
la Puerta del Sol, que serà desallotjada per la policia. Lendemà van 
començar acampades com a resposta per tot el territori, també a la 
plaça de Catalunya de Barcelona. Allò era el germen del que es conei- 
Xeria com a 15-M, o 4moviment dels indignatsx, que marcava l'inici 
d'un nou cicle polític. En el terreny electoral es van apreciar poques 
consequències d'aquest canvi. Al cap de pocs dies, la dreta naciona- 
lista catalana, Convergència i Unió, feia fora un desprestigiat Partit 
Socialista, que des del final de la dictadura sempre havia governat la 
ciutat de Barcelona, i al cap d'uns mesos el conservador Partit Po- 
pular conqueria el Govern de l'Estat amb majoria absoluta. Malgrat 

tot, el procés que començava aquell diumenge aniria mostrant els 
seus efectes en molts altres àmbits. 

L'Ernest Marco va formar part de DRY i recorda com aquell mo- 
viment va néixer a la xarxa. La primera reunió a Barcelona es va con- 
vocar a través de Facebools, amb gent anònima, en una cafeteria 
del centre, de la cadena Viena. Hi havia unes 50 o 60 persones, de 
les quals només en coneixia un parell. Quan van valorar que el lloc 
de trobada resultava poc pràctic per reunir-se, van decidir moure's 
a Conservas, una sala propera, seu de projectes artístics i activistes. 
Els va seguir l'agent de seguretat del Viena. 4 Nosaltres li vam dir que 
deixés de seguir-nos, que ja havíem marxat de la cafeteria, però ell 
ens va dir que havia vist la convocatòria a Faceboolci que també volia 
venir a la reunió), recorda l'Ernest, rient. 

També la Simona Levi, artista i activista que portava la sala Con- 
servas, va participar en l'organització d'aquell 15-M. 4dL'ADN del 
moviment era de ciutadans molt normals, molt poc polititzats, que 
demanaven un mínim de control dels preus o aturar els abusos de la 
banca), diu. 4jJo soc molt fan del 15-M, perquè si demanes l'impos- 
sible el sistema respon i diu "Uil Com es passenl", però si li demanes 
uns mínims molt obvis i que a sobre estan recollits a la Constitució... 
Els moviments d'esquerres portàvem molt arrelada la idea de tradició 
i érem molt poc capaços de renovar, i jo crec que el 15-M no ve de 
cap tradició, i és la composició, que per mi és molt sana. 

Però tot i aquest caràcter innovador, la Simona també considera 
que hi ha una dècada prèvia de 4preparació d'una societat civil molt 
intel-ligents. El 15-M, comenta, beu de l'11-M, quan les protestes 
organitzades amb els missatges de 4Pàsalox de mòbil a mòbil van 
voler respondre a la manipulació mediàtica al voltant dels atemptats 
del març del 2004 a Madrid, també, del moviment contra la guerra 
de l'Iraq, d'V de Vivienda i de la lluita contra l'anomenada Ley Sinde, 
que permetria el tancament de pàgines vveb per la via administrativa 
i no judicial, i a favor de la neutralitat d'Internet. 

Tot plegat va ser el caldo de cultiu d'una nova onada de protestes 
que posaven moltes d'aquestes coses en comú. El primer manifest de 

DRY demanava la garantia de drets bàsics —eel dret a l'habitatge, al 
treball, a la cultura, a la salut, a l'educació, a la participació política, 
al lliure desenvolupament personal i el dret al consum dels bens ne- 
cessaris per a una vida sana i feliç—, així com un canvi polític —ela 
funció de la classe política hauria de ser portar la nostra veu a les 
institucions, facilitant la participació política ciutadana mitjançant 
línies directes i procurant el més gran benefici per al gruix de la so- 
cietat, no la d'enriquir-se i prosperar amb el nostre esforç, atenent 
només els interessos dels grans poders econòmics i aferrant-se al 
poder mitjançant una dictadura partitocràtica encapçalada per les 
inamovibles sigles del PPSOE-. 

Durant setmanes les places es van convertir en espais de trobada 
i en un lloc on imaginar un altre món possible. La plaça de Catalunya 
de Barcelona era un formiguer que vessava de vida, ple d'activitats. 
Al llarg de tot el dia hi passaven coses, hi havia debats, iniciatives, 
comissions. Als vespres la plaça s'omplia de gom a gom per acollir 
una gran assemblea: gent massivament atenta a les intervencions 
i torns de paraula, fent un esforç per seguir els debats des de lluny 
dels altaveus instal-lats a la plaça, o tapant-se les oides amb cotó fluix 
si eren massa a prop del volum que pretenia arribar a tothom. A la 
llarga el moviment es va anar descentralitzant cap als barris, creant-hi 
assemblees o afegint-se a les ja existents, i va connectar intensament 
amb la lluita pel dret a l'habitatge. 

Tot i trobar-hi moltes diferències en el pla organitzatiu, l'Ernest 
assegura que la PAH i DRY s'identificaven com a part d'un mateix 
moviment, i tant és així que les demandes de la PAH estaven molt 
presents en el 15-M, que va resultar un catalitzador de plataformes. 
Abans hi havia algunes plataformes a Catalunya i també a Múrcia, 
però poc després del 15-M es multipliquen fins a arribar a una cin- 
quantena per tot l'Estat. 4Quan s'acaben les acampades de moltes 
ciutats, molta gent decideix agafar la línia d'intervenció de la PAH, 
perquè veuen que és una forma de fer política amb gent que té pro- 
blemes concrets), diu l'Ernest. Amb tota la campanya "Stop Des- 
nonaments" la gent veu que és possible aconseguir objectius, petites 

victòries, que és una cosa que sempre li ha faltat al moviment i et 
dona raons per continuar lluitant:. 

l després d'aturar desnonaments, s'hi van sumar altres propostes. 
Hi destaca la ILP contra els desnonaments i per la dació en pagament 
que la PAH impulsava amb el suport d'altres entitats més grans, com 
les entitats veinals, les centrals catalanes dels sindicats CCOO i UGT 
o la Taula d'Entitats del Tercer Sector, que assolí molta força. 4Molta 
gent va veure en la ILP una manera de continuar aquella lluita de les 
places, i molta gent que es va quedar dispersa va trobar que hi havia 
una infraestructura, Una Cosa concreta, que tenia sentit, com parar 
un desnonament, una demanda de sentit comú, i va haver-hi molts 
grups del 15-M que volien participar en la ILP i que es van acabar 
convertint en PAHs, apunta l'Adrià Alemany. 

Amb el temps va arribar a haver-hi més de dues-centes platafor- 
mes a tot l'Estat. Aturant desnonaments, recollint signatures, obrint 
pisos buits d'entitats bancàries per allotjar-hi famílies, negociant col- 
lectivament amb els bancs per aconseguir solucions per a desenes de 
famílies que no podien fer front a les seves hipoteques, donant eines 
de suport mutu i plantant cara al discurs imperant. 

Acampada 


12 de novembre del 1994 Pedralbes, el barri ric de Barcelona per defi- 
nició, somple de tendes de campanya. Es planten a l'avinguda Diago- 
nal, principal artèria de la ciutat, davant del Palau Reial i la Facultat 
d'Economia, per protestar. Mentre els partits polítics debaten els 
pressupostos de la Generalitat de Catalunya per al 1995, i davant 
l'evidència de les desigualtats globals, diversos col-lectius i persones 
que defensen la justícia global reclamen que es dediqui un 0,7 96 dels 
ingressos a ajuda al desenvolupament. Era un moviment que s'arti- 
culava des de feia temps, i després de dur a terme diverses manifes- 
tacions aposten per fer una acampada. 

Entre els acampats hi havia el Jesús Rodríguez, un estudiant de 
Geografia de 20 anys de Santa Coloma de Gramenet. Ho recorda 
com a l'inici d'una trajectòria de fer política i activisme al carrer que 
arriba fins avui. l'acampada començava amb una setantena de ten- 
des. Al cap d'una setmana ja arribaven a les quatre-centes i reunien 
gent molt diversa: associacions i ONG solidàries, col-lectius interna- 
cionalistes i també, és clar, estudiants universitaris. 

Cada nit celebraven una assemblea a una aula propera de la Uni- 
versitat de Barcelona per valorar la situació i informar les persones 
que arribaven sobre la demanda de destinar el 0,7 96 dels ingressos a 
ajudes al Tercer Món. Podien accedir a les dutxes dels serveis espor- 
tius de la Universitat i, per alimentar-se, l'organització havia contac- 
tat amb una empresa que proveia menjadors escolars. Les persones 
acampades podien comprar espaguetis amb pollastre per dinar i 
pa amb embotit per sopar, tot i que molts optaven per preparar-se 
amb fogonets un menú alternatiu. L'acampada va durar 35 dies i va 

arribar a aplegar 957 tendes de campanya, segons recullen els diaris 
de l'època. 

4lmagina't quatre o cinc mil persones pul:lulant per allà... Per 
a molta gent va ser com una excusa per marxar de casa, per fer 
vida en col-lectivitat al mig del carrer, d'allà va sortir molta gent 
activista d'aquella època, de començaments dels noranta, recorda 
el Jesús. 

Després dels 35 dies, el 1/7 de desembre l'acampada es trasllada a 
la plaça de Sant Jaume, seu del Govern de la Generalitat. Les persones 
acampades van decidir posar fi a la protesta a la Diagonal perquè, 
segons explicava llavors un dels portaveus de l'acampada, el Filibert 
Montserrat, ja havien aconseguit 4la unió i coordinació de tota la 
gent i tots els grups que estaven interessats pel tema del 0,7 96y i, 
d'altra banda, perquè dla funció de l'acampada s'havia esgotat), i és 
que dla gent ja hi està acostumada:. La protesta a la nova localitza- 
ció, amb menys tendes, seguia pendent dels pressupostos i va durar 
fins al 24 de desembre. 

Per a gent com el Jesús, però, la lluita no es va acabar allà, sinó 
que tot just començava. 4D'un grupet de gent que estàvem allà, 
quasi tots vam acabar ocupant casesxy, rememora. Los Adolcines a 
Santa Coloma, La Valceria a l'Hospitalet o Ran Pasqual a Les Planes 
van ser algunes de les cases ocupades que van acollir activistes que 
provenien de l'acampada. El destí del Jesús va ser el Rasal del Gui- 
nardó, ocupat mesos abans en el marc de la vaga general que s'havia 
convocat el 27 de gener del 1994. 

El 1995 es creava l'Assemblea d'Olcupes del Guinardó, i a principis 
del 1996 el lRasal del Guinardó acollia una trobada d'olupes de tot 
Catalunya que va donar lloc a l'Assemblea d'Olcupes de Barcelona, 
successora, amb molta més participació, d'una que havia estat im- 
pulsada des de Gràcia el 1992. Quant al Jesús, des de llavors viu a 
cases ocupades. Va ser un dels portaveus de l'Assemblea d'Olcupes 
i feia servir el pseudònim d'Albert Martínez, manllevat a un policia 
infiltrat al moviment antimilitarista que va ser enxampat el 1994 i 
que va fugir de Barcelona. 

4Un cop has après a viure les coses en col-lectiu, has marxat de 
casa i has trobat àmbits de relació i amistat molt més lliures, molt 
més oberts..., un cop has après això, és molt difícil fer un pas enrere, 
i això li passa a molta gent en la generació dels vint-i-pocs anys: sortir 
al carrer, trobar-se acampades, accions col-lectives..., i a partir d'aquí 
vols continuar), remarca. 


Els ocupa-pisos 


7 de desembre del 1984 Mig centenar de joves d'entre 15 i 22 anys 
entren en un edifici buit de propietat municipal al carrer del Torrent 
de l'Olla, al barri de Gràcia, una nit de divendres, cap a dos quarts 
de deu. Tenen intenció d'instal-lar-s'hi. Punxen la llum des del carrer, 
porten sacs de dormir i comencen a netejar la finca abandonada. 
Només una hora més tard, però, arriben unitats de la Guàrdia Urba- 
na i de la Policia Nacional, que al voltant de les dues de la matinada 
procediran a desallotjar amb contundència els ocupants. 

Els ocupants formaven part de Col-lectiu Squat de Barcelona 
(CSB), que prenia el nom dels squatters que ja feia anys que ocu- 
paven edificis buits a altres paisos d'Europa, especialment Holanda, 
Alemanya i el Regne Unit. Havien començat a organitzar-se uns me- 
sos abans per preparar aquella ocupació. El Joni D., un dels membres 
del col-lectiu, que llavors tenia 16 anys, explica al seu llibre Que pagui 
Pujoll que el CSB s'havia començat a gestar en el moviment punÈ de 
la ciutat. 4La preparació de l'acció va durar alguns mesos, que es van 
dedicar a començar a organitzar-nos per cobrir les primeres necessi- 
tats (propaganda, fons econòmic, xarxa de suport, etc.). A més, du- 
rant l'estiu, uns quants joves havíem visitat ciutats com Amsterdam o 
Milà, on el moviment estava molt més desenvolupat, visites que ens 
van aportar un coneixement mínim d'experiències realsx, recorda. 

Tot i la brevetat de l'ocupació, El Periódico de Catalunya feia 
servir el títol de dNacen en Barcelona los "ocupa-pisos"x a la por- 
tada d'aquell diumenge. El diari destacava que els ocupants de- 

fensaven l'ús de cases desocupades per part de joves a l'atur que 
no podien pagar un lloguer. Des de finals dels anys setanta l'atur 
a Espanya no havia parat d'augmentar. Els ocupa-pisos aspiraven a 
coordinar-se amb milers de famílies barcelonines que ja vivien il-le- 
galment en un habitatge que no era de la seva propietat, i sem- 
paraven en el dret a l'habitatge recollit a la Constitució Espanyola. 

Un manifest publicat llavors pel CSB anava més enllà del que 
recollia la premsa, i reivindicava 4cases gratuites), cel lliure ús del 
nostre temps) i que, en suma, volien 4constatar la nostra necessitat 
d'espai per crear la nostra realitat i la nostra llibertatx. Criticaven que 
dl'espai ara és dels cotxes, dels negocis, de la seguretat ciutadana, de 
la cultura oficial, del poder. 

Locupació al carrer del Torrent de l'Olla tenia suports al barri, 
com els de l'Associació de Veins de Gràcia, l'Ateneu Llibertari, el sin- 
dicat CNT i el Moviment en Defensa de la Terra. Durant l'ocupació, 
un grup nombrós de persones solidàries amb els ocupants es van 
posar a pintar de lila la façana. El Joni admet que eren ingenus i que 
no s'esperaven una resposta tan ràpida i desmesurada de la policia, 
que va arribar a estampar el furgó contra les portes per trencar les 
cadenes que havien posat a l'interior. En total, 19 persones van ser 
detingudes, 18 de les quals van passar 36 hores a comissaria. 

Resulta prematuro todavia anticipar si se trata de un movimi- 
ento con futuro o sólo ha sido un hecho aislado de una veintena 
de muchachos. En cualquier caso, el suceso ya se ha producido,, 
apuntava aquell diumenge El Periódico al seu editorial. L'editorialista 
questiona si a Barcelona es donen les condicions per repetir el feno- 
men que havia tingut lloc una dècada abans a Amsterdam, Berlín o 
Londres, i no ho creu, però conclou que csólo el tiempo nos dirà si se 
trata de algo màs que el suefio de un grupo en una noche de otono-. 
El temps va acabar mostrant que era molt més que això. 


17 de febrer del 1985 Uns mesos més tard ocupen una casa al carrer 
de Bolivar, també a Gràcia. En un full de mà que reparteixen pel 
barri expliquen al veinat que volen condicionar l'edifici amb vista a 

fer-ne un ús com a habitatge per a unes 15 persones, organitzar-hi 
tallers de fusteria, artesania en cuir, bijuteria i serigrafia, i preparar als 
baixos locals d'assaig de música i teatre, així com un espai de reunió 
veinal i una botiga cooperativa. Disset dies després són desallotjats, 
però l'endemà, després de dormir davant l'edifici, el tornen a ocupar. 
Quan novament els desallotgen, a finals de març, hi ha 14 detencions 
i 5 dels detinguts acaben en presó preventiva perquè ja havien estat 
detinguts al llarg del desallotjament de la primera casa. Van ser po- 
sats en llibertat després de cinc dies de protestes, però la repressió i 
l'empresonament que ningú no s'esperava va provocar la dissolució 
del CSB aquell mes d'abril. 

Toti la decisió de dissoldre el col-lectiu, molts dels seus membres 
van organitzar unes Jornades d'Informació del Moviment d'Ocupa- 
ció el desembre del 1985. Durant aquells anys es produeixen diverses 
ocupacions, però solen ser desmantellades en pocs dies. El 6 de juny 
del 1987 s'ocupa l'Ateneu Alternatiu i Llibertari de Sants, al carrer 
de Cros 10, que és com seria conegut. Moltes veus el consideren el 
primer Centre Social Oltupat a Barcelona. 

Toti passar els primers mesos amb tranquil-litat, zel 29 de setem- 
bre vam rebre la notificació de la denúncia dels propietaris, moment 
en què vam decidir centrar tots els nostres esforços en mantenir el 
local i augmentar les activitats tant de cara a la gent del barri com 
de cara als col-lectius sensibles a la nostra problemàtica per acon- 
seguir la seva solidaritatx, recorda el Joni. El 9 de novembre, quan 
s'havien de presentar a comissaria els ocupants, 87 persones van anar 
a autoinculpar-se, inspirats en la pràctica de la lluita antimilitarista. 
Cros 10 va esdevenir un lloc de referència. 

El Jordi Bonet va conèixer Cros 10 quan era un nen del barri de 
Sants. Uns anys més tard ell mateix acabaria ocupant al barri. As- 
segura que zel primer moviment d'olupació dels anys vuitanta sí 
que es plantejava més com una lluita pel dret a l'habitatge, mentre 
que el moviment d'olcupació dels noranta no posa tant l'accent en 
l'habitatge com en el que serien els usos comunitaris, recreatius, so- 
cials i polítics de l'espai, que és diferent. Això no vol dir que gent que 

estigués vinculada a aquests espais no ocupés també per viure-hi, 
però no era l'eix central pel moviment olupax. Aquesta nova línia 
és la que comença a apuntar Cros 10. 

Jesús Rodríguez ho veu com un punt d'inflexió: 4A partir de Cros 
10 es comencen a ocupar més edificis en més llocs i és quan el movi- 
ment es comença a diversificar. Ja no és un sol nucli d'activistes, sinó 
que comença a haver-hi més nuclis i socupa la Rasa de la Muntanya, 
l'Ateneu Popular de Cornellà, La Valceria a l'Hospitalet... comença a 
estendre's com una taca d'oli per tota la ciutat. 


Derrotes 


Per a alguns joves que, com el Jesús, comencen a mobilitzar-se a 
principis dels noranta, Barcelona es troba llavors molt lluny de les 
seves tradicions de lluites socials. 4 Després dels Jocs Olímpics del 
1992, fins a l'aparició del moviment olcupa a finals del 1995, són tres 
anys d'una ciutat morta, afirma. 

El fort moviment veinal que havia acumulat victòries a tots els 
racons de la ciutat durant el final de la dictadura i els anys posteriors 
també travessava una crisi. En general, l'arribada al 1982 del PSOE 
de Felipe Gonzàlez al Govern espanyol havia suposat un apagament 
progressiu de molts moviments de base. Superada la dictadura, sem- 
blava que havia arribat l'hora de delegar la política en els càrrecs 
electes, en comptes de fer-la als carrers. 

4El model assembleari estava molt desprestigiat a finals dels vui- 
tanta, havia triomfat l'estructura de partit, els models més jeràrquics, 
d'organització clàssica, i és una de les coses que s'introdueix en l'acti- 
visme del moviment olupa dels noranta:, apunta el Jesús. 

Alguns anys més tard, quan persones que reivindicaven els seus 
drets es trobaven associacions de veins en contra, es van alçar veus 
que denunciaven les relacions de determinats líders veinals amb 
l'Ajuntament de Barcelona. 4Hi havia gent que s'erigia com a líders 
veinals i es reunien amb l'Ajuntament de manera gens pública per 

ajudar a implementar determinades polítiques perquè els hi feien 
favors o els hi donaven un piset. La política de clientelisme i d'enxu- 
fismes estava molt estesa a la ciutat a finals dels vuitanta i comença- 
ments dels noranta, passaven moltes coses que ningú sabia, i després 
es van saber, critica el Jesús. 

El juliol del 1996 l'associació Veins en Defensa de la Barcelona 
Vella emetia un comunicat en què denunciava dla política municipal 
de neutralitzar les crítiques tapant boques a canvi d'encàrrecs-. El 
text afegia que 4cada cop és més evident el dirigisme dels moviments 
veinals per part de les cúpules municipals, fet que provoca l'absen- 
tisme ciutadà en la política municipal. Absentisme que busquen uns 
determinats càrrecs consistorials, però que a la llarga perjudicarà 
greument el desenvolupament d'aquesta ciutat i el seu futur. 

Una altra 4fitay decebedora va ser el referèndum sobre la per- 
manència d'Espanya a l'OTAN, que va tenir lloc el març del 1986, en 
què va perdre l'opció d'abandonar l'aliança militar. La potent xarxa de 
lluita antimilitarista que s'havia generat contra l'OTAN es va desac- 
tivar en gran part, tot i que els moviments d'insubmissos al servei 
militar van sostenir la lluita. 

Evidentment, hi havia qui seguia lluitant. Els anys previs a la cele- 
bració dels Jocs Olímpics són anys d'activació política, de moviments 
veinals, llibertaris i independentistes contra els Jocs. L'Associació de 
Veins del Casc Antic aprofita la convocatòria per iniciar al 1987 la 
campanya 4Aquí hi ha ganay i denunciar la pobresa existent en una 
ciutat que aposta per projectar-se al món. 

L'abril del 1990, al mateix barri però sense el suport de l'entitat 
veinal, un col-lectiu del casc antic entrava a la Farmàcia Olcupada, una 
ocupació que duraria només unes hores, però que posava l'èmfasi 
en el que significaven els Jocs: 4 Considerem que és prou clar que les 
noves obres de remodelació del barri estan dins un pla general de la 
ciutat amb la perspectiva del 92, disposant serveis que no satisfan 
les necessitats primeres del barri, sinó de la ciutat en general. Els 
pàrquings, els hotels, l'encariment i la venda de locals no responen 
a les nostres mancances, al contrari, impossibiliten que s'atenguin-. 

Els primers centres socials olcupats van tenir un paper important 
en els moviments contraris al macroesdeveniment que marcaria un 
canvi en el model de ciutat que impulsava l'Ajuntament del llavors 
alcalde Pasqual Maragall. El Loleal, distribuidora i espai de trobada 
per a llibertaris i punhs al barri del Raval, es va convertir en referència 
per a qui venia d'arreu del món i volia contactar amb antiolímpics. 
També en la denúncia de l'operació impulsada pel jutge Baltasar 
Garzón contra militants independentistes, en què disset persones 
van denunciar haver patit tortures policials. El moviment antioliímpic 
coincidia amb les protestes contra el cinquè centenari de la colonit- 
zació d'Amèrica. 

Tot i les crítiques, els organitzadors van considerar que els Jocs 
havien complert totes les seves expectatives. 4dEn aquells moments 
poca gent se'n va adonar, recorda el Joni, zquan vam voler reacci- 
onar, ja era massa tard: van fer amb la ciutat el que els va donar la 
gana). Després d'allò, lamenta el Jesús, el que va quedar va ser un 
moment de letargia: 4Hi havia una situació postesdeveniment del 
92 en què semblava que havia triomfat el model capitalista de la 
ciutat aparador i hi havia certa frustració com a moviments i espais 
de lluita de la ciutat. 


Resistències 


El moviment olupa, que adopta la h i deixa de banda el nom anglès 
squatter, va creixent a la primera meitat dels noranta entre ocupaci- 
ons i desallotjaments. Lempresonament preventiu de cinc dels joves 
que ocupaven a Gràcia el 1985 no havia passat d'un ensurt. L'ocupa- 
ció no era un delicte i ningú no podia acabar a la presó pel simple 
fet d'ocupar una casa. Això va canviar arran de la reforma del Codi 
Penal de finals de 1995, encara sota el Govern socialista de Felipe 
Gonzàlez, que hi incorporava el delicte d'usurpació. A qui li tocaria 
aplicar-la seria al nou Govern del Partit Popular de José María Aznar. 

7 de gener de 1996 Una trobada que es convoca al Casal del Guinardó 
per parlar sobre la reforma del Codi Penal aplega cases olupades de 
tot Catalunya i comença a donar forma a un moviment més articulat. 
vc És quan es penalitza l'olupació que el moviment s'organitza més, 
es coordina més, es creen assemblees, comissions, grups de treball, 
grups més especialitzats, de coordinació, d'organització, d'accions... 
la partir d'aquí es crea l'Assemblea d'Olcupes:, recorda el Jesús Ro- 
dríguez. 

El Codi Penal entra en vigor el 25 de maig del 1996, i dos me- 
sos abans s'organitzen dues ocupacions que seran emblemàtiques. 
4Amb l'entrada en vigor, quan el moviment olcupa ja estava comen- 
çant a organitzar-se bastant, és quan es fa l'acció d'ocupar el Cinema 
Princesa, a la Via Laietana de Barcelona, i la fàbrica Hamsa del barri de 
Sants, explica el Jesús, xes fan en paral-lel, amb quinze dies de dife- 
rència, i era la forma de visibilitzar l'otupació davant la penalització. 

Locupació de l'antic Cinema Princesa dura prop de vuit mesos 
i sacaba quan la Policia Nacional assalta l'edifici la matinada del 
28 d'octubre del 1996. Els veins del casc antic de Barcelona es van 
despertar amb el soroll de la intervenció de desenes d'antiavalots que 
irrompen a l'antiga sala de cine. El desallotjament va durar prop de 
dues hores i va haver-hi 48 detinguts. Els enfrontaments en la ma- 
nifestació en repulsa pel desallotjament van aturar el centre de la 
ciutat, i la policia va detenir setze persones més. Lopinió majoritària, 
expressada per partits d'esquerres, sindicats i associacions de veins, va 
anar contra la desproporció de l'actuació policial. En aquell context, 
fins i tot l'alcalde Pasqual Maragall va rebre crítiques de l'altra banda 
per la seva demora a l'hora de donar suport a la Policia Nacional. El 
consistori es va limitar a emetre un comunicat l'endemà dels fets en 
què reiterava cel seu respecte a l'ordre judicial de desallotjament: i 
lamentava que de l'acció policial es derivessin adeterminats danys 
personals i accions de violència a la via pública. 

Pel Jesús, que va sortir a fer de portaveu davant la premsa aquell 
dia sota el pseudònim d'Albert Martinez, del desallotjament es con- 
verteix en un abans i un després del moviment olupa de la ciutat. 

Passa a ser el gran tema que aquella tardor va copar tota l'atenció 
dels mitjans de comunicació, es fan moltíssimes anàlisis, debats, in- 
formes oficials i acadèmics per analitzar què estava passant amb el 
moviment oRupa, i a partir d'aquí sorgeixen moltíssimes experiències 
i moltíssims relats olupes diferents, es creen moltes assemblees de 
barri, i es creen molts moviments oRupes-. 

4Des del 1996 fins al 1999 va ser l'època daurada, el carrer era 
nostre i ens menjàvem el món, va ser l'època en què les oRupacions 
es podien fer sense pràcticament consequències, no hi havia una 
actuació dura de la policia, a excepció del desallotjament del cine 
Princesa. Van ser els anys d'or de l'olupació de l'Assemblea d'Olupes 
de Barcelona, recorda. Tot i el canvi al Codi Penal, el llavors portaveu 
atribueix aquesta situació favorable a la fragmentació del discurs po- 
lític i a la forta oposició que tenia el Partit Popular. El Parlament de 
Catalunya va aprovar el maig del 1998 una resolució amb l'objectiu 
de fomentar el diàleg amb el moviment oRupa. 

Pel Jaume Asens, que va ser advocat de centres olcupats en molts 
casos, com en el del Cinema Princesa, després de la criminalització 
del 1995 el moviment oRupa comença a tenir més incidència política. 
4Fa que es col-loqui el tema de l'habitatge en el centre del debat, i 
més que un impacte en les polítiques concretes té un impacte en el 
discurs imperant: col-loca en el centre el tema dels espais abandonats 
o l'ús social de la propietats, celebra. A la pràctica, diu, es veia com 
es donava vida als espais, perquè el centre cívic sempre estava buit 
en comparació amb el Cinema Princesa. 

A diferència del Cinema Princesa, el Centre Social Olcupat Au- 
togestionat (CSOA) Hamsa va tenir una història més llarga, i va po- 
der arrelar-se durant vuit anys al barri de Sants. Un any després de 
l'ocupació de la Hamsa, els olcupes de Sants entrarien a un edifici 
abandonat de l'empresa de Transports Metropolitans de Barcelona, 
que seria Can Vies. Aquests dos centres olupats es convertirien en 
dos dels principals nodes de la xarxa social que es construeix al barri. 

És a Sants on el Jordi Bonet s'introdueix en el moviment olupa. 
A mitjans dels noranta militava en el moviment internacionalista, en 

solidaritat amb Nicaragua i El Salvador. Tenien com a espai de troba- 
da el Centre Social de Sants, un espai vinculat als moviments veinal, 
obrer i llibertari, que obria alguns dies com a espai de participació 
política per a joves. 4 Allà coincidiíem gent que venia de l'àmbit de la 
insubmissió, de l'àmbit internacionalista, de les lluites estudiantils..., 
i tot això és el que acaba en part construint una tradició important 
de moviment d'olupació a Sants), assegura. 

4El moviment obrer i llibertari de Sants va quedar molt mort 
a finals dels vuitanta, i tot i que la gent que va aguantar al Centre 
Social de Sants el va aguantar amb força, havia perdut molta visi- 
bilitat pública i molta acció al carrer, ja no era el que havia estat a 
començaments dels vuitanta3, apunta el Jesús. dAmb l'ocupació de 
la Hamsa i de Can Vies es torna a reprendre l'enllaç amb el moviment 
veinal dels vuitanta i comencen a retrobar-se generacionalment, no 
es coneixien pràcticament i comencen a teixir vincles. 

D'aquestes relacions neix, l'any 1997 l'Assemblea de Barri de Sants. 
4A partir d'aquesta assemblea de barri es crea un espai polític pro- 
pi, on comencen a afegir-se cooperatives, el Casal Independentista, 
grups diversos vinculats a l'àmbit cultural, laboral i social del barri... 
Es teixeix una Xarxa que va creixent amb el temps, però tot plegat ve 
del lligam d'aquelles olcupacions i el moviment veinal dels vuitanta), 
explica el Jesús. Sants és una mostra d'un destí que prendria el movi- 
ment d'olupació a tota la ciutat, fent xarxa als barris. 

4 El 1997, quan vam ocupar aquest espai, venia a omplir el buit que 
hi havia al barri a molts nivells, com de locals d'assaig o de mitjans 
autogestionats), recorda l'Elba Mansilla en relació amb Can Vies, des- 
prés d'un desallotjament el 2014 que va acabar amb una reocupació. 
4 Va ser la primera experiència d'activisme per a molta gent, però 
també de trobada i reunions, de festes autogestionades, i va acabar 
sent seu de moltes entitats que necessiten espais i a les quals no els 
surt a compte tota la feina burocràtica, com la colla de bastoners, 
apunta. L'Elba destaca que Can Vies ha tingut molta presència en 
els debats públics sobre les reformes urbanístiques a Sants, com una 
entitat més del teixit del barri. 

Els llaços entre moviment olcupa i moviment veinal s'aniran es- 
trenyent amb els anys. El Miguel Martín, que va olcupar a Sants en 
la dècada seguent, considera que del suport que té avui Can Vies ve 
d'un bagatge que s'ha forjat durant molt de temps, a Sants l'olcupació 
forma part de la quotidianitat fins i tot per a qui no hi està d'acord:. 

Pel Jordi, que després d'anys fent activisme en centres socials 
ocupats acabaria presidint la Federació d'Associacions de Veins de 
Barcelona (FAVB) el 2011, els seus inicis al Centre Social de Sants i la 
hibridació entre moviment olupa i moviment veinal eren premoni- 
toris: 4A vegades diem que sortim d'un local del moviment veinal i 
acabem tornant al moviment veinal-. 

El Jesús celebra que amb aquelles ocupacions xes passa de la teo- 
ria política, de si soc marxista o llibertari o no sé què, a la pràctica de 
la construcció física dels espais, de posar un endoll com un element 
de pràctica política directa. l això és molt important en l'explicació 
dels models de lluita de la ciutat de Barcelona —afegeix—, el fet que 
en allò material també hi hagués molt de la revolució, una revolució 
molt material del "fes-ho tu mateix, amb els teus, i aprèn dels altres 
i ensenya als que arribin". 


Autonomia 


El David Fernàndez aclareix que mai ha viscut 4d'olupa3, però sí 
que ha compartit moltes trinxeres amb el moviment. D'una banda, 
apunta com a inici de la seva militància política el moviment juvenil 
del barri de Gràcia. El 1991 l'Ajuntament aprovava la creació d'un 
casal per als joves del barri, que no va arribar a inaugurar-se fins a vint 
anys després. Ja en aquell moment van optar per fer-lo realitat sense 
esperar les autoritats i van ocupar un local al carrer de Pere Serafí 
com a Casal de Joves de Gràcia. e És allà com una generació perduda 
i nascuda en la democràcia de l'amnèsia connecta afortunadament 
amb el passat més recent del moviment veinal i amb el més anterior 
del cooperativisme i de l'autogestióx, recorda el David, que xifra en 

una trentena els espais autogestionats al seu barri durant la dècada 
dels noranta. 

D'altra banda, viu l'experiència del moviment d'insubmissió al 
servei militar, per 4no haver d'aprendre a matar i a morir. Quan 
recorda companys i companyes de trinxeres d'aquells anys els situa 
4a la línia del front, totsx, en duna nebulosa difusax en què a vegades 
no sap diferenciar qui militava en la insubmissió antimilitarista, en 
l'oRupació, en la contrainformació, en el feminisme autònom o en 
l'ecologisme social. 4 Tots cinc moviments fan una crítica radical a 
l'ordre realment existent, i tenen una manera de fer que els agerma- 
na: autonomia, assemblea, autoorganització i autogestióx, apunta. 

Les reivindicacions d'aquests moviments més autònoms, allunyats 
de partits i sindicats de l'esquerra clàssica, tenien molt en comú, i 
les d'uns no es podien entendre sense les de la resta. Un informe 
policial del 1996 assegurava que hi havia cinc-centes sigles, però al 
final eren sempre els mateixos. El David ho rememora rient: 4 Al final 
feies la primera campanya contra l'Europa del Capital, l'any 97, i allà 
érem dues-centes persones, i era gent de la Hamsa, de la IÇasa de 
la Muntanya..., barreja d'aquests espais. El tret comú en aquests 
col-lectius sempre era l'autogestió, ja que no rebien ajuts públics, i 
l'assemblea, com a espai central de les organitzacions. 4l en casos 
que són lluites de país necessites una coordinadora, però sempre serà 
una coordinadora d'assemblees, i teníem la coordinadora antifeixista, 
la de casals i ateneus, la de festes alternatives, les de barris... x, afegeix. 
v És una xarxa que afortunadament no és jeràrquica ni piramidal, sinó 
com un diamant tallat: tot són nodes al territori. 

Entre els habituals 4de semprex no hi havia només els joves que 
havien començat el seu activisme als noranta, sinó altres persones que 
ja lluitaven en diversos fronts a la dècada dels vuitanta o inclús abans. 
4'No som la primera generació, n'hi ha una de prèvia i hem seguit el 
fl roigx, apunta el David. Amb alguns d'aquests, que eren professors, 
i sobretot amb molts dels seus coetanis, es coneixen a la universitat: 
4 Vam compartir experiències de lluita universitària també basada 
en les assemblees, l'autoorganització i l'autogestió a la Universitat 

Autònoma, i després tot això ho apliquem al barri, perquè quan has 
compartit espais de lluita, déu n'hi do el pòsit i el vincle que et queda-.. 


Repressió 


La proliferació dels centres socials olcupats i de moviments que ques- 
tionaven el sistema no es va deslliurar d'un contrapunt per part de les 
forces de l'ordre. L'any 1996 es crea el Grup 6 de la Brigada Provincial 
d'Informació de la Policia Nacional. 4Es constitueix inicialment amb 
seixanta agents provinents de l'extinta Brigada Antiterrorista de Bar- 
celona i també de la Brigada d'Estupefaents:, assenyala el David Fer- 
nàndez. 4Tenen tres fronts de treball: tribus urbanes, terrorisme i mo- 
viments socials, en el sentit més ampli, ambigu i difús possible:. El maig 
d'aquell mateix any, Julia García-Valdecasas era nomenada delegada del 
Govern espanyol a Catalunya i, per extensió, responsable de les actuaci- 
ons de la Policia Nacional. Mentre va ocupar el càrrec, fins al setembre 
del 2003, va ser la principal adversària política del moviment olcupa. 

4Les primeres ocupacions es reprimeixen per inèrcia, perquè el 
poder sempre reprimeix allò diferent, dissident, però diria que per 
ells l'otupació comença a ser un problema a partir del 94 o 95, i a 
partir de llavors tenim aquest grup de la Policia Nacional especialitzat 
en això), considera el David. Si bé no va ser fins a finals dels noranta 
quan la repressió policial va tornar als nivells de violència del desallot- 
jament del Cinema Princesa, en els anys daurats de l'olupació els 
activistes estaven sota una vigilància constant, i això incloia agents 
infiltrats en els moviments. El David explica que en certa ocasió un 
detingut passa per davant d'un grup de policies que miren el tele- 
notícies a comissaria mentre el porten a l'interrogatori. La notícia en 
pantalla és sobre una roda de premsa del moviment olupa i un dels 
policies remuga: 4Ei, aquest és dels nostres. 

Des de la creació del Grup 6 al 1996 fins al 1999, l'advocat Jau- 
me Asens assegura que va haver-hi com a mínim quinze episodis 
de muntatges policials, en què incriminaven activistes socials amb 


ORUPA I RESISTEIX 


acusacions que finalment quedaven provades com a falses. 4En la 
major part dels casos com a resposta immediata a controvèrsies me- 
diàtiques en què es questionava la seva actuacióx, apunta, com ara 
quatre ocasions en què van aparèixer als diaris fotografies d'agents 
apuntant manifestants al cap amb les seves pistoles entre finals del 
1998 i principis del 2000. 

Jesús Rodriguez assenyala l'any 1999 com el del canvi radical en la 
percepció del moviment olcupa. Abans d'això, fins i tot les joventuts 
del conservador Partit Popular havien emès comunicats convidant 
a trobar la part positiva al moviment. Les Joventuts Socialistes, per 
la seva banda, havien arribat a convidar el Jesús a un dels seus con- 
gressos a explicar-hi la lluita ocupa. 4Si fins a l'any 1999 teníem, d'una 
banda, La Vanguardia criminalitzant els oRupes a mort, i de l'altra 
El Periódico i El Pais defensant-los i fent reportatges molt a favor de 
l'oeupació, a partir del 99 això canvia i és "todos contra los oRupas'. 
Tothom va canviar la seva línia editorial perquè l'Ajuntament de Bar- 
celona va decidir que s'enfrontava als olcupes,, diu. 

la què es devia el canvi2 4 Coincideix amb el fet que s'ocupen edifi- 
cis de l'Ajuntament que estaven abandonats, i veuen que el seu patri- 
moni immobiliari abandonat comença a ser objectiu dels olupes de la 
ciutat, que comencen a posar-ho als mitjans de comunicació i a asse- 
nyalar l'Ajuntament com un dels agents de l'especulació immobiliària 
a la ciutat). l l'estratègia va ser intencionada: zSí, perquè l'Ajuntament 
volia donar la imatge de que ells entenien els olcupes, i que els dolents 
eren el PP i la García-Valdecasas, però ens arribaven moltes informa- 
cions d'edificis municipals abandonats en zones com la Trinitat Vella 
o Ciutat Vella i vam decidir fer el pas d'ocupar-losx, recorda el Jesús, 
i afegeix que 4va haver-hi un col-lectiu que va ser especialment actiu 
en aquest sentit, que va ser la gent de l'Oficina 2004-. 


21 de març del 1998 Socupa una antiga Delegació d'Hisenda al carrer 
d'Avinyó, al Barri Gòtic, i li donen el nom d'Oficina 2004. El nom 
feia referència al Fòrum Universal de les Cultures del 2004, un nou 
macroesdeveniment que, a semblança de les Olimpíades, havia de 

permetre una nova transformació urbanística de la ciutat. El ma- 
nifest dels ocupants era una provocació al missatge de diversitat i 
tolerància que es vinculava al Fòrum: 4Nosotros también queremos 
contribuir a los festejos del 2004 y, por esta razón, nos hemos consti- 
tuido en Oficina. En otras palabras, queremos darles la oportunidad 
de que, si son tan tolerantes, nos reconozcan en tanto que diferencia. 
Abriendo en el centro de la ciudad la Oficina 2004, la cuestión que 
se plantea es la siguiente: /Cuànto tiempo soportarà el poder que 
exista una diferencia cuya sola presencia desvela como hipócrita y 
falsa toda su actuación2. 

L'ocupació va durar deu hores. L'Oficina, recorda el Jesús, neix 
com a resposta a l'anunci del Fòrum de les Cultures dins l'entorn 
d'estudiants i professors de la Facultat de Filosofia de la UB, amb un 
grup de pensament i crítica a l'anomenat model Barcelona. El discurs 
del col-lectiu va influir en tota una línia de mobilitzacions posteriors, 
i la seva activitat va continuar. Això deia un comunicat posterior al 
desallotjament: 4Hay que volver a poner la punta afilada a la flecha 
y lanzarla con todas las fuerzas al corazón de la ciudad. El juego debe 
jugarse hasta el final y romper las reglas hasta que el poder rompa 
de nuevo la flecha. Pero no nos importa. Sabemos que hoy vivir es 
"olcupar el vacio desde el vacío'"s. 

El poder es va encarregar de seguir trencant la fletxa després 
d'aquelles primeres ocupacions d'edificis municipals. Pel Jesús, el mà- 
xim exponent del tancament de files de totes les administracions 
públiques contra l'olupació es va veure després del 12 d'octubre del 
1999, aquan la manifestació antifeixista acaba en enfrontaments du- 
ríssims amb la policia, amb aldarulls i destrosses al barri de Sants, i 
després tots els poders fan una roda de premsa conjunta: la Genera- 
litat, l'Ajuntament i la Delegació del Govern, dient que el moviment 
oleupa ha creuat una línia vermella, que amb la violència no s'arriba 
enlloc i que hi haurà mà durax. Això es materialitza en denúncies 
contra totes les oxupacions en edificis de titularitat municipal i molta 
més contundència policial a les manifestacions. A més, es comença 
a promoure un discurs que vincula el moviment olupa amb ETA. 

La manifestació del 12 d'octubre també va tenir consequències 
judicials excepcionals. De les vint-i-sis persones detingudes, catorze 
van entrar en presó preventiva, i van ser posades en llibertat nou 
dies més tard, davant les mostres de rebuig social a una mesura 
injustificada. El Jaume Asens considera que va ser duna decisió ju- 
dicial de caràcter mediàtic, on les ordres de presó es dicten més 
des del món dels mass media que des del judicialx. Afegeix que 
a partir de l'any 2000 la política de tolerància zeros aplicada el 
12 d'octubre s'estén a altres moviments socials, amb 4 tècniques 
policials de repressió més dures i reactives, pròpies d'una "policia 
intensiva" que apunta més a grups i idees polítiques que a individus 
i fets concrets. 


24 de juny del 2001 Un altre dels punts culminants d'aquesta estra- 
tègia repressiva va ser la manifestació convocada per més de 350 
entitats en el marc de la campanya contra el Banc Mundial al Passeig 
de Gràcia de Barcelona, que va acabar amb una contundent càrrega 
policial que es va saldar amb vint-i-tres detencions i més de seixanta 
persones ferides. L'Ada Colau, una de les portaveus de la campanya, 
explicava als mitjans en aquell moment que va ser la policia la que va 
provocar els aldarulls previs a la càrrega dels antiavalots. Un centenar 
d'entitats van presentar una querella, amb més de cent testimonis 
i tretze hores de vídeo, en què s'acusava els agents de la Brigada 
d'Informació d'haver-se infiltrat entre els manifestants i haver causat 
destrosses amb la intenció de crear confrontació. 

En aquella ocasió, quan la repressió va recaure sobre un sector 
social més ampli i també sobre els periodistes, els 4antisistemax 
tornen a trobar-se la premsa fent-los costat, però això durarà poc i 
anirà guanyant força el discurs que els compara amb terroristes. El 
desprestigi de l'otupació anava més enllà. dTambé hi havia un es- 
tigma molt estereotipat de l'oci nocturn i del soroll a les cases, que 
tampoc era així, però es basava en un dels elements del moviment 
d'olupacions, que era que va saber generar espais de relació i d'oci 
no mercantilitzatsx, apunta el David Fernàndez. 

La Gala Pin, que participarà en ocupacions de la dècada que s'ini- 
ciava l'any 2000, situa uns anys més tard la 4gran derrotax del mo- 
viment olupa, que havia anat creixent des de mitjans dels noranta: 
4És al 2004 i al 2005 quan d'una banda el Fòrum es fa servir per 
desallotjar tots els grans centres socials i es perden espais d'aliances, 
i de l'altra, amb l'aprovació de l'ordenança de civisme, quan de cop 
el moviment olcupa, en lloc de ser un problema polític, és tractat 
com un problema de soroll i brutícia, i quan et converteixes en un 
problema de soroll deixes de ser un actor polític. 

El balanç que fa el David de la repressió patida aquells anys és dur: 
4Entre el 1996 i el 2006 són més de 2.000 detencions a activistes de 
moviments socials, un suicidi, 14 empresonaments-. 

4Al 2001, 2002 i 2003 es crea un estigma de l'ocupa en què la 
utilització de la paraula oRupa és negativa per si mateixa, Cosa que 
no passava quatre anys abans), explica el Jesús Rodríguez. 4A partir 
de llavors ja no es construia tant l'afinitat comuna de l'Assemblea 
d'Olcupes, sinó que es començaven a construir afinitats més per bar- 
ris, i la gent de Sants vam muntar el nostre mundillo, la gent de Sant 
Andreu el seu, la de Gràcia..., i hi ha gent que es va especialitzar en 
àrees sectorials més específiques), recorda. 4 En aquella època va co- 
mençar Miles de Viviendas, també hi va haver qui es va especialitzar 
en l'olupació rural, apareix Can Masdeu i, en coordinació amb an 
Pasqual, una oficina d'olupació rural: molta gent va marxar de la 
ciutat, escapant de la repressió d'aquella època, hi va haver bastanta 
diàspora olupa-. 

Il després, què vindrà: 4 A partir del 99 el moviment olcupa es va 
arrelant en el terreny més local i no té una vocació de transcendència 
en coses més transversals o més globals, i, en canvi, hi ha moviments 
que substitueixen o que van en paral-lel al que havia sigut fins ales- 
hores l'Assemblea d'Oleupes com a lloc agregador de lluites de la 
ciutat). El Jesús ho diu pensant, sobretot, en un moviment que va 
anar creixent en aquell moment: l'altermundisme. 

Contraatac 


24 de juny del 2001 Els carrers de Barcelona s'omplen sota el lema 
4'Un altre món és possibles. Tot i que la repressió policial serà signi- 
ficativa, en aquella manifestació també es mostra que altres formes 
de fer política són possibles. Aquell diumenge culmina una setma- 
na de protestes. S'havia anunciat que el Banc Mundial celebraria 
una cimera a Barcelona en aquelles dates i el moviment altermun- 
dista va organitzar una contracimera, a la qual van acudir milers 
de persones d'arreu del món. Un mes abans, la portaveu del Banc 
Mundial, Caroline Anstey, va anunciar l'anul-lació de la trobada, 
que finalment tindria lloc per videoconferència. 4dUna conferència 
sobre reducció de la pobresa hauria de tenir lloc en un ambient 
de pau, sense provocacions, violència i intimidació, declarava. Els 
convocants de la contracimera se'n reien de què els feia por, als 
poderosos. 

L'artista Leónidas Martín recorda al seu vveb una acció que van 
organitzar aquella setmana contra la Borsa de Barcelona. Van tru- 
car per concertar una visita guiada i van anunciar que serien 10.000 
persones: 4 Res ens interessa més que aquest edifici. Hem vingut a 
Barcelona només per conèixe'l, i no pensi vostè que ens n'anirem 
sense visitar-lo. Així que, si us plau, vagi preparant aquest tour com 
més aviat millor, perquè un d'aquests dies ens presentarem allà, i 
llavors voldrem veure fins a l'últim racó de la sala. Moltes gràcies. 
La seva interlocutora va trucar immediatament a la policia, que va 
arribar just després que un grup de suposats turistes es fes una sèrie 
de fotos amb bosses de paper al cap davant de la Borsa. Van enviar les 
imatges als mitjans, que a manca d'altres fotografies que il-lustressin 

les esperades protestes violentes, les van reproduir amb el missatge 
que anunciava 4la visita més multitudinària de la història a la Borsa 
de Barcelona. La visita mai es va produir, però van aconseguir el que 
volien: 4 Després de veure les nostres fotos a la premsa, al conseller 
d'Interior de la Generalitat no se li va ocórrer res més que ampliar 
el dispositiu de control al voltant de la Borsa: més tanques, més fur- 
gonetes, més agents de policiax, recorda el Leónidas. El resultat va 
ser que l'accés dels brohers es va dificultar durant dies, i finalment la 
Borsa va estar tancada dues jornades durant la contracimera. 

El Leónidas formava part del col-lectiu Las Agencias, que en el 
marc d'un projecte del Museu d'Art Contemporani de Barcelona 
(Macba) va estar mesos preparant intervencions vinculades a la visita 
del Banc Mundial amb artistes i activistes. Alguns dels seus membres 
provenien de l'Oficina 2004, creada el 1998 contra el Fòrum de les 
Cultures, i el discurs que s'havia impulsat llavors hi seguia present. 
Van impulsar campanyes com 4Dinero Gratisx —amb cartells com 
4Pasta yay o 4 No queremos trabajo, queremos dinerox—, dYoman- 
goy —que es va presentar amb una desfilada que robava productes a 
una botiga de Mango—, eShovvBusx —un autobús amb escenari i pan- 
talles preparat per a manifestacions— o 4Prét a Revolterx —una línia 
de roba pensada per a l'acció directa, amb colors vistosos i comple- 
ments estrafolaris, però també encoixinada per resistir les càrregues 
policials. Les dues últimes iniciatives van tenir presència destacada a 
la manifestació d'aquell 24 de juny. 

4La meva primera experiència de politització va ser amb el movi- 
ment contra la globalització neoliberals, explica l'Ada Colau. Des de 
finals dels noranta diversos col-lectius compartien una lluita contra 
el que anomenarien l'Europa del capital. Aqui es van fer campanyes 
molt fortes els anys 2001, 2002, 2003, que també van ser l'experiència 
de politització de molta gent no polititzada. I jo crec que els gèrmens 
del que seria el 15-M estan allà, amb una experiència més reticular, 
més fora de col.lectius i de sindicats, de gent anònima, una experièn- 
cia molt forta que va tenir grans èxits i mobilitzacions de mig milió 
de persones, recorda. 

Es va considerar un dmoviment de moviments, en què es troba- 
ven els nous moviments socials sorgits al llarg dels anys anteriors, i 
també organitzacions més clàssiques de l'esquerra com ara sindicats 
i partits. 4 Això no vol dir que es tracti d'un moviment de síntesi en 
què hagin desaparegut les tendències i diferències ideològiques, tàc- 
tiques i estratègiques que van caracteritzar altres moviments socials 
com l'ecologista, el pacifista i el feministax, explicava uns anys més 
tard el Alòsof Francisco Fernàndez Buey. Afegia que el nou cicle era 
hereu de l'esperit crític envers partits polítics i cúpules sindicals, així 
com el seu èmfasi en l'autonomia. 

Les reivindicacions eren molt diverses, però tenien en comú el fet 
de plantar cara a les polítiques impulsades per l'Organització Mun- 
dial del Comerç, el Fons Monetari Internacional, el Banc Mundial o 
la Unió Europea. La xarxa altermundista es caracteritza, remarcava 
Buey, pel rebuig a qualsevol subalternitat respecte de la política insti- 
tucional, el compromís amb la globalització dels drets de les persones 
i dels pobles, la implicació en formes avançades de democràcia local 
i la defensa d'una democràcia participativa més que representativa, 
també dins les organitzacions del moviment. 

L'Ernest Marco, que provenia del moviment olupa de Terrassa, 
va conèixer l'Ada en unes jornades a Girona a finals dels noranta. 
4'Eren unes trobades de formació, sobre temes de globalització, però 
organitzades a nivell de tot l'Estat, i una de les conclusions va ser 
que a nivell català volíem muntar una cosa que era el Moviment de 
Resistència Global (MRG), per treballar temes antiglobalització, i això 
es va començar a estendre i van començar a aparèixer molts MRG a 
diferents llocs, recorda l'Ernest. El 2000 es funda l'MRG, que treballa 
dins de les coordinadores amb col-lectius més diversos que no estan 
dedicats només a abordar la globalització. 

4 Veniem de l'autonomia més identitària, i de cop i volta t'adones 
que el moviment global et pot ajudar a atraure tota una diversitat de 
gent, que t'obren la perspectiva sobre on pots fer política, no només 
al teu centre social i en aquest món més de resistència, sinó interve- 
nint en molts espais que no havíem explorat abansx, rememora l'Er- 

nest. Amb aquesta idea creen a Terrassa, el maig del 2001, l'Ateneu 
Candela, que volia ser un nou model de centre social. 4L'Ateneu el 
configura gent que venlem del moviment olcupa i gent que estava en 
espais com, per exemple, de defensa de la Renda Bàsica, de solidaritat 
amb Nicaragua o Guatemala, que treballava amb comunitats indi- 
genes, gent que venia del món de les ràdios lliures, o uns altres que 
estaven dedicats a les cooperatives de consum, explica. 

4El moviment antiglobalització va representar un canvi, perquè 
allà érem gent molt diferent, hi havia gent catòlica, gent anarquista 
clàssica, gent de les ONG, de moviments socials, comunistes, ecolo- 
gistes, gent que creia totalment en les institucions, gent que hi estava 
totalment en contra...x, recorda el Jordi Bonet. 4La mobilització ja 
no es movia en els estrets marges en què t'estaves movent, i si volies 
articular propostes de transformació social, no les podies fer amb 
una identitat fixa com la d'abans. 


Gènova 


Després de la contracimera de Barcelona que havia aturat la troba- 
da —com a mínim, presencial— del Banc Mundial, el seguent destí 
per a l'altermundisme era molt clar: Gènova. Entre el 19 i el 22 de 
juliol se celebrava a la ciutat italiana una contracimera en respos- 
ta a la trobada dels líders de les principals economies mundials a 
la cimera del G8. 4dPortàvem tres anys de subidón, a Gènova érem 
200.000 persones organitzades, que no és broma), recorda el Jesús 
Rodríguez. Només de Barcelona hi vam anar 2.000 persones, de tot 
tipus, des d'anarquistes fins a ONG o moviments veinals, totes les 
cèl-lules i families trotshcistes, moviment ecologista, centres socials 
olupats..., de tots. 

A Gènova van trobar una ciutat blindada i militaritzada. Fins a 
1.500 contenidors emmurallaven la inaccessible zona rossa, o zona 
vermella, on es produiria la trobada del G8. La població local havia 
marxat, no circulaven cotxes i els comerços estaven blindats. El Jesús 

recorda que només van trobar un bar obert en tota la ciutat. El di- 
vendres 20 de juliol diverses columnes es manifestaven per Gènova, 
convocades per tota mena d'organitzacions, i quan algunes es van 
apropar a la zona rossa la policia va dispersar-les totes amb violència: 
furgons que passaven per sobre dels manifestants, canons d'aigua a 
pressió, pots de fum i molts cops. En una de les intervencions polici- 
als que es van succeir, un agent va disparar dos trets al cap del jove 
Carlo Giuliani, i li va prendre la vida. 

L'endemà es va produir una manifestació multitudinària convo- 
cada pel Fòrum Social de Gènova, que un cop més va acabar amb 
càrregues violentes i enfrontaments. Lluny del centre, l'escola Diaz 
i la contigua escola Pascoli havien estat cedides per l'Ajuntament 
de Gènova com a seus per al Fòrum Social. La segona era el centre 
per a la premsa, el punt d'atenció sanitària i la seu d'Indymedia, una 
Xarxa de mitjans de contrainformació. A l'escola Diaz hi havia una 
gran sala que servia de dormitori i un espai dedicat al seguiment de 
les actuacions policials. Després de la manifestació i els enfronta- 
ments, poc abans de la mitjanit, la policia va irrompre brutalment 
als dos edificis. 

El Jesús, que es trobava al centre de premsa, no va poder entrar 
fins passades les tres de la matinada a l'edifici a on s'havien acarnissat 
més els agents. En un text escrit mesos més tard, ho recordava així: 
4 Per les escales i les parets, per tot arreu, hi havia rastres de sang. Al 
final dels passadissos, on la gent havia quedat acorralada, vèiem les 
imatges més dures. En un toll de sang vam veure dents senceres, era 
esfereidor. Costava mantenir la serenitat. 

Aquella experiència dolorosa, explica el Jesús, va desactivar en 
gran mesura el moviment global que s'havia anat teixint aquells anys. 
4Hi ha un posttrauma de Gènova tan mal gestionat que va suposar 
un abandonament de la lluita per a moltíssima gent, un percentat- 
ge importantíssim de tota aquella gent que hi va anar mai més ha 
tornat a militar en resx, diu. 4l, per altra banda, una altra part molt 
important de gent va arribar a la conclusió que el món no es podia 
canviar si no canviaves la teva ciutat primer. 

El 2003 l'MRG anunciava la seva dissolució 4per tal que es mul- 
tipliquin les lluitesx, deia el comunicat. L'Ada Colau rememora els 
replantejaments en la crisi d'aquell cicle de mobilitzacions: dVam 
dir: "Tant parlar del Fons Monetari Internacional, del Banc Mundi- 
al... Aterrem a les nostres vides, a concretar lluites més locals, més 
arrelades", i una de les línies que va sorgir d'això va ser la questió de 
l'habitatge. 

Només uns mesos després dels fets de Gènova, l'11 de setembre 
del 2001, dos avions segrestats eren estavellats contra les Torres Bes- 
sones de Nova Yorts, i un tercer contra el Pentàgon. I després vindria 
la guerra. 


Guerres 


15 de febrer del 2003 Els carrers de Barcelona s'omplen amb el que es 
considerarà la manifestació més multitudinària de la història de la 
ciutat, sota el lema 4Aturar la guerra és possibles. La marxa la con- 
vocava la Plataforma Aturem la Guerra, constituida el setembre an- 
terior amb la participació de sectors ben diversos, des de moviments 
alternatius fins a partits conservadors. Es va començar a gestar en 
unes trobades contra els bombardejos nord-americans a l'Afganistan, 
posteriors als atemptats del 2001, i finalment es va organitzar amb 
l'objectiu d'aturar la previsible guerra contra l'Iraq. Amb el mateix 
missatge hi havia manifestacions convocades a ciutats de tot el món. 

Mentre la manifestació omplia els carrers, un grup de gent va 
ocupar una antiga Delegació d'Hisenda al carrer d'Avinyó, on cinc 
anys abans s'havia obert durant unes hores l'Oficina 2004. Aquesta 
nova ocupació, amb persones que ja hi havien estat el 1998, però 
ara sota el nom d'Espai alliberat contra la guerra, duraria unes hores 
més abans que no la desallotgessin, però no arribaria als dos dies. 4Va 
haver-hi un grup de gent molt ampli i molt variat que vam començar 
una experiència que es va anomenar Espais alliberats contra la guer- 
ra, i en lloc de parlar només de la guerra de l'Iraq, vam començar a 

parlar també de la guerra quotidiana, i el lema era "Quina és la teva 
guerra2'x, recorda l'Ada. 

Després d'una rua de carnaval dues setmanes més tard amb 
aquest lema, tornaven a ocupar un edifici municipal abandonat des 
dels anys vuitanta, a la placeta del Pi, també al Barri Gòtic. dVam 
començar a ocupar edificis públics buits que hi havia al centre de 
Barcelona, però no des del moviment olupa tradicional, sinó des de 
gent supervariada, i com que l'Ajuntament de Barcelona té la prer- 
rogativa de poder desallotjar en les primeres 48 hores sense ni tan 
sols ordre judicial, anàvem jugant al gat i al gos per tot el centre de la 
ciutatx, explica l'Ada. Anàvem ocupant edificis i ens desallotjaven, 
una i altra vegada, i així en vam ocupar com quatre o cinc). 

Aquella experiència va permetre mobilitzar molta gent i debatre 
sobre les guerres quotidianes, la precarietat a la ciutat i un dels seus 
problemes clau: l'habitatge. 4Aleshores va sortir Miles de Viviendas, 
que era una experiència d'ocupació que no venia de l'ocupació clàs- 
sica: era totalment antiidentitària, superoberta, treballàvem amb 
premsa constantment i, de fet, per a tots els olupes érem els refor- 
mistes insuportablesx, reconeix l'Ada. 


23 de setembre del 2003 El col-lectiu Miles de Viviendas ocupa tres 
edificis al Turó de la Peira, un barri edificat entre 1953 i 1961 al dis- 
tricte de Nou Barris, on es va detectar que molts habitatges patien 
aluminosi. Havien estat construits amb un ciment menys resistent, 
que es va utilitzar durant el boom de la construcció al franquisme, 
i eren perillosos per als seus habitants. Els tres edificis ocupats esta- 
ven en procés d'expropiació per aquest motiu des de feia catorze 
anys. 4 Allò va ser un fracàsn, recorda el Jordi Bonet. 4 Van anar de 
paracaigudistes en un territori sense haver generat prèviament les 
complicitats, no va quallar, al barri els van mirar com si fossin extra- 
terrestresx, afirma. Al cap de tres dies els van desallotjar. 

La gent de Miles va aprendre la lliçó. Fins a finals d'any van seguir 
amb la seva activitat sense un espai físic, compartint projectes amb 
l'Oficina 2004 i Espai en Blanc, un col-lectiu de pensament sorgit un 

any abans en el mateix entorn. El 4 de gener tornarien al centre de la 
ciutat i ocuparien un edifici de Metrovacesa, la principal immobilià- 
ria espanyola, al carrer de Sardenya, a pocs carrers del mar. Mai més 
s'oblidarien dels veins. 


Vulgaritzar 


4Vaig arribar a Barcelona per estudiar Filosofia i no tenia amics, em 
van passar el telèfon d'un noi que estudiava Filosofia i que em va 
explicar tot el que tenia a veure amb la universitat, però em va dir: "El 
que està bé, el que realment és interessant, i aprens més de filosofia 
i de la vida que a la facultat, és Miles de Viviendas: vine avui a l'as- 
semblea'"x. Així va ser com la Gala Pin va començar la seva militància 
política. 4Més enllà de fer accions puntuals en un context concret, 
el que cal és quotidianitzar la vida política, i això en un moment de 
bombolla immobiliària, amb el model Barcelona que es va imposant, 
passa per l'ocupació:, assegura. 4l no per una identitat olcupa, per 
reivindicar-se des d'una identitat olcupa clàssica, sinó per la idea que 
nosaltres som veins i veines de Barcelona, i el més normal avui en dia 
seria ocupar, perquè és una ciutat que ens expulsa:. A l'edifici del 
carrer de Sardenya, el col-lectiu coincidia amb famílies que patien 
una situació d'assetjament immobiliari que no tenia altre objectiu 
que fer-les abandonar l'edifici. 

Miles busca 4 vulgaritzarx l'ocupació, en el sentit de posar-la a 
l'abast de tothom, també discursivament. 4No parlàvem d'anticapi- 
talisme, que sonava com una cosa llunyana, de grupuscles polítics, 
sinó de model de ciutatx, apunta la Gala. En aquest marc de model 
de ciutat, treballaven el dret a l'habitatge, les migracions i les fron- 
teres, la cultura lliure —de fet, Miles acull les primeres jornades de 
Creative Commons que es fan a Barcelona—, les lluites contra la pre- 
carietat i contra l'assetjament immobiliari o, en un pla més immediat, 
la crítica al Fòrum Universal de les Cultures, que se celebraria entre 
maig i setembre del 2004. 

18 de juliol del 2004 El Fòrum arriba al seu equador. A pocs metres 
del recinte, a la platja de la Nova Mar Bella, s'hi concentren activistes 
de tota la ciutat preparats per a una protesta aquàtica. Han preparat 
pasteres amb el que han trobat, materials d'obra, ampolles de plàs- 
tic..., 4tot un espectacle de construcció precàriax, diran. l així, unes 
tres-centes persones prenen el mar, algunes amb banderes pirates, 
per assaltar des del mar zel Fòrum de la precarietat, les fronteres i 
l'especulació). Les imatges són vistoses, amb tota mena de vestimen- 
tes o despullats, i fins i tot hi ha qui arriba per aire. 

4El Fòrum és com una caricatura de les Olimpíades, pretén repe- 
tir un cicle similar, però fracassa a nivell de construcció d'imaginari, 
perquè crec que la gent és més escèptica, explica el Miguel Martín, 
que en aquella època preparava des de l'Assemblea d'Olcupes una 
Oficina d'Ocupació, amb una missió similar a la de Miles: oferir eines 
per posar l'ocupació a l'abast de tothom. 4El Fòrum també fracassa 
com a projecte, però en el que no fracassa és en les consequències 
socials que té, en carregar-se les vides de moltíssima gent, en la con- 
frontació entre la ciutat que les institucions i arquitectes projecten 
sobre el plànol i la ciutat realx, conclou. 

L'experiència del carrer de Sardenya dura nou mesos. En el con- 
text del Fòrum es van produir diversos desallotjaments de centres 
socials. A finals del 2003 es desallotjava Les Naus, un espai cultural 
a Gràcia, a l'agost del 2004 li tocava a la Hamsa, referent al barri de 
Sants, i Miles de Viviendas, tot i sobreviure a la celebració del macro- 
esdeveniment durant els mesos d'estiu, no va passar del 19 d'octubre, 
malgrat que els seus habitants es pengessin de la façana per dificultar 
que els fessin fora. 

4'Un cop ens desallotgen, hi ha molts llaços que s'han creat, es 
treballen un munt de temes amb intersecció i en connexió amb altres 
espais, però per mi en realitat el salt és quan arribem a la Barcelone- 
tax, declara la Gala. Poc més d'un mes després del desallotjament, el 
25 de novembre del 2004, Miles de Viviendas ocupa un nou edifici 
al passeig de Joan de Borbó, al barri de la Barceloneta, un edifici de 
sis plantes davant del port que una dècada abans havia estat una 

caserna de la Guàrdia Civil. dDe cop arribem a un barri on hi ha un 
teixit social, hi ha una memòria col-lectiva del que ha suposat també 
l'espai en què estem ocupant, i en aquest moment descobreixo tota 
una crítica al model Barcelona que passa no només pel dret a l'ha- 
bitatge, sinó sota el paraigua del dret a la ciutat, és a dir, que parlem 
de qui té accés a la ciutat i com es construeixx, destaca. 

Des d'allà l'assemblea de Miles s'implicarà de ple en la lluita vei- 
nal de la Barceloneta contra el pla dels ascensors, un pla urbanístic 
que pretenia expulsar el 20 96 de les famílies en la remodelació del 
barri. El projecte de Miles —o la gent que hi participaria— seguiria el 
seu camí, molt vinculat a la lluita contra l'especulació i l'assetjament 
immobiliari, el que es coneixeria com a mòbing. Per la seva banda, 
la Gala, a partir d'aquella primera guerra, ja passaria a considerar-se 
filla adoptiva de la Barceloneta. 


Habitatges realment públics 


14 de maig del 2006 Centenars de joves protagonitzen una seguda a 
la plaça de Catalunya de Barcelona per reclamar el dret a un habitat- 
ge digne. La protesta, convocada a través d'una cadena de correus 
electrònics, es repeteix en seixanta ciutats de l'Estat espanyol. No- 
més uns dies més tard s'anunciarien dues Promocions d'Habitatge 
Realment Públic (PHRP). 4sDes de Miles de Viviendas es va impulsar 
això que en dèiem PHRP, amb la idea d'ocupar espais amb veins que 
ja els estaven habitant, ocupar amb la seva lluita, com una forma de 
visibilitzar espais on es donava mòbing i ajudar-los, pactant aquestes 
ocupacions prèviament amb aquests veins), explica el Jordi Bonet. 
En un primer moment s'anunciaven dues ocupacions. Una al Barri 
Gòtic, en dues finques que eren propietat de Catalonia Hotels, on 
vivien tres families, la llar de les quals havia d'esdevenir un nou hotel, 
i que es resistien a ser expulsades. Una de les finques es trobava al 
carrer dAmargós, i l'altra, contigua, al carrer de les Magdalenes, que 
va donar nom a l'espai. Al carrer dels Tallers, al barri del Raval, també 

es van ocupar vuit pisos en un bloc amb veins afectats per mòbing. 
A les façanes hi van penjar cartells molt similars als que feia servir 
l'Ajuntament de Barcelona per anunciar futurs equipaments, però, 
tot i l'estètica institucional, era una 4 Guerrilla de l'Habitatgex del 
districte de Ciutat Vella qui anunciava una Promoció d'Habitatge 
Realment Públic. 

4 Si la mercantilització de l'habitatge i del sòl és emparada, prote- 
gida i promoguda per les institucions polítiques, si la màfia immobili- 
ària té tentacles infinits, la PHRP imposa la lògica de l'ús social i públic 
de l'espai des de les autopromocions d'habitatgex, deia el comunicat 
amb què es presentaven. 

Pel Jordi, aquestes 4eren accions que posaven un altre cop en 
el centre de l'ocupació el tema de l'habitatge, però no com un dret 
individual, com en els anys vuitanta, en què ocupaves perquè "jo 
tinc dret a un sostre", sinó com una acció que permet visibilitzar 
que s'està vulnerant l'accés a un dret, no només a nosaltres, sinó 
col-lectivament. 

En aquells moments creixia amb força a Barcelona el moviment 
contra l'especulació immobiliària, i a tots els barris de Ciutat Vella —el 
Raval, el casc antic, la Barceloneta i el Gòtic— veins i veines s'organit- 
zaven per fer front a situacions com les de les PHRP: grans propietaris 
que compraven edificis i volien fer fora els veins. De fet, sadhereixen 
a la Carta de mesures contra la violència immobiliària i urbanística, 
impulsada per diverses entitats den algun lloc de la selva immobi- 
liàriay el setembre del 2005. El que fa la PHRP és afegir a aquelles 
reivindicacions una crida a emprendre accions de desobediència 
civil fins que l'Administració no adopti les mesures per fer efectiu el 
dret a l'habitatge i a la ciutat. 

4 Magdalenes socupa quan crèiem que ens desallotjaven de Miles, 
i allà va anar un sector que estava més per pensar model de ciutat, 
mentre que a la Barceloneta es va quedar el sector que volia parlar 
més de la quotidianitat, i els tres que estàvem molt ficats en la lluita 
de la Barceloneta i no voliem marxar d'allàx, explica la Gala. Així, a 
Magdalenes s'hi combina l'ús com a habitatge amb l'obertura d'un 

Espai Social, que funciona en paral-lel a la PHRP. Miles encara va 
resistir Un any, fins al 29 de maig del 2007. 


6 de desembre del 2007 Coincidint amb el dia de la Constitució Es- 
panyola, sobre una nova PHRP amb un petit centre social al carrer 
d'Avinyó, on quatre veins resistien tot i l'estat d'abandonament de 
la finca. En aquells mesos —i especialment durant la campanya de 
les eleccions municipals que s'havien celebrat al maig— V de Vivi- 
enda posava a l'agenda pública la reivindicació de l'article 47 de la 
Constitució, que reconeixia el dret a un habitatge digne i adequat. 
Els ocupants criticaven aquest incompliment i també les mancances 
del Pacte Nacional per a l'Habitatge signat uns mesos abans. dAmb o 
sense pacte, amb o sense llei, fins que l'habitatge no estigui garantit 
per a tota la població, fins que l'habitatge no sigui realment públic, 
seguirem obrint portes per a fer efectiu el dret a l'habitatge, deia el 
seu manifest. Encara s'obriria una altra PHRP el 6 de març del 2008 
al carrer de les Panses, al casc antic. 


Veins que ocupen 


L'Espai Social Magdalenes s'acabaria convertint en la DretStation, 
explica el Jordi Bonet, en referència a la PlayStation. 4 El joc era el fet 
d'activar diferents drets socials de nova generació que consideràvem 
que estaven vulnerats: l'habitatge, la llibertat de moviments, la cul- 
tura lliure i la participació ciutadana. Òbviament, amb aquest pro- 
grama vam acabar quallant i vinculant-nos molt amb el moviment 
veinal, perquè, en el fons, part d'aquest programa coincidia amb el 
moviment al territori, i nosaltres teniem una voluntat de treballar 
bastant amb el territorix, assegura. 

Per l'Hibai Arbide, que també va formar part de Magdalenes, 
aquest nou espai es defineix bàsicament com a veinal. 4A Miles de 
Viviendas es comença a parlar de la vulgarització de l'ocupació, però 
tampoc s'aconseguia del tot, perquè continuava sent un centre so- 

cial on només hi havia joves d'una determinada mena, assegura. 
En canvi, Magdalenes, explica, ni tan sols es defineix com a olupa: 
4Ja no era "Som olcupes que fem de veins", sinó "Som veins que ocu- 
pem":. Per exemple, en la lluita contra l'hotel que es volia construir 
a la finca, i per extensió, contra l'explotació turística del centre de la 
ciutat, es troben còmodes amb el moviment veinal. Coincidint amb 
aquestes batalles, es crea la Xarxa Veinal de Ciutat Vella, formada per 
l'Associació de Veins del Casc Antic, l'Associació de Veins de l'Òstia, 
la Plataforma en Defensa de la Barceloneta, l'Associació de Veins del 
Gòtic, la Taula del Raval i, també, l'Espai Social Magdalenes. 4 Perquè 
les nostres aliances naturals no les trobàvem tant en l'Assemblea 
d'Olupes com en el moviment veinalx, assegura. 

En aquell espai treballaven diversos col-lectius, no només en l'àm- 
bit de barri. V de Vivienda hi va acudir quan va necessitar un espai 
més enllà de les places, i la Plataforma d'Afectats per la Hipoteca 
també s'hi va reunir en els seus inicis. Hi havia lloc, també, per a 
la lluita contra els Centres d'Internaments d'Estrangers, o per a la 
campanya per la despenalització de la venda ambulant, el top manta. 
4A Magdalenes hi havia un grup reduit de gent, però que després po- 
driíem dir que va alimentar les lluites que ja existien o les va impulsar, 
com la lluita contra els desnonamentso, assegura el Jordi. 

L'Ajuntament dels socialistes s'enfronta a les eleccions de maig del 
2007 amb fronts oberts per tot Ciutat Vella amb la lluita veinal con- 
tra l'especulació i l'assetjament immobiliari. Després de revalidar-se a 
les urnes, tot i que amb pitjors resultats, van assignar al districte una 
regidora nova amb voluntat de buscar solucions, Itziar Gonzàlez. Per 
la gent de Magdalenes, que veia perillar la seva activitat per l'amenaça 
d'un desallotjament, l'esquerda que s'obria a la institució semblava 
una oportunitat. 

4Ens vam plantejar respondre a la demanda judicial de manera 
diferent a la que tradicionalment les ocupacions havien respost), 
explica l'Hibai. dEn primer lloc, volem convertir en un programa 
polític el que pensaven que era un problema d'ordre públic, no es 
tractava de la legalitat o no de l'ocupació, sinó de què està plantejant 

políticament, en segon, no volem que sigui un jutge qui decideixi 
quan marxem d'aquí, ha de ser una decisió en base a criteris polítics 
, per tant, volem posar la pilota a la teulada de l'Administració, que 
es pronuncii sobre si els problemes que plantegem són legítims o 
no, finalment, no només Magdalenes, sinó també amb el moviment 
veinal de Ciutat Vella, volem plantejar la possibilitat que hi hagi una 
expropiació d'aquest edifici i una cessió per part del districte a l'as- 
semblea-. 

Així comencen una campanya per mirar de forçar una negoci- 
ació, amb tres objectius: el primer és el reallotjament de les dues 
families que vivien a les finques ocupades, el segon, la revocació de 
la llicència d'hotel —4pel que suposa el turisme i com està destros- 
sant Ciutat Vella, ens semblava irrenunciablex, apunta l'Hibai—, i el 
tercer, l'expropiació i la cessió de l'edifici al projecte de l'Espai Social 
Magdalenes, d'una banda, i a una cooperativa d'habitatge, de l'altra. 
4 Superambiciós, per demanar que no quedix, reconeix. 

Magdalenes va ser desallotjat el 8 d'abril del 2010, sense gaire 
resistència. 4La cosa era assegurar-se que la Núria i el Julio havien 
quedat reallotjats, i fins llavors no marxar, recorda la Gala Pin, en 
referència als veins que hi vivien des d'abans de l'ocupació. Això es 
va aconseguir. També, que la llicència per fer-hi un hotel s'aturés el 
desembre del 2009, perquè, segons explicava la Itziar Gonzàlez, era 
una irregularitat haver-la sol-licitat quan encara hi havia inquilins a la 
finca. Tot i això, en la seguent legislatura Catalonia Hotels recuperaria 
la llicència i acabaria enderrocant els dos blocs, que no van arribar a 
ser expropiats, per fer-hi un hotel. Sobre la permanència del projecte 
polític al barri, la Gala explica que 4s'aconsegueix el que ara mateix és 
La Negreta, que neix conjuntament amb l'Associació de Veins del Gò- 
tic d'una negociació a través de la campanya de Magdalenes: 4 El dia 
del desallotjament va haver-hi una concentració, però no va ser com 
el gran desallotjament, perquè aquests objectius s'havien assolit). 

Identitats 


L'aposta de Magdalenes de negociar amb l'Ajuntament els va costar 
conflictes amb el moviment olupa de la ciutat. L'Hibai ironitza i diu 
que semblava que Magdalenes seria la fi de l'ocupació: 4Ja quan es va 
ocupar Can Masdeu alguna gent de l'Assemblea d'Olcupes pensava 
que això suposaria la mort de l'olupació, i després va representar una 
renovació fonamental per a la continuació de la pràctica a Barcelona, 
i va tirar molt del carro de l'Assemblea d'Olcupes:, amb Miles de Vivi- 
endas va passar el mateix, que hi va haver una estigmatització molt 
forta, i no només no va acabar amb l'ocupació, sinó que va haver-hi 
un nou cicle d'ocupacions, després també van dir que l'intent de 
Magdalenes d'arribar a un pacte acabaria amb l'ocupació, però d'això 
ja fa anys i l'ocupació segueix. 

4L'Hibai va obrir el debat d'una manera una mica desenfocada, 
amb un article on criticava molt el moviment i la identitat oRupa, 
recorda el Jaume Asens. eMagdalenes no intentava aquesta lluita 
com a moviment olupa, sinó com a moviment veinal, però en plan- 
tejar el debat en termes d'olupació, molta gent ho va viure com una 
proposta que amenaçava el moviment olcupax, assegura. Això va 
provocar la convocatòria de l'Assemblea d'Olcupes, que en aquella 
època estava inactiva, i dvan expulsar Magdalenes d'una assemblea 
de la qual mai havia format parto, diu l'Hibai. 

4Era posar-li massa fàcil a l'Administració, presentar-se com a 
oupa i plantejar una negociació, perquè això posava contra les cor- 
des els que no volien fer això, els posava en situació de ser els "olcupes 
dolents"x, assegura el Jesús Rodríguez. L'Administració ho estava 
buscant, i, de fet, el Pere Alcober, que era regidor de Sants i de Par- 
ticipació, havia viatjat a Bolonya i a altres llocs d'Europa per veure 
com s'havia aconseguit integrar o fragmentar el moviment olcupa en 
altres ciutats entre olcupes "bons" i "dolents". 

El Jesús opina que la línia política de negociació amb l'Ajuntament 
no era un problema, però sí 4plantejar un debat dins el moviment 
ocupa sobre si al moviment li sembla bé o no que es faci això, per- 

què això era tensionar internament la gent que no volia entrar en 
aquesta dinàmica, que la feia sentir assenyalada i en el sector dels 
oleupes "dolents":. Tot i això, valora positivament el conflicte que es 
va produir entre uns i altres: 4A Magdalenes es va construir un nou 
moviment per a l'habitatge que probablement, si no hi hagués hagut 
aquesta tensió, no s'hauria creatx, defensa. 

En el fons del debat hi havia un conflicte sobre identitats. Les no- 
ves formes de protesta —i d'ocupació— que beuen de l'altermundisme 
es consideren més obertes que el moviment olcupa que venia dels 
anys noranta. Fugien de les paraules més connotades políticament, 
de l'oeupa amb A, o de l'estètica o els estils musicals que en general 
s'associaven als centres socials ocupats. Per la seva banda, rebien tam- 
bé les crítiques dels altres. 

Amb els anys aquestes diferències s'han diluit. 4dNosaltres reco- 
neixem que una ocupació com Miles és possible perquè prèviament 
hi ha hagut un moviment oRupa, que potser sí que és més identitari, 
que s'ha partit la cara per poder normalitzar la situació de l'ocupació 
a Barcelona, sobretot a nivell d'acceptació socialx, assegura la Gala 
Pin. 

Per l'Hibai, aquan sorgeixen els centres socials als anys noranta, a 
l'Estat espanyol tenia bastant sentit que fos un moviment identitari, 
perquè després del desert dels vuitanta i de tota la descomposició de 
moviments socials i de l'esquerra, l'important no era tant projectar 
un moviment que pogués suposar un canvi social com trobar espais 
d'autonomia personal, o col-lectiva, però d'un grup determinat. Era 
supervivència). 

Uns anys després, l'Hibai havia canviat d'opinió sobre pràctiques 
concretes: çConsideràvem que les experiències anteriors eren massa 
identitàries, però amb el temps les hem anat coneixent i jo no jutjaria 
igual, per exemple, Can Vies, ara que amb els prejudicis amb què la 
mirava fa anys, perquè he entès que la relació que té Can Vies amb 
l'assemblea de barri o amb el territori, més enllà de si utilitzen o no 
les meves paraules, és superpotent). 

Superherois 


14 de maig del 2006 Les places de tot l'Estat somplen per reclamar 
el dret a un habitatge digne. El correu anònim que ha convocat 
les persones que s'hi troben diu: 4 Queremos todos una vivienda 
digna, una vivienda en la que podamos vivir y fundar nuestras 
familias sin estar destinando màs del 50 96 de nuestro sueldo para 
pagarla. Si de verdad te importa tu futuro, jestaràs allí sentado 
con tus colegas2), 

Pocs mesos abans, havia corregut una convocatòria per la xarxa 
que cridava a un macrobotellón el 17 de març a les principals ciutats 
de l'Estat, a fi de protestar contra el control de l'espai públic i la mer- 
cantilització de l'oci. A Barcelona, on al desembre l'Ajuntament havia 
aprovat l'ordenança del civisme, era una imatge de l'alcalde Joan Clos 
la que circulava amb la crida al 4Macrobotellón cívics a la rambla 
del Raval. El cas és que 350 agents de Guàrdia Urbana i els Mossos 
d'Esquadra es van desplegar per fer un control exhaustiu i impedir 
la festa-protesta. Passada la una de la matinada, van començar els 
enfrontaments, i la nit va acabar amb pillatge en alguns comerços, 
contenidors cremats i cinquanta-quatre detinguts. 

Aquell mateix mes de març, a França centenars de milers de joves 
sortien al carrer per protestar contra un nou tipus de contracte que 
facilitava l'acomiadament dels menors de 26 anys. 4Va haver-hi qui va 
començar a dir que, en canvi, a Espanya els joves només es manifes- 
taven per borratxeres i no per coses serioses, i de cop apareix aquell 
mail anònim, que era com molt fresc, i convidava a demostrar que 
ens importaven les coses serioses, recorda la Gala Pin. 

Les places es van omplir i allà va començar un moviment que 
seria V de Vivienda. 4Recordo anar a les manifestacions i veure molta 
gent anònima, molta gent que acabava de començar, però també 
veure la gent de la Federació d'Associacions de Veins o la gent del 
moviment oRupa, era aquesta sensació de moltes families activistes 
que hi ha a Barcelona, que hi ha moments claus en què es troben), 
assenyala la Gala. 

La Simona Levi és directora de teatre i va arribar a Barcelona a 
principis dels noranta, després de passar per ocupacions, primer al 
seu Torí natal, a Itàlia, i després al nord d'Europa, en espais més artís- 
tics. Quan aterra a Barcelona no connecta amb el moviment olcupa, 
sinó que serà amb el moviment antiglobalització quan participarà en 
espais com Las Agencias o els Espais alliberats contra la guerra. 4V 
de Vivienda va començar amb aquell missatge anònim, molt guai, 
perquè a mi com a persona que fa teatre polític sempre m'ha inte- 
ressat molt la viralitat, i aquell mail arribava des de moltes bandes, 
la plaça es va omplir, i es van començar a fer assembleeso, explica. 
Lorganització distribuida a través de la xarxa va començar inclús 
abans d'aquell 14 de maig, a mesura que s'anava difonent el missatge. 
Un vvilxi, un espai col-laboratiu editat pels usuaris, acollit al vveb del 
periodista Ignacio Escolar, va ser l'espai de debat en què es van poder 
coordinar les protestes que sortien arreu de l'Estat. 


14 de maig del 2006 Centenars de persones seuen a la plaça de Catalu- 
nya. Es reparteixen fullets amb el missatge 4 Dissabte 20 a les 7 de la 
tarda a la plaça del Rei: assemblea oberta contra l'especulacióx. Quan 
es reuneix l'assemblea, ja hi ha activitats en defensa de l'habitatge 
digne convocades arreu de l'Estat fins a finals de juny. Les segudes es 
repeteixen l'endemà i també el diumenge seguent, i les assemblees 
s'estableixen com un espai regular, que s'acabaria convertint en el 
col-lectiu V de Vivienda. 

El 2 de juliol va tenir lloc la primera manifestació convocada des 
d'aquestes assemblees, però l'èxit de participació arribaria el 30 de 
setembre, amb la que portava com a lema 4iNo vas a tener casa en 
la puta vidals. A mitjans d'octubre estava prevista a Barcelona una 
Cimera Europea de Ministres d'Habitatge, que es va suspendre da- 
vant la convocatòria de més mobilitzacions. 

4V va aguantar un any i mig organitzant una manifestació cada 
dos o tres mesos, això era impensable, tenia molt de ganxo, tothom 
volia ser V, perquè molava:, explica la Simona. 4Hi havia gent de 
Las Agencias i gent del món de l'art polític que aportàvem aquest 

coneixement de fer un discurs molt viral, per a tots els públics, que 
tot fos molt performatiu, cuidàvem molt que el camió fos ben guapo, 
que la gràfica fos bonica...y. 

Amb el bagatge acumulat, la gent que estava a V de Vivienda 
havia après com es podia incidir en els mitjans. A l'octubre van ocu- 
par la botiga de mobles Itea. Van entrar al crit de 4dQuè passa: Què 
passa: Que no tenim casa), es van dirigir a la secció de llits, es van 
vestir amb els pijames i es van posar còmodes —4 Per fi una casal, 
deia algú—, llegint un llibre o fent una guerra de coixins. LAda Colau 
explicava així els motius als mitjans que hi van acudir: dEn aquesta 
societat de lliure mercat en què vivim es poden comprar un munt 
de coses inútils molt barates, però resulta que els drets fonamentals 
van molt cars, llavors resulta que no tenim casa i no tenim dret a un 
habitatge digne-. 


27 de maig del 2007 Se celebren eleccions municipals i els tres partits 
que governen Barcelona empitjoren els seus resultats. El PSC tornaria 
a guanyar, amb menys regidors que mai, i seria l'últim cop després de 
vint-i-vuit anys imbatut. Però per a V de Vivienda el més important 
havia estat la campanya electoral, en què van assolir un gran prota- 
gonisme. 4Es va pensar en una acció performativa, d'un superheroi 
que havia de fer mans i mànigues per sobreviure a la ciutat, ja que 
els preus de l'habitatge eren impossibles, i tots érem superherois pel 
simple fet de fer-hox, explica l'Adrià Alemany, una de les persones 
que es va enfundar —després de fer assajos amb la Simona- la disfres- 
sa de Supervivienda, amb antifaç i una capa amb el número 47, el de 
l'article de la Constitució que hauria de garantir el dret a l'habitatge. 

Supervivienda, aquest heroi anònim, va irrompre en mítings de 
tots els partits i debats entre candidats, i va ser entrevistat en di- 
versos mitjans. Esperava amagat o ajupit en algun racó i es movia 
sigil-losament, amb un cartell a la mà, per arribar fins al faristol, po- 
sant-se al costat dels polítics quan feien discursos sobre habitatge. En 
una entrevista al diari El País publicada el mateix dia de les eleccions, 
explicava qui era: 4Supervivienda som tots i totes els que patim els 

problemes d'accés a l'habitatge: els hipotecats, els que no arriben a 
final de mes, els joves que no poden emancipar-se, els que paguen 
lloguers abusius, els expulsats dels seus barris...: els que no ens con- 
formem. 

4Era una acció de guerrilla comunicativa per centrar el debat de 
la campanya en l'habitatge:, diu l'Adrià. Volien evitar un ús electo- 
ralista del tema, que ja havien posat a l'agenda política. 4 L'habitatge 
entrava en l'agenda gràcies a nosaltres, però d'una manera bastant 
perversa, ningú plantejava el lloguer social, sinó que volien promoure 
habitatges de protecció oficial de compra, i avui gent que va accedir 
a Un pis de protecció a través d'una hipoteca també és desnonada i 
es queda amb un deute per a tota la vida), critica. 

Després d'un any i mig d'activitat intensa, el 6 d'octubre del 2007 
V de Vivienda volia assolir el rècord mundial de gent cridant 4iNo vas 
a tener casa en la puta vidals. La convocatòria, tot i ser molt vistosa, 
no va tenir tant d'èxit com les anteriors. El mes anterior, dl'operació 
de la ministra d'Habitatge Carme Chacón i el Govern del PSOE sobre 
el moviment, de prometre diners a pràcticament tota la gent que 
participava a les manifestacions, havia estat per mi el cop definitiu 
sobre nosaltresx, assegura la Simona. El Ministeri va prometre una 
ajuda directa al pagament del lloguer de 210 euros al mes a tots els 
joves d'entre 22 i 30 anys que cobressin menys de 22.000 euros a 
l'any, que eren 8 de cada 10. Per la Simona, la ministra Chacón 4va 
agafar un moviment relativament cansat i el va comprar, no en el 
sentit de que la gent es deixés comprar, sinó que es va veure gairebé 
com una solució. 

Compravendes 


18 de setembre del 2001 Una empresa immobiliària registra una hipo- 
teca amb la Caixa d'Estalvis Laietana sobre tots els pisos del número 
29 del carrer d'en Robador, al barri del Raval, elliure d'arrendataris:. 
A l'edifici hi viu el Manel Gonzàlez, des del 1985, i 19 inquilins més. 
D'aquesta operació ells no en sabran res fins mesos més tard. 

Quan va començar a parlar amb els mitjans de comunicació —des- 
prés trigaria a poder deixar de fer-ho—, el Manel va tenir clar el titular 
sobre el seu cas: 4Han venut la meva escala quatre cops en dos anys: 
Els hereus del propietari de l'edifici el van vendre el juliol del 2001 per 
420.000 euros. La immobiliària que va comprar el bloc i va subscriure 
la hipoteca el va tornar a vendre el maig del 2002 per 540.000 euros. 
Nou mesos més tard es torna a vendre per 961.620 euros. La quarta 
venda es produiria el juliol del 2003, per 1.358.280 euros, més de tres 
cops el valor de la primera. 

D'aquestes compravendes el Manel se n'assabenta un cop fetes les 
tres primeres operacions. dEm vaig trobar un paper a la bústia que 
deia que farien un arreglo de l'escala, i que ens oferirien els pisos en 
venda), recorda, però remarca que mai més se'ls va tornar a comuni- 
Car res al respecte. 4 Al novembre del 2002 ens van començar a arribar 
burofaxos a gairebé tots els veins, que deien que teniem els contractes 
extingits i que marxéssim, explica. El seu contracte, però, era indefi- 
nit. Es va posar a investigar i va acudir al Registre de la Propietat. Allà 
va descobrir que la seva escala ja havia estat venuda tres cops i que 
constava com a lliure d'arrendataris. 4Jo vaig anar al registrador i li 
vaig dir que allà hi vivíem, però em va dir que no era responsable de 
res i que si tenia algun problema, em busqués un advocat. 

El Manel, carter de professió, no era expert en lleis, però s'hi va 
posar les piles. dEm vaig convertir en una rata de biblioteca), explica. 
També era l'únic dels seus veins que podia fer front als tràmits del 
procés que iniciava, perquè la renda mitjana dels altres estava entre 
els 275 i els 340 euros mensuals. Eren tots més grans que ell, que era 
l'únic que tenia un sou. 

La quarta venda de l'immoble s'estava produint quan es va posar 
a investigar i, com a inquilí, el Manel tenia dret de tanteig i retracte 
sobre el seu pis, és a dir, que pel mateix preu que pagava el compra- 
dor tenia dret preferent a comprar-lo ell. 4Per això havia d'esperar 
que estiguessin fetes les escriptures, i em passava cada setmana pel 
Registre de la Propietat a controlar-ho, i em deien que no calia que 
vingués, que anés trucant i m'avisarien, però vaig fer malament de 
fiar-me'n, perquè un dia vaig decidir passar-hi, perquè m'estranyava, 
i em van dir que estaven fetes des de feia un mes i escaig, i vaig haver 
de córrerx, recorda. Un dels problemes més habituals amb què es 
trobaria el Manel en la seva lluita serien les demores i les ocultacions 
per part de les administracions. 

Per tal de reclamar el dret de comprar el seu propi pis havia de 
dipositar primer el seu valor. dEm vaig haver d'endeutar, perquè 
m'havien caigut uns diners per la mort de la meva mare, però no 
tenia prou per pagar-ho:, explica. Al maig del 2004 els jutjats van 
reconèixer, d'una banda, que tenia un contracte indefinit, i de l'altra, 
que tenia dret a comprar el pis. Llavors ja havien marxat molts veins 
de la seva escala, i només en quedaven a 10 dels 20 pisos. L'empresa 
propietària va recórrer la sentència i finalment van tombar el dret 
del Manel al seu pis. 

Mentrestant, la finca de Robador 29 estava cada cop més degra- 
dada, i el Manel denunciava l'abandonament per part dels propieta- 
ris. A Casa seva, el sostre anava caient a causa d'infiltracions d'aigua 
del terrat. 4Més tard van tallar una canonada que donava just a la 
paret mestra, hi havia una intencionalitat de fer ruina allòx, assegura. 
A això s'hi sumaven talls d'aigua, curtcircuits i problemes de brutícia, 
com el fet que es tapiaven els pisos que es quedaven buits, sense 

buidar-los, i acabaven sent un banquet per a les rates. La deixadesa 
volia empènyer a marxar els habitants del bloc. Més enllà de l'àmbit 
judicial, la lluita de Robador 29 se centraria a combatre l'assetjament 
immobiliari, el famós mòbing. 

En plena intervenció urbanística en l'anomenada llla Robador, un 
gran solar resultat de l'enderroc d'una illa de cases, el Manel no era 
l'únic que patia una situació així. En aquella època ja només resis- 
tia un dels edificis que havien de ser enderrocats: el Jesús García, 
propietari del bar Ciutat Vella, es negava a l'expropiació i estava pa- 
tint pressions de tota mena. El Jesús va explicar al Manel que s'havia 
muntat un grup al barri contra l'especulació i que tenien una reunió 
amb el nou regidor del districte, Carles Martí, el 7 doctubre del 2003. 
4Jo no tenia ni idea de res, però eren diversos grups del barri contra 
l'especulació i jo em vaig colar en aquella reunió, i allà vaig prendre 
contacte amb la Coordinadora contra l'Especulació del Raval, que 
s'havia muntat, en principi, per donar suport al Jesúsx, recorda el 
Manel. 

Després d'aquella reunió va començar a participar en les assem- 
blees de la Coordinadora, a l'Ateneu del Xino, que també es trobava 
al carrer d'en Robador. Allà hi estava a gust i l'acabarien proclamant 
callcalde del Xinos. El 22 de novembre es van manifestar davant 
l'Ajuntament de Barcelona, van començar a penjar pancartes dels 
seus edificis, i el Manel es va convertir en la cara visible d'aquell mo- 
viment. El seu cas —evenut quatre cops en 24 mesosx— era flagrant 
i cridaner i ell estava disposat a donar la cara i a lluitar-hi. El mes de 
gener ja era el protagonista d'una edició del programa 30 Minuts de 
TV3 que duia el títol 4 Coacció a domicilis. 


Gentrificació 


20 de setembre del 2000 S'inaugura la rambla del Raval, un passeig 
que substitueix les cinc illes de cases que hi havia entre els carrers 
de la Cadena i de Sant Jeroni, avui desapareguts. L'Administració va 

reubicar 925 persones que hi vivien. Segons els col-lectius contra l'es- 
peculació del barri, uns 5.000 veins i veines van ser expulsats de casa 
seva arran de la reforma. El dia de l'obertura, una veina del carrer de 
la Cadena explicava al diari El País com s'havien disparat els preus 
en el cas del seu bloc: 4Farà uns cinc anys es va vendre un pis per 
sis milions de pessetes, i ara demanen 15 milions per un altre a la 
mateixa planta:. El preu pràcticament s'havia triplicat en cinc anys. 

L'INalxi Rivera, un dels fundadors d'El Lolcal, un espai social a poc 
metres d'allà, havia estat vel del carrer de la Cadena. 4 L'obertura de la 
rambla del Raval va ser molt dramàtica), recorda. 4 Cadena era molt 
del barri, i viure en un carrer que desapareix és molt fort, jo Aipava, 
perquè, a més, van expulsar moltíssima gent. Ha quedat una vorera, 
però de l'altra totes les cases se'n van anar fora, i te'n recordes del 
bar, de la ferreteria, tot això...x. En aquest procés, assegura l'Ialci, 
4l'Associació de Veins del Raval i el seu president Pep Garcia van 
tenir un paper important, perquè articulava el sector més caspós 
del barri i representava els veins davant l'Ajuntament socialista, que 
el van utilitzar molt bé. Ell va controlar el procés i els que eren pro- 
pietaris van intercanviar pisos, i els que eren llogaters se'n van anar 
a la merda, expulsats). 

En aquest context, la lluita contra la reforma urbanística havia 
estat dificil d'articular. El mateix dia que s'inaugurava la nova rambla, 
l'alcalde Joan Clos recordava que els canvis urbanístics per despon- 
jarv els atapeits carrers del Raval no s'aturaven allà, i que seguirien 
amb la contigua llla Robador, on les excavadores ja treballaven per 
enderrocar edificis. 

Aquest procés venia de lluny. A partir del 1986, amb la designació 
com a seu olímpica, Barcelona adoptava un model de gestió pública 
més mercantil, de tal manera que va encetar la postergada reforma 
urbanística del centre històric de la ciutat amb col-laboracions públi- 
co-privades. El 1988 es crea l'empresa mixta Procivesa (Promoció de 
Ciutat Vella SA), amb un 60,71 90 de capital públic i la resta, aportat 
per empreses, sobretot entitats financeres. L'objectiu era permetre 
una 4gestió eficaçy de l'actuació al districte de Ciutat Vella i 4con- 


EL BARRI S'HA DE DEFENSAR 


centrar en una actuació enèrgica la inversió prevista3. El 2002 Pro- 
civesa s'havia de dissoldre, i va ser substituida per la nova Focivesa 
(Foment de Ciutat Vella SA), amb les mateixes característiques. 

Les actuacions al barri del Raval passaven, d'una banda, per l'ober- 
tura de la rambla a la part sud, i de l'altra, per la creació d'equipa- 
ments culturals a la zona nord, amb la inauguració del Museu d'Art 
Contemporani de Barcelona (Macba) i el Centre de Cultura Contem- 
porània de Barcelona (CCCB) a mitjans dels noranta. Al llarg d'aquest 
procés es planteja la possibilitat de traslladar a la mateixa zona la 
Facultat de Geografia i Història de la Universitat de Barcelona, en 
una àrea qualificada com a zona verda. Per això, al 1993 l'Ajuntament 
modifica la seva planificació per desponjarx la zona de la Illa Robador 
i traslladar-hi la zona verda que cobriria la facultat. 

Totes aquestes reformes porten associades un procés de gentri- 
ficació. Això vol dir que les reformes urbanístiques i els nous equipa- 
ments atrauen l'interès de persones o negocis amb més diners que 
els habitants locals, cosa que provoca que augmentin els preus i els 
veins i veines acabin expulsats del seu barri. Sovint aquests processos 
van lligats a la degradació o l'abandonament previ de zones empo- 
brides, a fi de justificar que s'hi faci una intervenció urbanística de 
gran calibre. 

El Manel s'indigna en pensar en el sobtat atractiu del seu carrer: 
4Ningú estava interessat en Robadors, tothom tenia por d'entrar-hi, 
perquè era el carrer de les putes, hi havia droga, i llavors estàvem 
nosaltres, les rates i poc mésx. 4dLa pasma només entrava per agafar 
les mordidas, i l'època del jaco va ser duríssima, jo quan sortia per 
treballar havia de saltar per sobre el yonRi, va haver-hi baralles per- 
què es passava heroina adulterada, i va haver-hi morts. Algun cop 
arribava a casa de la feina i trobava reguerons de sang... Va ser dur, 
assegura. 4l de cop i volta, que vinguin els especuladors, i de cop 
i volta, els interessa. Hòstia, cabrons, ja us podria haver interessat 
abans tenir-ho en condicionsts 

Il després, què vindria2 4El que volien fer amb la meva finca era 
una residència d'estudiants, perquè volien convertir això en Ravalàn- 

dia de cara al turisme, vendre-ho i treure'n la merda, que érem els ve- 
ins: prostitutes, vells, pobres, majaras, maricons i gent de mal viure. 

L'Ihalei destaca que, tot i aquest pla, a vegades 4passen coses ines- 
perades... Molta gent va criticar l'arribada de migrants al barri, però 
en realitat ens van salvar, diu. 4Si la gentrificació del Raval arriba 
més tard del previst, és gràcies als immigrants. Tot estava previst 
perquè vingués la gent de pasta, però aquesta gent que gentrifica 
no vol viure al costat d'un pali o un marroquí, i van arribar sense 
que ningú ho esperés, van revifar el comerç del barri, van fer vida.... 

4 Els joves que havien de tenir fills fugien del barri, deien que no 
volien que els seus fills es criessin en un ambient així, perquè hi havia 
el jaco, i aleshores es va buidar mig barrix, recorda el Manel. 4Cap a 
finals dels vuitanta i als noranta és quan a l'Administració se li va en 
orris el seu projecte, perquè no s'esperava que arribessin els immi- 
grants en massa i es fiquessin al barri. 


Poder 


L'estructura empresarial de Procivesa i Focivesa esdevindrà el nou 
poder a Ciutat Vella, i els veins denunciaran pressions de tota mena. 
Tot i el malestar al barri, el projecte de l'Illa Robador va aconseguir 
el suport de l'Associació de Veins del Raval i dels sindicats CCOO i 
UGT. Les tres entitats van ser les que van rebre l'encàrrec de construir 
tres blocs de pisos de protecció oficial en el nou solar, en el qual hi 
hauria menys zona verda de la prevista. En aquest context apareix 
la Taula del Raval, una associació veinal dissident, que duu l'Ajunta- 
ment i Procivesa als tribunals i els obliga a replantejar el projecte: un 
cop, perquè l'hotel previst tindria més plantes del que hauria d'estar 
permès, i un altre, per la retallada de la zona verda. 

4'Contra aquesta associació hi va haver tot un muntatge judicial 
i policial d'una suposada xarxa de pederàstia al Raval, on va acabar 
imputada pràcticament tota la direcció de l'Associació, però que al 
final va quedar en res,, explica el Miguel Martín. El 1999 es denuncia 

el que es va anomenar Cas Raval, i el gener del 2001 té lloc el judici. El 
principal acusat admetia sentir atracció per infants, però assegurava 
que mai no havia tingut cap tipus de relació sexual amb menors. La 
premsa, però, no va esperar la sentència per assegurar, seguint les 
informacions policials, que s'havia destapat duna de les xarxes de pe- 
deràstia més importants de tot Europa. No se'n va provar res, d'això. 

4El procés judicial va ser una vergonya. A mesura que avançava, 
no hi havia absolutament cap prova, va ser un muntatge contra la 
dissidència veinal, que era un cop sobre la taula dels poders de llavors 
per frenar els peus a qui estava questionant el projectex, assegura 
el Miguel, que afegeix que la pel-lícula De nens, del director Joaquim 
Jordà, que explica tot aquest procés, és zel document més impor- 
tant sobre la destrucció social associada a la violència urbanística. 
Famílies separades dels seus fills durant tres anys, el judici mediàtic 
i l'estigma social contra els suposats membres d'una Xarxa criminal 
que va resultar que no existia. Il mentrestant, avançava la urbanitza- 
ció de l'Illa Robador. 

Al bar Ciutat Vella, del Jesús, li va sortir car ser l'únic resistent 
als enderrocs. Uns operaris contractats per Focivesa van enderrocar 
murs del local —aper accidentx, segons van dir—, quan treballaven 
en el solar de l'illa. Més tard es van començar a enderrocar els pisos 
superiors de l'edifici durant el dia, posant en risc la clientela del bar. 
Enmig d'aquest procés, el Manel explica que 4duns matons van en- 
trar una nit al bar de Jesús i li van fotre una pallissax. Finalment, el 
26 de febrer de 2004, va ser desallotjat. Una vintena de veins es van 
aplegar dins el bar i s'hi van apropar els mitjans de comunicació. Un 
representant de Focivesa va anar al Ciutat Vella per tornar a oferir-li 
traslladar-se a un nou local. El Jesús assegurava que, sense comptar 
que les condicions que li oferien eren pitjors, no confiava en la seva 
paraula. Després que marxés el responsable de l'empresa, els antiava- 
lots van entrar amb violència al bar per desallotjar-lo definitivament. 

Les complicitats entre els interessos empresarials i l'Administra- 
ció eren intenses. Quan els propietaris del pis del Manel van voler 
declarar que l'edifici estava en ruina i, per tant, havien de fer fora els 

inquilins sense dret a cap mena de compensació, ell va trobar que des 
del districte de Ciutat Vella no li donaven accés a l'expedient perquè 
pogués fer-hi al-legacions. 4 El termini caducava un dilluns i el diven- 
dres ens van donar els papers, així que Arquitectes Sense Fronteres va 
preparar el contrainforme en un cap de setmana), recorda el Manel, i 
tot i les presses van guanyar la batalla. 4La responsable de donar-nos 
aquest informe és una de les que van ser acusades d'amenaçar la 
ltziar Gonzàlezn, afegeix. 


31 de desembre del 2006 Entren al registre del districte de Ciutat Vella 
675 sol-licituds de llicència per obrir apartaments turístics al barri, 
661 de les quals han estat tramitades pel despatx de l'enginyer Jo- 
aquin Quilez. Aquell era l'últim dia per sol-licitar-ne abans de l'en- 
trada en vigor d'un nou pla que pretenia limitar els pisos turístics al 
districte, que eren cada cop més. La maquinària de l'Administració 
es va veure desbordada i no va poder respondre a les sol-licituds de 
llicència abans dels tres mesos que marcava la normativa, raó per la 
qual van quedar aprovades per silenci administratiu. 

Uns mesos més tard, el juny del 2007, Itziar Gonzàlez va entrar 
com a nova regidora al districte de Ciutat Vella. A la seu del districte, 
per on Quílez, que no hi treballava, es movia amb comoditat, algu- 
nes dinàmiques van aixecar les seves sospites. El 2008 va traslladar 
Heliodoro Lozano, cap dels serveis tècnics de Ciutat Vella des del 
2001, a una altra àrea de l'Ajuntament. Més tard va ser denunciat 
per la Fiscalia Anticorrupció. Tant ell com Elena Ariza, funcionària de 
l'àrea jurídica, van ser acusats de rebre suborns a través de Quílez per 
concedir o modificar llicències a establiments del districte. 

El març del 2009 s'aprova una moratòria d'un any per a la cons- 
trucció de nous allotjaments turístics a Ciutat Vella. El 30 d'abril la 
casa de la Itziar Gonzàlez, al Barri Gòtic, és assaltada. Després d'allò 
començaran a arribar amenaces, tant cap a ella com cap a la gerent 
del districte, Mercè Massa, si no deixaven el càrrec. Rep una carta 
anònima signada pels seus 4damics del districtes. En aquell context, 
i davant la manca de suport de l'alcalde Jordi Hereu i de la resta 

del Govern municipal per lluitar contra l'obertura d'un nou hotel al 
costat del Palau de la Música, al casc antic, el 16 d'abril del 2010 va 
presentar la dimissió. 


El forat 


10 de març del 1996 Una manifestació de l'Assemblea d'Olupes acaba 
en l'ocupació de l'antic cinema Princesa, a la Via Laietana. No gaire 
lluny d'allà, al Pou de la Figuera, una de les zones més empobrides 
del barri de la Ribera, al casc antic, veins i veines es trobaven sols 
davant la imminent expropiació i enderrocament de les seves cases 
per desponjar el barri. 4Hi havia una sèrie de cases que les anaven 
a enderrocar, i aquells veins es posen en contacte amb la gent que 
estàvem al cine Princesax, recorda el Jesús Rodríguez. A partir de 
llavors l'Assemblea d'Olcupes va assumir com a pròpia la lluita contra 
els enderrocs. 

Amb una vintena de persones van aturar un intent de desallotja- 
ment a un dels tres edificis del carrer del Pou de la Figuera que serien 
els primers a enderrocar-se. 4A partir d'aquell moment vam conèixer 
el Paco, que va ser de les primeres persones que lluitaven contra 
l'especulació urbanística al centre de la ciutat, contra el monstre de 
Procivesa i tota aquella maquinària implementada pel Partit Socia- 
lista i Iniciativa, que gestionava l'expulsió del veinat del centre de la 
ciutat, perquè s'havia de convertir en un lloc de trobada i d'arribada 
dels nous empresaris liberals europeus i dels estudiants, mentre que 
ells ho justificaven dient que calia sanejar la zona), explica el Jesús. 
Qualifica les empreses público-privades creades per l'Ajuntament 
com 4una maquinària per aconseguir fer entrar molts diners per 
sanejar tot el deute que s'havia generat amb els Jocs Olímpics, i en- 
traven diners, però les seves víctimes eren tots aquests veins que 
s'expulsaven-. 

4Per portar a terme aquesta transformació, ves a saber en què, 
hem passat per diferents fasesx, explicava la Maria Mas, de l'Asso- 

ciació de Veins del Casc Antic, en un documental de l'època. cUna 
primera fase seria no fer res al barri, i que anés decaient i decaient, i 
que els mateixos veins diguessin "aquí no es pot viure", i llavors alguns 
que podien marxaven, i els altres, doncs aguantaven, però amb la 
porqueria constant de la degradació, i això va coincidir amb l'època 
de la droga, que va ser molt i molt dura, i aquí no intervenia ningú. 

Tot i que més tard la situació va canviar, quan gent com la Maria 
va prendre la iniciativa, el Jesús es mostra força crític amb les compli- 
citats d'una part important del moviment veinal al principi de l'apli- 
cació d'aquests plans urbanístics. d'Els veins pobres no interessaven a 
ningú, perquè ni donaven vots ni es feien socis de les entitats veinals, 
i per això van decidir posar-se en contacte amb els oiupes,, assegura. 

4Com que nosaltres anàvem allà i els ajudàvem, alguns d'aquests 
veins ens van facilitar entrar a pisos de la zona del Forat que havien 
de ser desnonats properament, i va començar l'ocupació d'alguns 
habitatges a partir de la complicitat d'aquells veins que estaven pa- 
tint aquest plax, explica. En un primer moment la lluita era contra 
els enderrocs, però el pla va seguir evolucionant. 4 Va haver-hi molts 
desallotjaments, moltes càrregues policials, i va ser una lluita molt 
soterrada i molt poc visibles, lamenta el Jesús. Un cop fetes les pri- 
meres demolicions, la urbanització de la zona triga a arribar, i el que 
hi queda és un solar ple de runes que els veins passaran a anomenar 
forat de la vergonya. Tot el procés d'enderrocs s'allargarà anys, i els 
veins conviuran amb la pols i el soroll i els cops de les excavadores. 
En aquest context es va crear una assemblea del Forat de la Vergonya 
que barrejava veins i veines de tota la vida i olcupes que havien arribat 
allà per lluitar contra el pla urbanístic. 

Malgrat l'estat d'aquell forat, els veins hi fan vida en comunitat i 
comencen a organitzar activitats a l'espai obert. Per les festes de Na- 
dal de l'any 2000 hi van posar un avet, que va arrelar, i el van deixar 
al Forat com a simbol de l'espai verd que volien allà. El 21 de febrer 
del 2001 se'l van trobar tallat i van decidir reunir diners entre tots 
per comprar-ne un de nou. El van penjar amb un cartell que deia 
4 Tinc vida, no em tallis, no em matis com al meu germà. Un dia es 

va assecar sobtadament, l'havien enverinat, assegurava el Paco del 
Cuerpo, l'ànima de l'assemblea del Forat. 

Després de l'avet, van començar a omplir de plantes el solar i hi 
van fer un hort. 4Semblarà una tonteria, però era una petita venjan- 
ça. Deien que després d'anys lluitant contra un pla urbanístic, com 
a mínim al solar que han deixat aquí a sota don estava casa nostra, 
doncs volem plantar-hi una tomaquera 7, explica el Jesús. Mentres- 
tant, socupa un edifici al carrer dels Metges, davant del Forat, on 
joves olcupes donaran el reforç necessari a aquella lluita. 

Lespai verd creat per la gent del Forat no li va semblar una bona 
alternativa al Govern municipal. Els seus plans eren fer-hi un aparca- 
ment, amb el suport de fons europeus dedicats a un programa ambi- 
ental. Els veins s'indignaven, els havien fet fora de casa per fer-hi una 
zona verda i hi acabarien posant més ciment. Mentrestant, seguia la 
deixadesa de la zona. El Paco li retreia a un responsable municipal: 
4Com que això no dona diners, només dona perjudicis, no ho volia 
arreglar ningú, i portem mesos endreçant-ho nosaltres. Amb molt 
d'esforç hem anat a la muntanya a recollir aquests matolls, perquè a 
més de merda de gos, aquí hi hagi zona verda-. 


El mur 


18 de novembre del 2002 Els arguments del Paco no van servir per fer 
valdre el dret de veins i veines a aquell territori que havien cuidat, i 
arriben al solar excavadores i camions protegits pels antiavalots de la 
Guàrdia Urbana, que comencen a enretirar plantes. L'endemà hi van 
tornar una dotzena de furgons d'antiavalots, van estomacar la resis- 
tència —i especialment el Paco, mentre el portaven cap a comissaria, 
tal com va denunciar—, van arrencar arbres que havien estat replan- 
tats pels veins i van construir un mur amb una tanca que envoltava 
tot el Forat de la Vergonya. 

Semblava que el mur acabava amb l'espai que construien els veins, 
però en una assemblea de la Plataforma Veinal Contra l'Especulació, 

compartida amb altres lluites de la ciutat, sorgeix una proposta: fer 
una manifestació i enderrocar el mur. Dit i fet. Una marxa contra 
l'especulació el 29 de novembre va acabar amb activistes vinguts de 
diversos punts de la ciutat arrencant primer les tanques i després 
trencant a cops el mur. Durant una llarga estona un esclat d'energia 
i ràbia tornaria a obrir el Forat. Aquell dia algun veí es va endur un 
tros de mur a casa com a trofeu. 

Mentrestant, la tònica de criminalització del moviment olcupa 
d'aquella època li semblaria útil a l'Administració amb vista a intentar 
desactivar la protesta veinal. La primavera del 2003 la policia entrava 
al bloc oiupat del carrer dels Metges i decomissava eines per tal 
d'acusar els seus ocupants de l'enderroc del mur. Per altra banda, 
al carrer de Sant Pere més Baix, també al perímetre del Forat, hi 
havia l'Anarlopenya, un antic teatre ocupat des del 2000 que va 
anar perdent progressivament les seves activitats socials. Lluny de la 
complicitat teixida amb la casa del carrer dels Metges, la Maria Mas 
denunciava que a l'Anarlopenya hi havia soroll les 24 hores del dia 
durant els caps de setmana, acompanyat d'actituds irrespectuoses i 
agressives amb els veins. Tot i aquesta situació, l'Ajuntament era per- 
missiu amb aquesta olupació, segons expressava el periòdic Masala, 
proper a la lluita veinal: 4Fonts del barri també afirmen que la policia 
sabia que al teatre es venia haixix i altres substàncies, i que algunes 
habitacions eren llogades a 25 euros la nit per turistes "alternatius". 
Res no va influir en el tracte rebut, bastant particular respecte a la 
pràctica policial en referència a les ocupacions, que, en canvi, Sí que 
pateixen un assetjament policial en realitzar activitats socials per al 
barri, com ara el bloc de Metges al Forat de la Vergonya. 


4 de febrer del 2006 Festa a l'Anarlopenya. Passades les 3 de la mati- 
nada ja hi ha un miler de persones i es tanca l'entrada. Passades les 6 
del matí, la policia intenta posar fi a la festa i s'hi genera un conflicte. 
Un agent de la Guàrdia Urbana sense casc rep un impacte al cap que 
l'acabaria deixant en estat vegetatiu. Lendemà, l'alcalde Joan Clos 
explicava que havia estat per un test llençat des de dalt de la casa. 


EL BARRI S'HA DE DEFENSAR 


No obstant, aquella nit són detingudes nou persones que es troben 
fora de la casa i se les acusa dels fets. Denunciaran tortures per part 
de la policia. La Guàrdia Urbana canviarà més tard la seva versió 
dels fets: ja no parlarà d'un test llençat des de dalt, sinó d'una pedra 
llençada des del carrer. En el judici tres metges forenses van declarar 
que això era impossible, però quatre persones van ser condemnades 
a presó. Una d'elles, Patricia Heras, negava fins i tot haver estat da- 
vant l'Anarhopenya. Trobar-se a la presó, amb la impotència de no 
aconseguir fer valdre la seva versió dels fets, havent estat sentenciada 
abans, fins i tot, del judici, va ser dur. El 26 d'abril del 2011, mentre 
era a Casa seva quan es trobava en règim semiobert, es va suicidar 
saltant per la finestra. 

Els afectats van denunciar un procés ple d'irregularitats i asse- 
guren que van ser víctimes d'un muntatge policial i judicial. La seva 
versió dels fets, però, no va arribar al gran públic fins a l'emissió del 
documental Ciutat Morta a la televisió pública catalana el 17 de ge- 
ner del 2015. Fins llavors, l'únic que van viure va ser la condemna 
judicial i mediàtica. Per als veins del Forat, els conflictes evitables a 
l'Anartopenya els buscaven les autoritats amb l'objectiu de desacre- 
ditar la seva lluita. Tot plegat fa ressonar les paraules del Miguel en 
relació amb el suposat cas de pederàstia del Raval, quan denunciava 
la destrucció social associada a la violència urbanística. 


2 d'octubre del 2006 Les excavadores tornen al Forat. Un temps des- 
prés de l'enderroc del mur, amb un cert estira-i-arronsa amb l'Ajun- 
tament, que va intentar tornar-lo a construir, els veins van recuperar 
l'espai verd. L'Ajuntament va acabar renunciant a fer-hi un aparca- 
ment i va posar en marxa un procés participatiu sobre el futur de 
l'espai, per bé que l'assemblea del Forat hi va denunciar moltes man- 
cances. L'espai va seguir creixent, amb un hort estructurat i una zona 
de joc per a infants. Aquell avet que van plantar el Nadal del 2000: 
que van haver de replantar tants altres cops es va convertir en una 
font. La van construir els veins amb trencadís i amb la inscripció 
4Parc Autogestionat Forat de la Vergonyax. Havien passat quatre 

anys i allà hi eren un altre cop les excavadores, que van iniciar les 
obres d'urbanització del parc. Hi aplicaven el pla definitiu després 
del tancament del procés participatiu, en què el col-lectiu del Forat 
criticava el canvi de disposició d'elements que ja existien. S'hi van 
repetir les càrregues, i el 5 d'octubre una manifestació de protesta 
derivava en enfrontaments al barri del Raval. El 26 de novembre del 
2007 la policia desallotjava el bloc del carrer dels Metges. 

Una de les victòries del Forat va ser que en la urbanització de 
l'espai no es toqués la font que hi havien construit, símbol de les 
altres victòries: un hort autogestionat, un casal de barri de gestió 
comunitària, que no es construís un aparcament i, sobretot, que la 
seva plaça no fos de ciment. La sorra també és un trofeu. 


Pescadors 


29 de setembre del 1990 És el dia de Sant Miquel, patró del barri de la 
Barceloneta, i s'hi celebra la Festa Major. El carrer dels Pescadors ha 
decidit recuperar la tradició i engalanar-se. Ho fa, sobretot, gràcies 
a l'impuls d'una de les veines, l'Emilia Llorca, que comença a moure 
els fils i enredar les senyores del carrer on havia nascut i vivia. La 
Barceloneta és un barri popular, de famílies obreres i pescadores, i hi 
predominen els anomenats 4quarts de casa). 

Al segle xIX la industrialització va portar moltes famílies a Barce- 
lona, i els propietaris de les cases unifamiliars del barri van veure una 
oportunitat si les dividien en quatre per fer-hi cabre quatre famílies 
on abans en vivia una. El resultat van ser pisos d'entre 28 i 35 mí com- 
partits per famílies senceres. En un barri així, es fa inevitable fer vida 
al carrer, i això ho dinamitzaven les dones del carrer dels Pescadors. 
Amb la creació de la comissió de festes van començar a estar tot el 
dia fent activitats al carrer: quan no era per preparar la festa, era per 
finançar-la, venent loteria o un pastís els diumenges. 

4La festa no és protagonisme, és molta feina voluntària. Ens 
passem el dia bruts, pelant patates, parant taules, pendents de la 

llum, del so..., però com que t'agrada fer-ho, no importa, és el que 
busques), assegurava l'Emília en una entrevista el 2009, pocs me- 
sOs abans de perdre la vida en un accident de cotxe. Les impulsores 
de la festa senfundaven un davantal, que era la marca de la casa, i 
s'encarregaven que tot funcionés. En els primers anys hi havia tanta 
implicació que els veins aprofitaven la festa per repintar les façanes 
de tot el carrer. 

La festa les va portar a la lluita. 4 Cada cop et vas implicant més en 
els problemes dels veins a través de la Festa Major, i et vas cultivant 
socialment i vas assumint compromisos, a poc a poc i cada cop més, i 
com que vas veient els moviments bruts que hi ha, et fan reaccionar, 
rememorava l'Emilia. Així va ser com va acabar naixent, l'any 2005, 
l'Associació de Veins de l'Òstia, que prenia el nom antic del barri, 
anterior al de Barceloneta. A més, ja existia una Associació de Veins 
de la Barceloneta, però justament les veines de l'Òstia trobaven que 
tenia massa complicitats amb el Govern municipal i que no aportava 
solucions als seus problemes. 

Va ser després de la creació de l'Associació quan es van assaben- 
tar per la premsa de la voluntat del Govern municipal d'impulsar 
el que sanomenaria el pla dels ascensors. Es tractava d'un projecte 
urbanístic que pretenia rehabilitar el barri, que tenia una població 
envellida, instal-lant ascensors a les finques. Per la manca d'espai als 
edificis, la reforma comportava eliminar un de cada quatre quart de 
casa) per instal-lar-hi l'ascensor, amb la consegúuent expulsió de veins 
i veines. L'Emília i companyia van veure que això no afectaria només 
les persones que perdrien directament casa seva, sinó que també hi 
hauria una revaloració del barri, que va esdevenir un lloc d'interès 
per a l'especulació, i els preus dels pisos van passar a ser prohibitius 
per a les famílies de la Barceloneta. 

Complicitats 


25 de novembre del 2004 El col-lectiu Miles de Viviendas ocupa una 
antiga caserna de la Guàrdia Civil al passeig de Joan de Borbó, a l'ex- 
trem de la Barceloneta que dona al port. Quan arriben es posen 
en contacte amb les entitats del barri per presentar l'espai i el seu 
projecte, i organitzen uns primers debats veinals. Però els vincles 
més forts començaran a fructificar uns mesos després. Davant la 
perspectiva del pla dels ascensors, l'Emilia i les seves companyes no 
sabien què fer: dVam sortir amb el megàfon al carrer i li dèiem a la 
gent del barri que si us plau vinguessin a una assemblea a l'església 
de Sant Miquel, que ens voliem presentar i informar-los. 

4 Passaven amb el cotxe megàfon en mà, i llavors l'Albert Sancho, 
que llavors estava a Miles i després va estar a l'Associació de Veins del 
Gòtic, va corrents cap allà i li diu que compti amb nosaltres, i l'Emiília 
diu que sí, però l'Antonio, el seu marit, la mira i diu: "Amb els oldupes2 
Semblen bons nanos, però no sé...', i és quan arriben a casa que els 
fills de l'Emília li diuen: "Home, mama, potser soles no podreu i heu 
de comptar amb aquesta gent"x, recorda la Gala Pin. 

En una assemblea de Miles de Viviendas es van preguntar qui 
aniria a aquella trobada, i els quaranta volien fer-ho. 4Hi havia hagut 
tota la lluita del Forat de la Vergonya, en què havíem après molt, 
però també havíem vist com s'havia fet servir la idea de que els veins 
que lluitaven pel Forat eren els olupes, per deslegitimar-lax, explica 
la Gala. Per això, van decidir no anar-hi tots, perquè no fossin tants 
olcupes com veins. 

Quan vuit persones de l'assemblea de Miles de Viviendas van 
arribar a l'església de Sant Miquel, s'hi van trobar unes quatre-centes 
persones del barri, que estaven molt lluny d'espantar-se per la seva 
presència o els seus plantejaments. 4Una senyora proposava tirar 
pedres a l'Ajuntament, una altra deia que no arribava per tirar-hi 
pedres, perquè anava amb muletes, però que si tallaven el trànsit, 
es podia quedar tallant-lo, i nosaltres dient: "No es tracta de tirar 
pedres el primer cop, companys, potser es tracta de recollir firmes", 

rememora la Gala, rient. 4 Va ser molt divertit i també molt il-lustra- 
tiu dels diferents imaginaris amb què estàvem jugant cadascun de 
nosaltres, i va ser a partir de llavors que ens impliquem tots els que 
estem a Miles, d'una manera o una altra, i és quan jo faig el canvi al 
moviment veinal, encara que continui vivint a Miles, el meu xip ja és 
més veinalx, assegura. 

L'Emília i la Gala establiran una relació molt estreta a partir de 
llavors, i l'Òstia i Miles compartiran pràctiques i aprenentatges. 4 Per 
una banda, hi ha com un nivell denamorament personal, i per altra, 
en el moment en què et trobes amb altres persones que veus que 
també ho estan fent d'una manera desinteressada i tens uns objec- 
tius comuns, jo crec que tenim tots la lucidesa de veure que no és 
només aferrar-te a una sola pràctica, sinó a partir d'entendre l'altre, 
veure de quina manera pots fer un cúmul de pràctiques, considera 
la Gala. 

D'aquella assemblea neix la Plataforma en Defensa de la Barce- 
loneta, que agrupa l'Associació de Veins de l'Òstia, on es trobaven 
els veins de tota la vida, altres veins que portaven vint anys al barri, i 
també els més nous, els olupes de Miles de Viviendas. d'En realitat, 
vam fer dos barrets per parlar del mateix, però això en un primer 
moment a l'Òstia els donava la tranquil-litat de que si alguna cosa 
no l'acabaven de veure clara, la podia fer la Plataforma, i no l'Òstiax, 
explica la Gala. Al cap d'un temps, uns quants es trobarien dins l'as- 
sociació de veins. 

4'Una de les primeres coses que es proposa és fer una recollida de 
signatures, i uns quants de Miles no ho acabem de veure clar, perquè 
trobem que les signatures no serveixen per a res, però ho expressem 
amb cautela, i al cap de dos mesos ens adonem que recollir signatures 
ens serveix perquè la gent senti a parlar de la protesta, per difondre 
el tema del qual vols parlar, per anar creant xarxa i per, en un deter- 
minat moment, mostrar que som moltsx, exemplifica la Gala. D'altra 
banda, la gent de Miles introduia els veins en algunes formes d'acció 
directa —4supertovetan, assumeix—, com penjar una pancarta al mo- 
nument als quarts de casa. També impulsen un taller de premsa per 

aprendre a tractar amb els mitjans, o miren de donar més forma a 
les manifestacions, aque al principi eren una mica a la virulé, i vam 
buscar que tinguessin cobertura mediàtica o que hi hagués un finals. 
4'Les senyores de l'Òstia venien de la comissió de festes, i llavors fèiem 
una sardinada o una altra cosa, i nosaltres plantegem que hi ha una 
dimensió digital, una dimensió de ciutatx, va recordant la Gala. 
Mirar la questió des d'una dimensió de ciutat també permet que 
la gent de la Barceloneta vegi que no està sola. 4Hi ha molta repres- 
sió social al barri en aquell moment, i hi ha gent que li retira feines 
al fill de l'Emília, o li retira la paraula a ella o a altres de l'Òstia, que 
són dones que estan acostumades a ser molt sociables i estan molt 
reconegudes, però de cop es troben que hi ha gent que ja no els hi 
parla, perquè el seu fill treballa al port i no volen que les vegin juntes, 
o perquè els hi han dit que per culpa seva el seu fill perdrà la feina, 
lamenta la Gala, que remarca la importància que va tenir donar-se 
escalf les unes a les altres en tot aquell procés. 4 Vinc d'una casa ocu- 
pada que més o menys és diversa dins el que hi ha, però és una bom- 
bolla, i de cop aquí hi ha la realitat, i jo sé que vull fer política amb la 
realitat, no vull fer política amb els iguals, amb qui només discutim 
per matisos), conclou d'aquelles primeres experiències compartides. 


Ascensors 


23 de febrer del 2007 L'Ajuntament de Barcelona aprova provisional- 
ment una modificació del Pla General Metropolità (PGM) per per- 
metre el pla dels ascensors de la Barceloneta, després d'una setmana 
de protestes diàries al barri. Els tràmits per a aquesta aprovació ha- 
vien començat el novembre del 2006 i havien intensificat la resposta 
veinal. Segons el regidor del districte, Carles Martí, l'objectiu del pla 
era 4atendre les necessitats de les persones grans i dignificar el barrix, 
però les que s'aixecaven contra el pla eren en gran part les mateixes 
persones grans. Més enllà de la destrucció del 2096 de les cases del 
barri, el pla deixava les actuacions en mans de la iniciativa privada, 

que l'aplicaria amb la lògica de generar beneficis, denunciaven els 
veins crítics. 

En aquella època els propietaris ja havien vist que llogar els pisos 
a turistes era extremament més rendible que fer-ho a veins i veines 
amb contractes antics. Més enllà de l'augment dels preus, les veines de 
l'Òstia van comprovar com moltes persones del barri patien situacions 
d'assetjament immobiliari i es van organitzar per atendre-les. Mentres- 
tant, explica la Gala, van buscar eines per entendre millor què estava 
passant, i van recórrer a experts. 4Hi ha una part del món acadèmic 
professional vinculada al món veinal, com la Mercè Tatjer, el Manuel 
Delgado, el Francesc Magrinyà, el Josep Maria Montaner..., i a una 
Mercè li podies dir: "Posa't la roba de treball i vine a l'Òstia a expli- 
car-nos el pla dels ascensors", i no és com tot un altre sector que parla 
en uns altres codis a l'espera que ho descodifiqui algú altrex, assegura. 

La Mercè va ser una de les redactores del Pla Especial de Reforma 
Interior (PERI) de la Barceloneta del 1986, que establia els criteris 
per la renovació urbana de la zona. Des de llavors, diu, 4no hi ha un 
interès de l'Administració per fer un pla coherent, s'ha deixat que el 
barri sanés degradant. 4El que passa a la Barceloneta no és gentri- 
ficació, que és quan la gent es compra un pis i creu que està en un 
lloc més glamurós, el que pateix el barri és turisme massiu, pur i dur, 
que provoca la degradació del barrix, assegura. 

Lentrada d'aquest turisme massiu amb pisos turístics va associada 
a un augment dels preus, remarca la Mercè. 4 Els propietaris poden 
llogar els pisos i generar beneficis, però beneficis que ni tan sols re- 
verteixen en una millora del barri, sexpulsa la gent, però no perquè 
vingui gent de més alt nivell adquisitiu, sinó perquè venen visitants 
temporals. I per què aquest procés té lloc a la Barceloneta: D'una 
banda, per proximitat de la platja, i de l'altra, perquè són pisos molt 
petits, molt fàcils de convertir en apartaments turístics, perquè els 
arregles amb pocs diners), explica. 

La Gala recorda que aquell 2007, mentre s'aprovava el pla dels 
ascensors, ja protestaven contra els pisos turístics al barri, i aquesta 
seria una de les principals lluites a la Barceloneta. Més enllà del pla 

dels ascensors, denunciaven que els veins i veines eren expulsats amb 
el turisme, amb la construcció de l'Hotel Vela a primera línia de mar, 
saltant-se la llei de costes per la qual havien enderrocat els merende- 
ros del barri, o amb la creació d'un port de luxe davant el barri, que 
allunyava els seus habitants. 


29 de maig del 2007 La policia desallotja Miles de Viviendas i poste- 
riorment enderroca l'edifici. El compromís del Govern municipal 
és fer-hi habitatges públics, en el marc d'altres equipaments que es 
construeixen al barri en paral-lel al pla dels ascensors, però el solar 
seguirà buit durant anys. La lluita veinal aquell any és intensa, i el 
juny assumeix el càrrec la nova regidoria del districte, Itziar Gonzàlez, 
que es compromet a obrir un procés participatiu. Des de l'Òstia i la 
Plataforma en Defensa de la Barceloneta lamentaven, al principi de 
l'any seguent, que el procés no s'havia materialitzat. A l'octubre del 
2008 el consistori acaba fent-se enrere pel que fa al plantejament 
inicial del pla dels ascensors i finalment, el 27 de gener del 2011, es 
deroga definitivament el pla i es reconeixen els quarts de casa com a 
patrimoni de la ciutat. Després d'aquesta victòria, la relació nascuda 
entre colcupes i veinesx segueix vigent, còmplice en la defensa del 
barri i amb l'Emilia en el record. 


El taller 


El Miguel Marín va arribar a Barcelona el 2001 i de seguida es va 
implicar en la revista Masala, vinculada als moviments socials del 
districte de Ciutat Vella. Va ser des d'allà com va arribar a la Coordi- 
nadora contra l'Especulació del Raval. Des d'allà coneixeria el cas del 
Manel Gonzàlez, de Robador 29, i altres situacions de persones que 
patien mòbing immobiliari al barri. També pertanyia al moviment 
ocupa de la ciutat, des d'on va formar part de l'Oficina d'Ocupació. 

Arreu de la ciutat hi havia lluites contra processos especulatius, 
i sacaba creant la Plataforma Veinal Contra l'Especulació. d'El que 

intenta és coordinar lluites de diferents barris, des de Nou Barris fins 
al centre, perquè una mica a tot arreu s'estaven donant situacions 
relacionades amb l'especulacióx, explica el Miguel. Seria un espai en 
què sumar forces, i en aquells anys eren moltes les convocatòries de 
protesta que es feien en aquest marc. Va ser des de la plataforma des 
d'on es va convocar la manifestació per enderrocar el mur del Forat 
de la Vergonya el novembre del 2002. 

Uns anys després, algunes persones consideren necessàries no- 
ves estratègies que complementin l'acció de la plataforma. 4 Alguns 
fèiem una anàlisi de que hi havia un excés de fragmentació i que la 
coordinadora s'estava convertint en una mena de taulell d'anuncis: si 
algú muntava una mobilització al Bon Pastor, pel seu tema, semblava 
que havíem d'anar-hi tots, si nosaltres muntàvem alguna cosa aquí al 
Raval, semblava que tothom hi havia de venir, a això nostre, i aquesta 
situació era insostenibles, explica el Miguel. 4La idea era una mica 
que cadascú havia de treballar els seus temes, però potser podríem 
tenir una sèrie de reivindicacions i d'eines comunes que d'alguna 
manera li donin cos al que fem cadascú, sense treure-li força. 

Així, el juny del 2005, passada la ressaca de les mobilitzacions con- 
tra el Fòrum de 2004, es convoca el Taller contra la Violència Immo- 
biliària i Urbanística ( Taller VIU). El que havien de ser unes jornades 
de posada en comú acaba esdevenint un col-lectiu amb unes sis O 
set persones, recorda el Miguel. Per a l'Ada Colau, aquella experiència 
va servir per 4fer una radiografia del model espanyol, i parlar, quan 
ningú ho deia, de com s'estava gestant la bombolla immobiliària i 
les seves consequènciesn. El mes de setembre començaven a recollir 
adhesions a la Carta de mesures contra la violència immobiliària 1 
urbanística, signada den algun lloc de la selva immobiliàriax, que 
avançava questions que no arribarien a protagonitzar el debat públic 
fins a l'esclat de la bombolla immobiliària: 4 Segons dades oficials, tan 
sols des de finals de 1997 fins a l'actualitat els preus dels habitatges 
han augmentat més del 150 96, mentre que els ingressos nets salarials 
en els sectors amb conveni només ho han fet un 34,5 96. Lendeuta- 
ment mitjà de les llars va passar del 45 96 al 1990 a més del 60 96 al 

2004. El preu mitjà dels lloguers a l'Àrea Metropolitana va pujar de 
355 euros el 1999 a 617 euros el 2004. Al mateix temps, continua 
augmentant el nombre d'habitatges buits: segons el cens de 2001, 
només a la província de Barcelona la xifra superava els 300.000 (i ha 
continuat creixent amb uns índexs excepcionals). (...J l cada vegada 
hi ha més persones obligades a jornades laborals extenuants en feines 
com més va més precaritzades per pagar la seva hipoteca o el seu 
lloguer. Però, tot i això, molts no hi arriben: tan sols al 2002 hi va 
haver 3.675 desnonaments a Barcelona. 

El Taller treballa amb tres eixos principals: la reflexió de fons, que 
té com a fruit un llibre, El cielo està enladrillado. Entre el mobbing y 
la violencia inmobiliaria y urbanística, la generació d'eines de treball 
per a les lluites, que fructifica, entre altres, en un díptic sota el títol 
De com la violència immobiliària i urbanística ens fa la vida invivible, 
i de les pràctiques individuals i col.lectives que faran capgirar aquesta 
situació, i un espai d'atenció a les persones que pateixen situacions 
de mòbing. 

4Vam posar el tema de l'assetjament immobiliari a l'agenda pú- 
blica en aquell moment, perquè ara està tipificat a la llei del dret a 
l'habitatge, però llavors no estava penat ni estava perseguit de cap 
manera, i vam crear tot un debat amb el tema i el vam visibilitzar, 
recorda l'Ada. Il afegeix que tot aquest treball teòric que es va fer 
des del Taller VIU després es va aprofitar a V de Vivienda, i per això, 
tot i que V va ser un moviment molt fresc i molt espontani, tenia un 
corpus teòric amb què armar-se discursivament-.. 

Pel que fa a l'atenció a casos, durant un temps la van fer setma- 
nalment, en un espai que compartien l'Oficina 2004 i l'editorial Virus, 
que havia sorgit al Lolcal i de la qual el Miguel formava part. 4'Estàvem 
allà els dijous de sis a quarts de nou del vespre, fèiem difusió pel barri 
i en aquest horari venia gent que ens explicava el seu cas, li donàvem 
consell legal i intentàvem fer-ne un seguiments, explica el Miguel. El 
més dificil era aconseguir que les persones que s'hi apropaven fessin 
el pas de denunciar-ho públicament. 4Per una banda, perquè la gent 
en una situació així de violenta se sent molt fràgil, i no sent la força 

que es necessita per defensar els seus drets, i per l'altra, hi havia gent 
que no coneixia els seus drets o que, quan els hi feies saber, no es 
creien que els poguessin fer valdrex, assegura. 

El Miguel afegeix a això l'autocrítica de no haver sabut articular 
espais que permetessin trencar aquestes dinàmiques. 4 Crec que els 
errors per inexperiència del Taller segurament van estar molt pre- 
sents en la reflexió per crear la Plataforma d'Afectats per la Hipoteca, 
amb gent que n'havia format part, apunta. 

El Manel, que havia emprès la seva lluita abans de la creació del 
Taller, és l'únic amb qui poden treballar aquesta denúncia pública i 
judicial. Aconsegueixen portar els propietaris de casa seva als jutjats, 
per assetjament immobiliari, però no aconsegueixen una condemna. 
4 Va ser un cas poc típic d'algú que no era una persona gran, que 
era jove, i que estava disposat a lluitar fins al finalx, recorda l'Ada. El 
Manel es va convertir en la cara de la lluita contra el mòbing. 


6 de juliol del 2005 El Manel es transforma en guia turístic de l'espe- 
culació. No és el primer cop, ja que al novembre els veins de Robador 
havien organitzat una ruta per la futura 4Ravalàndia) turística, però 
aquest cop ho fa acompanyat del bufó Leo Bassi i el seu Bassibus, en 
el marc del festival d'arts escèniques de la ciutat, el Grec. 4dAmb la 
Simona Levi vam fer el tour antiespeculació amb el Leo Bassi, que és 
on vaig conèixer l'Ada Colau, que feia d'hostessa ensenyant la casa 
dels amos de casa meva, rememora el Manel. La seva finca, venuda 
quatre cops, havia passat per mans de jugadors del Barça, hotelers o 
familiars de polítics franquistes. El recorregut del Bassibus mostrava 
altres situacions de mòbing, com els efectes del pla Caufec, a la serra 
de Collserola, al nord de la ciutat, i el cas del Pere, que amb 60 anys 
vivia en una masia i li feien la vida impossible perquè se n'anés. També 
van mostrar l'altra cara de la moneda, amb camps de golfo el recinte 
del Fòrum de les Cultures. 

La Simona va estirar del fil de les intervencions teatrals per de- 
nunciar l'especulació. El 2007 presentava l'espectacle Realidades 
avanzadas, escrit amb el Marc Sempere, en què incorporava vídeos 

gravats amb càmera oculta per denunciar males pràctiques. El 2003 
l'Ajuntament havia anunciat la creació d'oficines antimobbing per 
denunciar l'assetjament immobiliari. Quan dues persones s'apropen 
a demanar pel cas d'una àvia amb contracte indefinit el pis de la qual 
hauria estat comprat, amb tot el bloc, per una immobiliària, una 
treballadora de l'oficina respon que 4a vegades hi ha coses que més 
val perdre, perquè si li fan la vida impossible, comencen a fer obres, i 
llavors agafa una pneumònia, què2. I ho argumenta de forma clara: 
4En teoria no la poden fer fora, no l'han de fer fora, però ara anem 
a la vida normal, diu, per diferenciar el que marca la llei del que 
passa en realitat. 


28 de novembre del 2006 Miloon lCothari, relator especial de l'ONU 
sobre l'Habitatge Adequat, es troba amb V de Vivienda. Per a la vi- 
sita, l'Observatori DESC, que acollia el relator, va col-laborar tam- 
bé amb el Taller VIU. 4 Va fer declaracions bastant contundents 
sobre el que havia vist a Barcelona), recorda el Miguel. 4Va fer un 
informe demolidorx, afegeix el Manel. Les conclusions de otha- 
ri assenyalaven que l'especulació generalitzada dificultava l'accés 
al dret a un habitatge adequat i que la situació podia empitjorar. 

4Amb el Taller vam generar un discurs que posava sobre la taula 
que, d'una banda, hi havia responsabilitats polítiques clares, que el 
que estaven fent les institucions eren en si mateix formes de violència 
i generaven el caldo de cultiu per a la violència urbanística i el mò- 
bing, i d'altra banda, que hi havia un problema estructural clar de 
relació entre les institucions públiques i l'interès privat, que generava 
un espai d'impunitatx, considera el Miguel. dl després, també, que 
en el cas del centre la violència urbanística i l'especulació són inse- 
parables del projecte de monocultiu turístic que comença a finals 
dels noranta). 

En la mateixa línia, el Manel remarca que ell no denunciava només 
l'assetjament immobiliari: 4Denunciava que els taxadors s'estaven 
inventant els preus dels pisos, perquè havien taxat casa meva sen- 
se que la veiés ningú, denunciava que s'estaven posant falsedats en 

documents públics, com quan van dir que casa meva estava lliure 
d'arrendataris, denunciava que s'estava pagant en negre, més del que 
es declarava, denunciava que el registre de la propietat posava fal- 
sedats sabent-ho...x. 

Tot allò que denunciava el Manel va quedar sense respostes. La 
manca de resultats en l'àmbit de l'atenció i denúncia de més casos 
va portar a la llarga al final del Taller VIU, tot i que els seus integrants 
valoren positivament les eines creades. 4 Al final, la gent que estem al 
Taller anem tenint altres prioritatsx, apunta el Miguel. 4dPer exemple, 
en el cas de l'Ada, en aquell moment ja estava començant amb la 
PAH, i en el meu, decideixo centrar-me molt més en el Masala... El 
Taller es dissol, però l'experiència alimentarà les lluites que el seguiran. 


Desnonat 


Mentre creix la lluita contra l'especulació, l'assetjament immobiliari 
i la violència urbanística, el Manel segueix aferrat a una lluita molt 
concreta: quedar-se a casa seva. A mesura que han anat passant els 
anys, alguns dels seus veins, els que han pogut, han anat marxant. 
A ell li havien reconegut el dret a comprar el seu pis, però després 
d'un recurs, finalment els jutjats l'hi deneguen. Aconsegueix portar 
els propietaris als tribunals per assetjament immobiliari, però no hi 
ha condemna. 

També es converteix en la persona de referència per als qui es 
trobaven en una situació com la seva. 4 A la gent li deien "parla amb 
el Manel", i venien i hi havia qui es posava a plorar, perquè era el 
primer cop que algú li escoltava tot el relat, perquè a l'Ajuntament 
O a la Generalitat, als dos mots ja els donaven una puntada de peu 
el cul, així que només el fet de poder expressar què li estava passant 
ja era important, recorda. Ell va emmalaltir, explica. 4Quan tu veus 
que et fan fora de casa... Tots teniem els mateixos símptomes, el 
mòbing immobiliari era una malaltia, ens generava insomni, ansietat, 
pensaments de suicidi, datemptar contra qui fos... 3. 

El desgast de la lluita, de les càmeres —çem vaig convertir en una 
mena d'star mediàtica de la lluitax, afirma— i també l'econòmic li van 
passar factura. Calcula que va perdre entre 15 i 20 mil euros lluitant 
per conservar casa seva. Després de molta guerra, va aconseguir que 
la secretària d'Habitatge de la Generalitat d'aquell moment, Carme 
Trilla, es comprometés a reallotjar tots els seus veins. El 2007 el Manel 
rep la primera ordre de desnonament, que aconsegueixen ajornar 
judicialment. L'1 de desembre del 2008 arriba la data i un grup de 
persones es concentren davant casa seva a fi d'impedir el desnona- 
ment mentre a ell l'acompanya una psicòloga, i se'n surten. 

4Un dia, la Itziar Gonzàlez em pregunta si el que vull és un pis i 
li dic: "És clarl Que he d'acabar al carrer, o què:"x, recorda el Manel. 
Era un pis més petit que el seu i passava de pagar 85 euros de lloguer 
a 320, però va acceptar, perquè ja no trobava alternativa per roman- 
dre a casa. Abans que pogués fer el trasllat, el 17 de desembre, li van 
canviar el pany en un moment que va sortir de casa i un camió de 
mudances es va encarregar de traslladar les seves coses. 

Una universitat 


El curs 2008-09 les universitats bullien en la recta final de la lluita 
contra una reforma educativa. Assemblees i sindicats d'estudiants, i 
també una part del professorat, denunciaven des de feia temps que 
l'anomenat Pla Bolonya, amb el pretext d'adaptar la universitat al 
marc europeu, posava l'ensenyament superior al servei del mercat. 
Aquell moviment va ser la primera experiència de politització per a 
moltes persones, entre elles la Sílvia Abadia, que estudiava Periodis- 
me a la Universitat Autònoma de Barcelona. dJo ja tenia unes idees 
una mica progressistes, per dir-ho així, i arriba a la meva facultat el 
moviment anti-Bolonya, i m'hi vaig posar de cap), recorda. 


20 de novembre de 2008 Després d'una setmana de tancades a diver- 
ses facultats, una manifestació recorre el centre de Barcelona per 
denunciar una imposició autoritària del Pla Bolonya. Després que 
la policia dissolgui la manifestació amb càrregues i causant ferits, 
centenars d'estudiants es dirigeixen al Rectorat de la Universitat de 
Barcelona. Allà comença una tancada que dura quatre mesos, fins 
que és desallotjada pels Mossos d'Esquadra el 18 de març del 2009 
a petició del rector Didac Ramirez. S'acabava el curs, i tot i que algu- 
nes mesures s'havien atenuat, amb l'inici del nou curs començaria a 
implementar-se el gruix del pla de reforma. 

4A l'ocupació del Rectorat es va generar una comunitat molt 
maca, amb idees superestupendes, i vam dir: "Com que hem perdut 
la batalla contra el Pla Bolonya, farem la nostra pròpia universitat", 
així que vam decidir ocupar un espai per fer una universitat lliure, i 
per viure-hi, perquè, és clar, després de quatre mesos vivint en comu- 

nitat, doncs no volíem tornar a casax, recorda la Silvia. Així, la nit del 
5 al 6 de juny van ocupar un edifici al carrer de Casanova, al barri de 
Sant Antoni, d'on havien marxat els inquilins que tenien contractes 
antics, com a consequència de l'assetjament immobiliari. A l'inici del 
curs seguent, allà s'inauguraria la Universitat Lliure La Rimaia. 

Pel Jesús Rodríguez, la Rimaia no és fruit del moviment olcupa 
del qual ell havia format part des dels anys noranta. dJo ho lligaria 
més amb un postmoviment estudiantil que va entrar a edificis com 
a pràctica de mantenir la col-lectivitat que s'havia viscut a la tancada 
a la universitat, com el que va significar per a la meva generació les 
acampades del 0,7 96: va ser una trobada amb allò col-lectiux, assegu- 
ra. La Silvia destaca, però, que la Rimaia és hereva de Magdalenes, de 
les Promocions d'Habitatge Realment Públic o de La Carboneria, un 
centre social olupat el novembre del 2008 al barri de Sant Antoni. 
4Al principi érem merament estudiants, l'únic que hi havia que havia 
format part d'aquests altres espais era el Pablo Molano, però després 
sí que s'hi va anar sumant altra gent d'aquest entorn, gent que havia 
estat en aquests moviments i que li va molar la feina que fèiem a la 
Rimaias, explica. 

La Universitat Lliure seria desallotjada el febrer del 2010, però 
l'endemà del desallotjament ocuparien un altre edifici molt a prop, 
a la Gran Via, la Rimaia ll. Encara hi hauria una Rimaia III, aquest cop 
a la ronda de Sant Pau, al barri del Raval, després d'un altre desallot- 
jament. Més enllà de l'espai físic, que aniria canviant, la Rimaia va 
esdevenir un punt de trobada de lluites. 4Com que érem frescos 
i jovenets i no estàvem vinculats a cap mena d'identitat política, 
doncs la gent no tenia cap mena de problema de fer aliances amb 
nosaltresx, apunta la Silvia. D'aquí que participessin en tota mena de 
campanyes i que teixissin xarxes i coordinació amb diversos espais 
ocupats, 0 abans de la Rimaia, o després, a partir del seu entorn. 

Un dels espais en què la Rimaia es va trobar còmoda va ser el que 
es va anomenar el Moviment del 25. Després de l'aprovació, el juny 
del 2010, d'una reforma laboral per part del Govern del socialista José 
Luis Rodríguez Zapatero, es va començar a reunir a Barcelona una 

assemblea de persones treballadores, aturades i en situació precària 
que trobaven que els grans sindicats, CCOO i UGT, no els represen- 
taven. Aquests sindicats convocarien una vaga per al 29 de setembre. 
El dia 25 —i d'aquí el nom del moviment— s'ocuparia l'antiga seu del 
Banc Espanyol de Crèdit a la plaça de Catalunya amb el lema 4 Quina 
és la teva vaga2x. Seguien el fil de la campanya i les ocupacions de 
4 Quina és la teva guerra2) d'uns anys abans, amb algunes persones 
que hi havien estat implicades. 4La idea és crear un espai de con- 
fluència per a totes aquelles persones que se senten soles davant 
d'una crisi sistèmica que ataca totes les esferes de la nostra vidax, 
deia el manifest del Moviment del 25. 

Més enllà de la línia del coneixement autogestionat i del treball 
amb moviments socials en l'àmbit de la ciutat, per a la Rimaia era 
prioritari el treball amb el barri. 4 Quan estàvem a la ronda de Sant 
Pau, diverses persones i famílies del barri venien a demanar-nos lloc, 
O a demanar-nos ajuda, i quan hi havia alguna família que es que- 
dava sense casa, a vegades la portàvem al segon pis de l'edifici, que 
no l'utilitzàvem gaire, però sobretot ajudàvem a ocupar, recorda la 
Silvia. La Rimaia va arribar a tenir una oficina d'ocupació destinada 
a ajudar a accedir a un habitatge a persones que ho necessitaven. 


Nou Barris 


El Salva Torres va arribar al barri de Porta, al que seria el districte de 
Nou Barris, quan era un nen, als anys setanta. Nou Barris és el distric- 
te més pobre de la ciutat, construit en gran part durant el boom de 
la construcció del franquisme. Durant la transició també va ser dels 
més combatius, amb un moviment veinal potent que reivindicava 
serveis bàsics que no hi havien arribat. La tradició de lluita del barri 
ha perviscut, però molt sovint amb dinàmiques pròpies, diferents de 
la resta de la ciutat. 

Quan a mitjans del 2006 al centre de Barcelona es comencen 
a convocar assemblees per un habitatge digne, que acabarien sent 


HABITAR LA TRINXERA 


V de Vivienda, a la perifèria ja feia mesos que havien posat en marxa 
l'Assemblea pel Dret a l'Habitatge Digne de Nou Barris, amb diverses 
entitats veinals i juvenils que seguien les reivindicacions de la Carta 
de mesures contra la violència immobiliària i urbanística impulsada 
l'any anterior. 

4Amb l'esclat de la bombolla immobiliària, tot i que hauria sem- 
blat que la gent s'hauria d'animar, una bona part de la gent jove es va 
desinflar bastant, i Cap al 2008 quedàvem molt poquets a l'assemblea 
ili vam donar un girx, recorda el Salva. Ja no es tractava de denunciar 
la bombolla, sinó de proposar-hi alternatives. La que van plantejar va 
ser reivindicar que en cada barri hi hagués 500 habitatges de lloguer 
públic al 2096 de la renda de les famílies. Així, el 2010 l'assemblea es 
convertiria en 500x20, un referent al districte en matèria d'habitatge. 

Nou Barris va ser de les zones més afectades per la crisi dels des- 
nonaments, especialment el seu barri més allunyat del centre de la 
ciutat, Ciutat Meridiana, construit als anys seixanta al mig de la serra 
de Collserola, circumstància que fa que fins i tot el clima sigui més 
hostil que a la resta de Barcelona. És el barri més pobre de la ciutat, 
un dels que té els pisos més petits, i va esdevenir el refugi per a moltes 
famílies migrants que arribaven a la ciutat en situacions precàries. 
LAssociació de Veins de Ciutat Meridiana va batejar el barri com 
a Villa Desahucio per denunciar la sagnia diària de persones que 
havien d'abandonar les seves cases, i assegurava que en plena crisi 
de l'habitatge un dels seus carrers, el Perafita, era el carrer amb més 
desnonaments de tot Espanya. 

Davant d'aquesta crisi i de la manca de resposta, esdevé habi- 
tual l'ocupació de pisos buits. A Ciutat Meridiana, els bancs que es 
quedaven els pisos després dels desnonaments no tenien interès a 
tornar a posar-los al mercat, ja que els preus a què els podien vendre 
eren molt baixos i l'atractiu de la zona, més baix encara. En menor 
mesura, aquesta acumulació de pisos a l'espera d'un millor moment 
per vendre'ls es repetia a tota la ciutat. D'aquí un dels crits més fre- 
quents del moviment pel dret a l'habitatge: 4No s'entén, gent sense 
casa, i cases sense gent. 

4Han vingut a 500x20 bastantes famílies que viuen ocupant un 
pis i necessitaven ajuda per aturar els seus desnonaments:, assegura 
el Salva. 4jo crec que s'ha estès bastant aquesta pràctica, i de fet una 
de les nostres propostes és que la gent ocupi pisos, de pisos particu- 
lars, els hi diem que no, però que mirin la cambra de la propietat i 
ho facin amb els dels bancs), explica. 


12 de gener del 2011 500X20 atura el seu primer desnonament al barri 
del Verdum. La Plataforma d'Afectats per la Hipoteca ho feia des 
de feia uns mesos i van seguir el seu exemple de posar-se a la porta 
per impedir-ho. Al pis hi vivien el Gabriel, la Rosa i els seus tres fills. 
Després de quedar-se al carrer, van ocupar un pis buit de l'Agència 
de l'Habitatge de Catalunya. Es van fer un fart de demanar una al- 
ternativa per a la seva situació, i no van rebre cap resposta. cAbans 
d'aturar el desnonament havíem fet molts moviments a nivell de 
l'Administració, fins i tot teníem un dictamen de la síndica de greu- 
ges de Barcelona donant-los la raó, i vam dir que calia defensar que 
estiguessin ocupant un pis públics, recorda el Salva. 

La gent de 500x20 va aturar el desnonament del Gabriel i la Rosa 
aquell cop i encara dos cops més, però, finalment, el 28 de setem- 
bre es van quedar al carrer. Els jutjats havien deixat oberta la data 
del desnonament, i així, sense saber quin dia sexecutaria, era dificil 
preparar-hi una resistència. La policia va irrompre brutalment a casa 
seva. Els pares van denunciar que fins i tot el seu fill mitjà, d'11 anys, 
havia rebut cops de la policia. Davant la manca d'alternatives, tots 
cinc es van instal-lar al menjador de casa de la mare de la Rosa. 


Suport mutu 


En la preparació del 15-M van participar col-lectius que més tard es 
van veure sobrepassats per gent de tota mena que s'aplegava a les 
acampades a les places. 4 Al principi ho estaven preparant a través 
d'internet, van començar a aplegar-se tot de friquis informàtics, i no 

sabem com allò va transcendir i va arribar a tothom i van començar 
a fer assemblees, on també hi havia gent que feia més el vincle entre 
aquests espais de xarxes i els de moviments socials, recorda la Sílvia 
Abadia. Des de la Rimaia, quan van veure què s'estava organitzant, 
s'hi van apuntar. 

4Recordo, la primera nit d'acampada, que érem 55 o 60 persones, 
doncs 30 érem de la Rimaia, i com que érem la meitat, vam comen- 
çar a dinamitzar les primeres assemblees, a portar de casa fogons, 
bombones de butà, estoretes... En un principi, el primer, segon o 
tercer dia, la Rimaia va posar tota la part logística a la plaça, expli- 
ca. Aquest paper va durar poc, però. La Sílvia va sortir de la ciutat 
uns dies per feina i quan va tornar no reconeixia la plaça: 4dEra un 
divendres al vespre i hi havia com unes 3.000 persones, a partir d'allà 
vam seguir estant-hi, però com qualsevol altre, ni tan sols estàvem a 
la mateixa comissió, sinó vivint allòs. 

Durant l'acampada hi ha una efervescència d'iniciatives, s'hi creen 
comissions que treballen sobre els temes més diversos, més enllà de 
la logística i la coordinació, i a principis de juny es pren la decisió 
de descentralitzar el moviment, que era incapaç de mantenir gaire 
temps més aquella vitalitat a la plaça de Catalunya, així com de crear 
assemblees als barris o incorporar-se a les que ja existien, algunes 
des de feia temps i d'altres sorgides embrionàriament arran del Mo- 
viment del 25. La gent de la Rimaia passa a centrar els seus esforços 
en l'assemblea del barri de Sant Antoni. En els mesos seguents a 
l'acampada, a Barcelona hi havia manifestacions pràcticament diàries 
de lluites vinculades al 15-M. 


14 de juny del 2011 Les assemblees dels barris de Barcelona i d'altres 
municipis catalans estan cridades a concentrar-se a la nit al voltant 
del Parlament en una acampada contra la votació que es durà a ter- 
me l'endemà. Es tracta de les anomenades lleis Òmnibus, amb què 
el Govern de Convergència i Unió sorgit de les eleccions autonòmi- 
ques del novembre pretén impulsar un paquet de retallades socials. 
Lendemà, abans que comenci la votació, hi haurà càrregues policials 

contra l'acampada i intents de desacreditar el moviment que feia 
un mes que anava acumulant legitimitat. Vuit persones acabarien 
condemnades a penes de presó per les protestes d'aquell dia. Abans, 
però, el matí del dia 14, una de les activitats que es fan en el marc 
del 15-M és aturar el desnonament del Matías Gonzàlez i el seu fill 
adolescent al barri de Sant Andreu. 

El Matias, que va haver de deixar de pagar la hipoteca perquè no 
tenia més de 400 euros al mes per viure, va aturar fins a tres des- 
nonaments abans d'aconseguir, el setembre del 2012, que el banc li 
condonés el deute que li havia quedat després que li prenguessin la 
casa. Després d'això va seguir sent un dels militants més actius de la 
Plataforma d'Afectats per la Hipoteca. 

Aturar desnonaments es va convertir en una pràctica habitual 
dels espais sorgits del 15-M, i no només amb la PAH. En molts barris 
es van establir Xarxes de Suport Mutu que col-laboraven amb els 
col-lectius pel dret a l'habitatge i que aturaven desnonaments de 
families que estaven de lloguer o ocupant. 


25 de juliol del 2011 L'assemblea del barri del Clot i l'associació 500x20 
convoquen una concentració per aturar el desnonament de la Veró- 
nica Loléà, l'Eliseo Loyé i els tres fills de la parella. Portaven vint-i-sis 
anys vivint de lloguer en un pis del número 22 del carrer d'Andrade, i 
a diferència d'altres casos que començaven a sortir a la llum en aquell 
moment, ells sí que estaven al dia del pagament del lloguer, però no 
podien fer front a la pujada del preu que els reclamava el propietari. 
Feia quatre anys que hi litigaven, però finalment va arribar la data 
de desallotjament. 

A l'escalf del 15-M, tres-centes persones es van concentrar davant 
l'edifici per donar-los suport. La pancarta penjada al balcó de la Ve- 
rónica i l'Eliseo era eloquent: 4Si sola no pots, juntes ho podem tot. 
Xarxa de suport mutu. El que no s'esperaven era una reacció oficial 
tan diferent de la dels desnonaments anteriors. Un gran desplega- 
ment policial va carregar contra els manifestants per poder fer fora 
la família de casa. Hi havia vint furgons d'antiavalots. Després de les 

càrregues, van entrar al pis pel balcó amb una escala, per arrossegar 
la família al carrer. La parella també va rebre cops de la policia, i la 
Verónica, que no s'esperava aquell desenllaç, recordava l'endemà que 
encara tenia la roba estesa a la casa que havia deixat de ser la seva. 


25 de setembre del 2011 La Plataforma d'Afectats per la Hipoteca con- 
voca manifestacions a tot l'Estat sota el lema 4Pel dret a l'habitatge 
digne: Dació en pagament retroactiva, Stop Desnonaments i lloguer 
social ja. A Barcelona unes 5.000 persones responen a la crida. Entre 
elles, el Matías, amb una pancarta d'4Stop Desnonamentss a la qual 
ha enganxat pans i xoriços en referència a un dels crits del 15-M: 4No 
hi ha pa per a tant de xoriço:. El 4 d'octubre l'espera una tercera 
data de desallotjament i, després del cas de la Verónica i l'Eliseo, tem 
que aquest cops es quedarà al carrer. No serà així. Durant el recor- 
regut alguns manifestants reparteixen octavilles cridant a aturar el 
desallotjament de diverses famílies, previst per al cap de quatre dies, 
al número 109 del carrer de Sant Pau, al Raval. 


29 de setembre del 2011 Més de dues-centes persones s'apleguen a 
partir de les sis del matí davant de Sant Pau 109. A l'edifici hi ha 
catorze habitatges. En tres hi viuen families amb contractes antics, 
que paguen lloguers molt baixos, altres deu pisos estan ocupats per 
families que no poden pagar un lloguer, i un està buit des que es va 
cremar. La propietària, diuen els veins, vol desallotjar-los per reformar 
tot l'edifici. De moment, ha arribat l'ordre de desallotjament per a 
cinc famílies. 

Molt a prop d'allà hi ha la tercera seu de la Rimaia, i els veins hi van 
anar a demanar suport davant l'amenaça de desallotjament. Aquell 
dia van aconseguir aturar-lo, però el 26 d'octubre la policia entraria 
a l'edifici abans de les 8 del matí, quan molts veins encara dormien. 
Alguns ocupants, però, ja havien marxat de l'edifici, perquè s'havien 
creat alternatives col-lectivament per abordar la seva situació. 

Acció 


4A partir de quan ve la gent de Sant Pau 109 a la Rimaia, es va iniciar 
tot un procés d'anar coneixent-nos i intentar buscar llocs perquè 
aquestes famílies no es quedessin al carrer, i això es va donar en el 
mateix context en què s'estava parlant de la manifestació del 15 d'oc- 
tubres, recorda la Sílvia Abadia. Tot i que en general les experiències 
d'aturar desnonaments donaven bons resultats, casos com els del 
Gabriel i la Rosa, el de la Verónica i l'Eliseo o el de Sant Pau 109 obli- 
gaven a buscar altres solucions. 

4Estàvem treballant sempre els desnonaments i l'únic que fèiem 
era ajornar tres o quatre mesos una situació, calia buscar una solu- 
ció més allargada en el temps. I després arriba el desnonament del 
Clot, que va ser el cas que ens va acabar de decidir a fer aquest pas), 
explica la Claudia Gonzàlez, de 500x20. 4Havíem estat parlant entre 
diferents assemblees de visibilitzar l'ocupació com una eina, donar-li 
legitimitat per veure si l'Administració començava a tenir un altre 
tipus d'actitud i un altre tipus de respostes definitives, donant habi- 
tatges a la gents, afegeix. 


1 de setembre del 2011 L'agost, amb les vacances dels jutjats, és una 
treva pel que fa als desnonaments. Amb l'inici del nou curs la Plata- 
forma d'Afectats per la Hipoteca, que ja havia aturat seixanta-vuit 
desnonaments en menys d'un any, convocava una concentració en 
suport de l'Elisa Díez i la seva família, a Montcada i Reixac, als afores 
de Barcelona. Ja havien pogut impedir dos desnonaments a casa seva. 
L'Ify, el marit de l'Elisa, cobrava poc més de 400 euros d'atur, mentre 
que ella, que no tenia feina des de finals del 2009, s'havia quedat sense 
cap mena d'ingrés. Li havien denegat la renda mínima d'inserció, l'ajut 
a les persones en situacions com la seva que Convergència i Unió i el 
Partit Popular van votar limitar aquell juny, mentre el 15-M rodejava 
el Parlament per intentar impedir-ho. Amb 400 euros al mes i una 
filla de sis anys, no havien pogut seguir pagant la hipoteca i el banc 
els reclamava tant el pis com un deute equivalent al seu valor inicial. 

En aquella tercera data de desallotjament, la policia va arribar 
abans del que estava previst. Poc després de les 8 del matí ja feien 
fora de casa la família. Encara no havia arribat la mare de l'Elisa, que 
havia de recollir la seva neta per estalviar-li el mal tràngol, ni tam- 
poc la cinquantena de persones que anaven a donar-li suport. L'Ada 
Colau destacava llavors el canvi d'estratègia judicial i policial davant 
els èxits aturant desnonaments, especialment amb el creixement del 
moviment després del 15-M. 4 Quan la justícia i la policia posen tots 
els esforços necessaris per efectuar el desnonament, no el podrem 
aturar, admetia. Però l'Ada també afegia que no podien desistir, 
raó per la qual calia buscar alternatives, i duna estratègia vàlida és la 
reapropiació ciutadana), deia. 

L'Elisa i la seva família van tornar a ocupar el seu propi pis, hi van 
canviar el pany i van tornar a casa. La PAH ho presentava al cap d'uns 
dies com una nova campanya. Després d'aStop Desnonaments,, arri- 
bava l'e Obra Social de la PAHx, en al-lusió a l'obra social de les caixes 
d'estalvi, que feien accions socials mentre desnonaven. Es tractava 
d'ocupar pisos buits d'entitats financeres per allotjar-hi famílies que 
s'havien quedat al carrer. Això no era una novetat, però ara ho feien 
de forma pública i a cara descoberta en el marc d'una campanya que 
buscava legitimar aquesta pràctica. 


15 d'octubre del 2011 Sis mesos després del 15-M, el moviment convo- 
ca una nova gran manifestació amb el lema 4Passem de la indignació 
a l'acció). Al final del recorregut, la marxa se separa en tres columnes: 
una dedicada a la sanitat, una a l'educació i una a l'habitatge. dja ens 
havíem visibilitzat prou amb el 15-M, ens havíem organitzat als bar- 
ris, i Calia passar a l'acció, portar a terme tot allò que dèiem que havia 
de passar, rememora la Silvia. Parlant amb 500x20 van veure que no 
només treballaven amb famílies en risc de quedar-se al carrer, sinó 
també amb algunes que ja no tenien casa, com el Gabriel i la Rosa, 
que ja havien passat per tres desnonaments, o l'Esther, que amb cinc 
fills, d'entre un i 18 anys, es va instal-lar a la Rimaia després del primer 
intent de desallotjament de l'edifici del carrer de Sant Pau, perquè 

era una situació molt complicada per a la família. Així, i juntament 
amb les assemblees de Nou Barris i Sant Antoni, es van encarregar 
de l'acció d'habitatge d'aquella jornada de protesta: ocupar un edifici 
per a aquestes famílies. 

El bloc ocupat aquella nit al barri del Verdum, a Nou Barris, va 
prendre el nom d'Edifici 15-O. Era propietat d'una entitat financera, 
Cajamar, que el va acceptar en dació en pagament quan la immobi- 
liària que el construia va fer fallida. L'objectiu bàsic de l'ocupació era 
acollir famílies que s'havien quedat al carrer. Durant dies els esforços 
de molts activistes del 15-M van estar centrats a defensar-lo tant 
d'un possible desallotjament com comunicativament. Van reeixir en 
tots dos fronts. 


Legitimitat 


Locupació de l'Edifici 15-O en aquell context d'indignació col-lectiva 
contra polítics i banquers era dificil de questionar. L'alcalde de Barce- 
lona, Xavier Trias, va dir l'endemà de l'ocupació que si els propietaris 
denunciaven s'hauria de desallotjar, però després va emfatitzar que 
caldria conèixer la situació de les famílies que hi vivien. El conseller 
de l'Interior, Felip Puig, va reconèixer que en aquest cas caldria ac- 
tuar amb molta prudència. I ningú no feia servir la paraula oRupa, 
escrita amb h, que des de finals dels anys noranta connotava una to 
de criminalització, per parlar d'aquell edifici. 

4'No és el primer cop que es reivindica l'ocupació com una mane- 
ra de trobar habitatge, però com una questió política ja ho feia, per 
exemple, la Promoció d'Habitatge Realment Públic, allà ja es posava 
l'ocupació dins d'un discurs combatiu on es reivindicava com una 
alternativa per fer front a la crisi de l'habitatge:, explica la Sílvia. 

Tot i que el Gabriel insistia que ell no era colcupan, la Claudia està 
poc inclinada a establir-hi diferències. 4dLes ocupacions són sempre 
polítiques, conscient o inconscientment, diu, i afegeix que zel mo- 
viment olcupa va tenir una participació forta en tot el que va ser 

obrir aquest edifici, i hi va haver un suport i una entrega després per 
poder sostenir-lo3. La Silvia conclou que 4tota aquesta idiosincràsia 
que es va generar a través del 15-M va permetre que el discurs de 
transgredir la llei com una reivindicació política arribés a moltíssima 
gent que prèviament ho rebutjava:. 

Per l'Hibai Arbide, l'advocat que es va encarregar de la defensa 
jurídica del bloc, aquesta legitimitat aconseguida va ser clau. xÉs 
més fàcil per a un jutge dictar una ordre de desallotjament contra 
un olupa "amb R', que compleix l'estereotip, que contra famílies 
que han sigut desnonades abans,, assegura. Ho exemplifica amb una 
experiència viscuda en pròpia pell: dues setmanes abans de dicta- 
minar que no s'havia de desallotjar immediatament l'Edifici 15-O, el 
mateix jutge va ordenar desallotjar un altre edifici ocupat, i la defensa 
estava a càrrec dels mateixos advocats amb arguments similars. 4 Ni 
els millors advocats del món dedicats a defensar l'ocupació, l'accés 
a l'habitatge, aconseguirien res per si sols, sinó que l'important és 
que hi hagi un moviment social que faci efectius i imagini i projecti 
nous dretss, diu l'Hibai. La llei, conclou, 4s'aplica, o no, en funció de 
la capacitat de violència que té l'Estat i la capacitat de resposta que 
té la gent. 

Després de l'obertura de l'Edifici 15-O, la seva bona rebuda i l'efer- 
vescència del 15-M, va començar una nova onada d'ocupacions. El 22 
d'octubre, una manifestació contra el desallotjament de quatre cases 
al barri de la Salut va acabar amb l'ocupació d'una oficina bancària a 
la Vila de Gràcia, el que seria el Banc Expropiat, que es vincularia a l'as- 
semblea del barri. L'estratègia d'ocupar sucursals bancàries tancades, 
que proliferaven després que molts bancs haguessin estat absorbits 
per d'altres arran de la crisi, esdevindria una pràctica habitual per als 
moviments socials de la ciutat. El 16 de novembre ho farien a l'Eixam- 
ple, però en aquest cas els van desallotjar al cap de dos dies. Aquesta 
ocupació estaria emmarcada en una nova campanya. 

El 20 de novembre se celebraven eleccions generals, i una res- 
posta del moviment va ser convocar dalliberaments generalsx, per 
obrir durant la campanya electoral immobles buits i tancats. El dia 

17, després d'una manifestació d'universitaris en vaga, s'ocuparia un 
edifici al Barri Gòtic. Lendemà, persones vinculades a l'Edifici 15-O 
sota el lema 4La nostra elecció, l'acció. Mai més solesx ocupaven un 
bloc al barri d'Hostafrancs amb el mateix objectiu d'acollir families. 
Seria l'Habitatge 18-N, però a finals de mes seria desallotjat amb un 
fort desplegament policial. La setmana va avançar amb diverses ocu- 
pacions, la majoria de les quals desallotjades ràpidament. 

Pel que fa a la PAH, després del primer esglaó avançat amb l'Elisa 
i de veure l'experiència de l'Edifici 15-O, va fer el pas de 4recuperar 
edificis sencers amb la seva Obra Social. Parlaven de recuperar per- 
què consideraven que el rescat als bancs amb diners públics durant 
la crisi econòmica justificava un ús públic dels habitatges buits que 
acumulaven les entitats financeres. A Barcelona van trigar un temps 
a ocupar edificis sencers, una pràctica que van estrenar les PAH de 
Terrassa i Sabadell. 

4En això hi ha una part important d'experiència del moviment 
ocupa, que és que quan comença a haver-hi desnonaments amb data 
oberta, hi ha aquesta bogeria de que t'has d'atrinxerar dins de casa 
teva. Per sort, alguna gent ja ha passat per aquesta experiència i sap 
que és un infern viure esperant que et vinguin a treurex, apunta la 
Gala Pin, que va formar part de la comissió d'Obra Social de la PAH. 
Abans del cas de l'Elisa, la primera ocupació que impulsa la Platafor- 
ma, sense fer-la pública, és a Terrassa. 4'Allà s'atura un desnonament, 
però el jutge dona una data oberta per al seguent intent, i llavors 
es decideix entrar a ocupar un pis, molt en la lògica de la PAH de 
respondre a necessitats), diu. 

Amb plataformes escampades per tot el territori, la realitat és 
que acaba havent-hi més ocupacions a les ciutats on hi ha hagut més 
moviment olcupa que a les ciutats on no n'hi ha hagut. 4Hi ha una 
part d'aprenentatge molt pràctica, de com s'ocupa, però també una 
part molt important d'imaginari, de saber que un pot viure ocupant 
i tenir una vida molt normal, i una part de cultura política de dir que 
la desobediència civil és legítima sempre que estigui justificada, i en 
aquest cas ho està), diu la Gala. 

Valor 


4'No t'imagines la cara que em va posar la Núria quan li vaig dir que 
tenia l'alternativa d'ocupar un pisx, diu rient el Carlos Macias, que 
es va incorporar a la PAH després del 15-M. Riu perquè, tot i el recel 
inicial, la Núria en va acabar molt convençuda i la seva família va 
ser una de les quatre que el 12 de juliol del 2013 van entrar a viure 
en un edifici de CaixaBanlc ocupat per la PAH a la plaça del Pedró, 
al barri del Raval. Era el tretzè bloc de l'Obra Social de la PAH, que 
fins aquella nova ocupació, la primera a Barcelona, ja havia donat 
aixopluc a 626 persones. 

La Núria no va haver de patir un desnonament, ja que va acon- 
seguir la dació en pagament. Això vol dir que el banc es quedava 
amb el pis i considerava saldat el seu deute. El que no va aconseguir 
la Núria va ser que li permetessin seguir vivint a casa seva en règim 
de lloguer social. En resum, es va desfer d'un deute que dificilment 
podria pagar, però també es va quedar sense un sostre per a ella, el 
seu fill i el seu gos, zque és una bèstia parda), diu. 

El seu és un cas com tants d'altres travessats per la crisi econò- 
mica. Tenia una botiga que, a causa de la crisi, va fer fallida. 4 El que 
pensem tots és: "Si plego de la botiga, no tinc res a fer". Llavors t'em- 
barques més, poses més calers, fas refinançaments..., però arriba un 
moment que ja no pots més, i un bon dia reps la notificació judicialx, 
explicava la Núria. Des de llavors, sobrevivien amb la seva pensió de 
viduitat: 401 euros al mes. 

Malgrat el suport social que rep la mobilització, la Núria opina 
que els problemes dels afectats per la hipoteca no han deixat de 
constituir un tabú: 4 No crec que ningú de la meva família digui: "La 
meva germana ha ocupat" com una cosa de la qual es pugui sentir 
orgullosa, quan hauria de ser així, perquè jo estic molt contenta del 
que estic fentx, deia. 4Quan vaig venir a la PAH estava avergonyida, 
però ara estic satisfeta perquè m'estic enfrontant al gegant. 

La Gala va fer costat a les persones que van participar en aquella 
ocupació, i recorda que al principi sensumava un cert recel. La comis- 

sió de l'Obra Social de Barcelona s'havia posat en marxa poc abans 
de l'obertura d'aquell bloc, més tard que en altres PAH, perquè fins 
aquell moment no s'havien trobat amb aquesta necessitat. 4 Sempre 
intentem esgotar totes les vies, sigui un lloguer social amb el banc, 
demanar un pis de protecció o el que siguix, explicava. 

4'Una cosa que vam fer al principi va ser organitzar excursions a 
un bloc de Terrassa i a un de Sabadell, per normalitzar la situació i 
entendre que recuperar un habitatge és això, recuperar un habitat- 
gex, apunta la Gala. 4dEns tremolaven una mica les cames de pensar: 
"Ara farem això'x, recordava la Núria, però va concloure que 4 això 
és un habitatge com un altre qualsevol, que hi vius i vols pagar un 
lloguer per seguir vivint, aquí o a un altre lloc:. 

La Núria remarcava en aquell moment que per ella la solució òpti- 
ma seria una de similar a la que van assolir a Terrassa, on les persones 
afectades que van ocupar un bloc de Catalunya Caixa van aconseguir 
que l'entitat els concedís pisos de lloguer social. zReocupar un habi- 
tatge no és dir: "Jo sóc més guapo i no pagaré". Ho faig perquè no puc 
pagar, només una part dels meus ingressos. És a dir, que em posin un 
tant per cent just del que cobro, i jo ho pagaré-, subratllava la Núria. 

El 28 de juny del 2014, juntament amb la gent del Loleal, que es 
trobava a pocs metres d'allà i havia estat donant suport a l'ocupació 
al llarg d'aquells mesos, celebraven una victòria. A través de negoci- 
acions amb diverses entitats financeres havien aconseguit negociar 
un lloguer social per a totes les famílies que vivien al bloc, i podien 
abandonar-lo. Quan els tornés a caldre donar sostre a families que es 
quedaven al carrer, la PAH ocuparia de nou un edifici. El 22 de febrer 
del 2015, mentre celebraven el sisè aniversari de la Plataforma, van 
entrar a l'immoble que havia estat l'Habitatge 18-N i el van obrir com 
a Bloc La Bordeta. 

Signatures 


4 Quan l'Ada em va dir que es posarien a recollir signatures, jo no 
vaig entendre què dimonis feien, si ja estaven aturant desnonaments 
i tot plegat, explica el Sergio Salgado, activista del 15-M de Barce- 
lona. Diu que, en canvi, quan va saber què vindria després, ho va 
entendre tot. La Plataforma d'Afectats per la Hipoteca va presentar 
el 30 de març del 2011 una iniciativa legislativa popular (ILP), és a 
dir, un projecte de llei que no sortia dels grups polítics del Congrés 
dels Diputats, sinó de la mateixa ciutadania, la qual havia aconseguit 
recollir les 500.000 signatures necessàries perquè el Congrés valorés 
si l'admetia a tràmit. No ho feien sols, sinó amb l'ajut de l'Observatori 
DESC, on treballava l'Ada Colau des del 2007 i estretament lligat a la 
PAH, i també de la Confederació d'Associacions de Veins de Catalu- 
nya (CONFAVC), de les centrals catalanes dels grans sindicats, CCOO 
i UGT, i de la Taula del Tercer Sector. 

4'Nosaltres ens ho havíem plantejat, però no teníem estructura 
per fer una ILP. Hi havia un moviment, però no prou gran per tirar-la 
endavant, perquè 500.000 firmes són moltesx, recorda l'Adrià Ale- 
many. En unes jornades sobre el dret a l'habitatge es va comentar la 
possibilitat de posar en marxa la iniciativa amb aquests socis, en què 
la PAH semblava el menys important de tots. 4Internament plante- 
jàvem que si teníem la infraestructura dels grans, seria més fàcil, tot 
i que al final va ser la PAH qui va recollir més signaturesn, explica. 

La ILP plantejava tres mesures bàsiques. En primer lloc, la regu- 
lació de la dació en pagament, que no estava present a la llei hipo- 
tecària espanyola, amb l'objectiu de garantir que una família que 
no pogués pagar la hipoteca tingués prou d'entregar el seu pis per 

acabar amb el deute. Reclamaven, a més, que aquesta mesura tingués 
caràcter retroactiu, perquè en cas contrari no beneficiaria les vícti- 
mes de l'esclat de la bombolla immobiliària. En segon lloc, demanava 
una moratòria als desnonaments, per la qual no es fes fora de casa 
les famílies en els casos en què es tractés del seu habitatge habitual i 
fossin deutors de bona fe, és a dir, que havien deixat de pagar perquè 
la seva situació econòmica no els ho permetia. Finalment, reclama- 
ven l'establiment d'un lloguer social, segons el qual les famílies que 
havien de ser desnonades havien de poder viure durant 5 anys a casa 
seva pagant un lloguer que no superés el 30 96 de la seva renda. 

4En aquell moment la gent no sabia ni què era la dació en paga- 
ment, i la ILP era la manera de posar-la a sobre de la taula, amb els 
desnonaments i el lloguer social, com un pachox, diu l'Adrià. També 
la vèiem com un instrument per articular un moviment incipient, 
s'havien fet algunes trobades estatals, i això va ser un eix de treball 
comú que havia de permetre generar un moviment amb objectius 
comuns, una agenda i vertebrat internament-. 

El tràmit de la ILP va ser lent. Es va presentar el 30 de març del 
2011, però la mesa del Congrés la va rebutjar dos cops per motius tèc- 
nics. Un petit partit polític valencià, Los Verdes Ecopacifistas, havia 
presentat una iniciativa similar dues setmanes abans, i la normativa 
no admet dues ILP sobre el mateix tema a la mateixa legislatura. El 
partit no tenia més de 300 militants, de manera que tenia poca capa- 
citat per arribar a 500.000 signatures, i era criticat al Pais Valencià 
per votar habitualment amb la dreta i perquè el seu president tenia 
vincles amb el sector immobiliari. Els impulsors de la nova proposta 
els van acusar de ser un partit fantasma que amagava la intenció 
d'impedir la tramitació de la iniciativa de la PAH. Per fi, el 8 de juliol 
van arribar a un acord perquè el partit retirés la seva proposta i alli- 
berés el camí a la ILP. L'altre tràmit, que trigaria mesos, seria esperar 
que la junta electoral validés tots els plecs de fulls per començar la 
recollida de signatures. Això no passaria fins al 17 d'abril del 2012. 

Comença la recollida de signatures. 4Tot això es coordina des 
de Barcelona, i havies d'enviar els plecs a les altres PAH, s'havien de 

reportar cada "X" temps per saber com anava, havies d'estar en con- 
tacte permanent amb les PAH i va ser una eina fonamental no només 
perquè totes les reivindicacions bàsiques del moviment es convertis- 
sin en reivindicacions d'una majoria social aclaparadora, sinó també 
de vertebració del moviment), explica l'Adrià. 

4'Un dels problemes que teniem per generar moviment dins la 
pròpia assemblea local era que hi havia molta gent afectada que 
venia i volia participar, però no sabia com fer-ho, o tenia poc temps, 
O no podia implicar-se en les diferents comissions. Llavors..., la ILP 
és sortir al carrer, recollir signatures, parlar amb la gent, sensibilitzar, 
però també fer comunitat, quedar amb la gent de la teva pròpia 
assemblea, conèixer-los, empatitzar amb la seva situació, perquè que- 
des els caps de setmana per anar a mercat a recollir firmes, i això crea 
comunitatx, destaca. 

El Carlos Macias va ser una d'aquestes persones a qui la ILP va 
seduir. Abans del 15-M no havia havia format part de cap movi- 
ment social, i després de passar per les places buscava un espai des 
d'on actuar. 4 Allà vaig sentir a parlar d'aquesta gent que aturava 
desnonaments, i em va atreure que no estigués lligat a cap partit 
polític i que no només fessin denuncia, sinó que estaven solucionant 
problemes, recorda. El Carlos no sabia què fer per participar-hi, i li 
va semblar que recollir signatures era una cosa que queia dins del 
seu abast. 4 Van fer una reunió per explicar-nos tot el tema de la ILP 
i l'Adrià em va dir que feien l'assessorament col-lectiu, que hi anés, i 
hi vaig anar i em vaig enamorar, estava una mica en Xoc, perquè era 
descobrir una altra ciutat dins la meva ciutat. A partir de llavors es 
va anar implicant en diferents espais de la PAH, com la coordinació, 
la benvinguda o, al final, el mateix assessorament. 4 Vaig estar mesos 
sense dir res), riu. l va acabar sent-ne el portaveu. 

4La ILP va ser com matar dos ocells d'un tret, i en vuit o nou 
mesos va generar una maquinària supergreixada i cohesionada, tant 
internament com cap enfora, conclou l'Adrià. 4 Quan et surten les 
enquestes i et diuen que el 90 90 de la població està a favor de les de- 
mandes de la ILP, o que més del 70 96 dels votants del PP confien més 

en la PAH per resoldre el problema de l'habitatge que en el seu propi 
partit, tot això és fruit de la ILP, no com a recollida de signatures, sinó 
de tota la dimensió humana que implica, de donar-te a conèixer, de 
fer-te publicitat. Fa que tothom que signa se senti part d'aquella ILP, 
i això va fer un moviment social amb una legitimitat brutal, i era la 
nostra força), recorda. 


Calaix 


Un dels motius que havia dut a impulsar una llei pròpia era l'absèn- 
cia de respostes de l'esquerra institucional, que deixava en un calaix 
les mesures per defensar el dret a l'habitatge, o directament pro- 
movia mesures per defensar el dret dels propietaris. L'article 47 de 
la Constitució espanyola, que estableix el dret a l'habitatge, sempre 
ha quedat supeditat al dret a la propietat. 

Durant el Govern del tripartit, les dues legislatures en què els par- 
tits d'esquerres van reemplaçar Convergència i Unió al capdavant de 
la Generalitat de Catalunya, la Carme Trilla va ser la responsable de 
les polítiques d'habitatge, entre el 2004 i el 2010. El seu equip va im- 
pulsar la Llei del Dret a l'Habitatge de Catalunya, que després de tres 
anys de negociacions es va aprovar quan s'acabava el 2007, zquinze 
dies abans que esclatés la bombollax, recorda la Carme. 4d'Vam fer la 
Llei del Dret a l'Habitatge posant tot l'instrumental que vèiem en els 
paisos del nostre entorn per evitar l'exclusió d'una part de la població 
al dret a l'habitatgex, assegura. 

Tot i que els moviments contra l'especulació van ser crítics amb 
la llei, també van reconèixer que era innovadora en molts aspectes. 
Tanmateix, algunes de les seves mesures mai es van arribar a desen- 
volupar. La més polèmica de totes va ser la del lloguer forçós d'habi- 
tatges en situació de desocupació permanent, a través d'una expro- 
piació temporal de l'usdefruit. En altres paraules, que l'Administració 
podia posar en lloguer els pisos que els propietaris tinguessin buits i 
fora del mercat de manera injustificada. El 2011, arran de l'aprovació 

de les lleis Òmnibus, aquelles contra les quals protestava el 15-M i 
que van comportar condemnes de presó per a vuit manifestants, es 
va eliminar aquesta mesura. La realitat era, però, que des de l'apro- 
vació de la llei el Govern del tripartit no havia iniciat cap expedient 
d'expropiació d'usdefruit. 

La llei del 2007 contenia altres mesures que pretenien incentivar 
que els pisos buits es posessin en lloguer i no es quedessin tancats 
a l'espera d'una oportunitat millor de negoci. Una era la possibilitat 
que les administracions sancionessin els pisos llargament desocupats 
amb multes de fins a 900.000 euros. La multa podia arribar a la xifra 
màxima si la imposava la Generalitat, a 500.000 euros si ho feien 
els ajuntaments de poblacions per sobre de 100.000 habitants, i a 
250.000 euros per als que tenien entre 5.000 i 100.000 habitants. 
Aquesta mesura, però, també va quedar en un calaix des de la seva 
aprovació el 2007 fins que la PAH va començar a reivindicar-la ciutat 
a ciutat. 

D'altra banda, en el marc estatal, Carme Chacón, ministra d'Ha- 
bitatge del Govern del Partit Socialista entre el juliol del 2007 i l'abril 
del 2008, va anunciar en el seu curt mandat que s'accelerarien els 
desnonaments de lloguer. Es van obrir nous jutjats per agilitzar-ne 
el procés i el 2009, ja dins el mandat de la seva successora, Beatriz 
Corredor, es va aprovar la reforma que establia que els propietaris 
podien requerir el desnonament quan els inquilins retardessin el pa- 
gament d'una mensualitat del lloguer. Ja no els caldria esperar dos 
mesos, com abans de la reforma. La mesura tenia com a objectiu de- 
clarat, igual que el decret de 1985 del també socialista Miguel Boyer, 
fomentar el lloguer donant facilitats als propietaris. 

Anys més tard, quan la PAH presenta la seva ILP i aplega un im- 
mens suport social, tots aquests partits hi donaran suport. Tots: els 
que havien aprovat la llei i l'havien deixat al calaix, els que havien 
retallat la llei que no s'havia arribat a aplicar i els que havien aprovat 
mesures que agreujaven el drama de l'habitatge. 

Pressió 


5 de febrer del 2013 Els asseguro que si no he llançat una sabata a 
aquest senyor és perquè creia que era important quedar-me aquí 
per dir-los el que els hi estic dient, però aquest senyor és un criminal 
i com a tal l'haurien de tractar vostèss. La frase de l'Ada Colau, visi- 
blement afectada, causa un gran impacte mediàtic. El senyor a qui 
es refereix és Javier Rodríguez Pellitero, vicesecretari de l'Associació 
Espanyola de la Banca, que havia comparegut abans que ella a la 
Comissió d'Economia del Congrés dels Diputats. Al cap de pocs dies 
havia d'arribar la ILP al Congrés, però el representant de la banca 
defensa que no cal canviar la llei. 

4Estem davant una estafa, perquè tot et portava a hipotecar-te:, 
deia l'Ada als diputats. 4dAlguns han fet un grandíssim negoci, com 
les administracions, les immobiliàries, i no han assumit la seva res- 
ponsabilitat, perquè el missatge oficial de l'Estat era que no hi havia 
una bombolla immobiliària: 

Aquella intervenció va representar un boom mediàtic per a l'Ada 
Colau i la Plataforma d'Afectats per la Hipoteca. La seva presència 
a les televisions es va disparar. Al cap d'un mes obriria un consultori 
a la revista del cor Pronto, la revista més llegida d'Espanya, en què 
responia dubtes dels lectors sobre la questió hipotecària. La revista 
fins i tot sortiria als quioscos amb un pach d'adhesius d'aStop Des- 
nonamentsx, una campanya que va generar una certa controvèrsia 
en algunes PAH. 

4El cas de Pronto és un exemple extrem, però jo el que vull és 
arribar a la gent, a tota la gent que tingui aquest problema, i a la qual 
no puguin arribar els nostres canals propis. Jo he d'anar cap a la gent 
perquè tinc alguna cosa a comunicar, a informar, i si aquesta gent té 
un problema que es pot solucionar amb la PAH, ho han de saber, 
diu l'Adrià Alemany. 


8 de febrer del 2013 El grup promotor de la ILP anuncia que ha recollit 
1.402.854 signatures de suport: gairebé el triple del mig milió neces- 

sàries, aquell que el 2011 els semblava un repte difícil d'assolir. La 
pressió social per a l'aprovació de les mesures no para de créixer i el 
12 de febrer el Congrés ha de votar si admet la iniciativa a tràmit o si 
la descarta abans de debatre-la. El Partit Popular, amb majoria abso- 
luta a la cambra, havia anunciat que votaria en contra del debat de 
la llei. En canvi, sí que aprovaria el mateix dia el debat d'una altra ILP 
per declarar la tauromàquia com a Bé d'Interès Cultural i protegir-la. 

La PAH declara la guerra: primer, amb l'enviament de cartes a 
tots els grups parlamentaris per demanar-los que s'hi pronunciessin, 
després, abordant a través de xarxes socials els diputats que no n'eren 
favorables, i finalment, amb correus electrònics. Tot allò es feia en el 
marc d'una campanya anunciada per assenyalar els responsables de 
no aprovar una llei que pretenia salvar vides: els escraches. 


12 de febrer del 2013 Al final del dia s'ha de votar l'admissió a tràmit de 
la ILP i el Partit Popular insisteix que hi votarà en contra. El portaveu 
del partit, Alfonso Alonso, declara que es tracta d'un 4'no" amable:. 
La indignació és gran i va creixent al llarg del dia, amb concentracions 
a les seus del partit a les principals ciutats espanyoles. 4'Fins pocs 
minuts abans que el Partit Popular intervingués al Congrés, havien 
deixat molt clar que anaven a impedir la tramitació, cosa que nosal- 
tres vam denunciar com una manca de democràcia, perquè no era 
una questió només de la nostra iniciativa, sinó el fet que tu com- 
pleixis tots els requisits de la llei, tripliquis les firmes que demanen, 
amb gairebé un milió i mig, i que, a pesar d'això, es plantegessin fer 
servir la seva majoria per bloquejar-ho i que ni tan sols es debatés... 
Era realment incomprensiblex, recorda l'Ada, que aquell dia era al 
Congrés en representació del grup promotor de la ILP. 

(Això va generar un suport ciutadà a la nostra crida, i els diputats 
i diputades van rebre milers de correus en pocs dies. És van organit- 
zar concentracions al Congrés i davant de les seus del PP, i això es 
respirava allà a dins, es notava aquella tensió, que el carrer entrava 
allà dins, i això sens dubte va fer canviar el sentit del votx, assegura. 
A falta de pocs minuts perquè tingués lloc la votació, el partit del 

Govern espanyol anunciava que permetria el debat de la iniciativa. La 
concentració a la seu del PP al carrer d'Urgell de Barcelona esclatava 
d'alegria. El seguent repte era aconseguir que s'aprovés la llei, i aquí 
era on tenien un paper clau els escraches. 


Escrache 


Escrache es va convertir en la paraula més sonada en els entorns 
activistes a principis del 2013. Era un terme provinent del parlar col- 
loquial de Buenos Aires, i en el context en què es feia servir, de lluita 
contra la impunitat dels responsables de la dictadura militar argen- 
tina, escrachar significava posar en evidència, revelar en públic o fer 
aparèixer la cara d'una persona que pretén passar desapercebuda. 

4La nostra intenció era clara: treure a la llum allò ocult, amagat, 
i mostrar-ho, perquè si no hi ha justícia, hi ha escrachex, afirmen els 
seus impulsors, l'organització HIJOS (Hijos e Hijas por la Identidad y 
la Justicia contra el Olvido y el Silencio). Es tracta d'una entitat que 
defineix la seva raó de ser com la lluita contra la impunitat, i per la 
reconstrucció de la història sense veritats falsejades, la restitució de la 
identitat de nois i noies que van ser separats dels seus pares i mares 
i la reivindicació d'aquests progenitors i els seus companys. 

La pràctica de l'escrache va sorgir amb la voluntat de fer justí- 
cia. A la impunitat jurídica que suposaven les lleis de 4punt finalx, 
que no permetien sotmetre a judici els responsables d'assassinats, 
desaparicions i tortures, s'hi afegia la impunitat social garantida per 
l'anonimat en què vivien les persones que van sostenir la dictadura 
a l'Argentina entre 1976 i 1983. Aquesta impunitat, valorava HIJOS, 
podia desaparèixer quan s'identificava aquests individus. L'escrache 
no era una manifestació com qualsevol altra, sinó que pretenia ser 
transformador en si mateix. 

4Com que no hi ha una justícia formal, sorganitza una justícia so- 
cial, i és la ciutadania qui, sense fer cap tipus d'acte violent, s'organitza 
col-lectivament per assenyalar aquestes persones, per visibilitzar i 

que tothom sàpiga que aquesta persona, que es mou en un deter- 
minat barri, que va a dinar a un lloc determinat, que treballa a tal 
lloc o fa tal acte públic, que tothom sàpiga de què és responsable, 
explicava llavors l'Ada. zSalvant les distàncies, perquè en el nostre 
Cas no estem parlant d'una dictadura, com a mínim en sentit clàssic, 
estem parlant d'una dictadura financera, perquè ara mateix totes les 
nostres polítiques socials i drets fonamentals estan compromesos 
per les malifetes d'aquesta classe financera, el context és diferent, 
però té una similitud profunda amb una situació d'injustícia genera- 
litzada, de vulneració de drets fonamentals en què els responsables 
no només no han de respondre pels seus crims, sinó que, a més a 
més, són premiats per la gestió públicax, afegia. 

La campanya d'escraches comença amb una carta a tots els dipu- 
tats del Congrés que els convida a apropar-se a les assemblees de la 
seva PAH més propera per conèixer la realitat sobre la qual havien 
de decidir. Exigeixen, també, una declaració pública de tots els dipu- 
tats sobre la intenció del seu vot. I l'escrache comença a les xarxes. 
S'interpel-larà massivament els diputats a través de correu electrònic, 
de Tvvitter i de les seves pàgines de Facebool fins que es pronunciin. 

La primera decisió consistirà a votar a favor de l'admissió a tràmit 
de la ILP perquè es pogués debatre, cosa que va ser possible gràcies 
al canvi que va provocar la pressió social sobre la negativa del PP. La 
PAH havia convocat manifestacions arreu de l'Estat per al 16 de fe- 
brer, i allà anunciarà la posició de diputats i diputades davant la seva 
apel-lació. 4A aquells que no es comprometin amb les demandes de 
mínims de la ILP els farem directament responsables del patiment 
de la gent i, per tant, els assenyalarem, en el sentit que informarem la 
ciutadania que aquestes persones són responsables que no prosperin 
aquestes mesures, avançava l'Ada. El Partit Popular s'hi oposaria. 

La PAH endegarà una campanya amb vídeos a les xarxes socials 
i accions al carrer amb el lema 4'Hi ha vides en jocs per mostrar la 
situació de les persones que necessiten que s'aprovi la llei. El 12 de 
març publiquen un vídeo titulat 4D'afectat a diputatx, en què, a 
falta de respostes a les cartes que convidaven els representants a les 

assemblees de la PAH, les persones afectades es dirigeixen als mem- 
bres del Congrés: cM'aproparé jo a vostè, perquè resulta que vostè 
em representa, però no em coneix, no sap res de mi, 


13 de març del 2013 A Barcelona està plovent, però això no és un obs- 
tacle per a la PAH. Mig centenar de persones pugen fins a dalt de tot 
del carrer de Balmes, al barri de Sant Gervasi, davant de la casa de la 
diputada del PP Maria Angeles Esteller, o, si més no, a dun dels do- 
micilis que téx, segons matisava l'Ada, que demanava que 4aquests 
diputats que tenen tants domicilis escoltin la ciutadaniax. Aquesta 
seria la primera persona entre molts diputats que rebria visites de la 
PAH arreu de l'Estat. 

Sota una munió de paraigúes, hi destacaven dos grans simbols. 
Havien dissenyat la campanya juntament amb el col-lectiu Enmedio, 
format per artistes activistes provinents de Las Agencias o d'V de 
Vivienda, a partir de dues idees senzilles: un gran botó verd de cartró, 
que hi diu 4Sí se puede, el lema de la PAH, i un altre de vermell, que 
representa el vot contrari a la ILP, en què es llegeix 4 Pero no quieren-. 
És l'eix vertebrador de la campanya d'escraches, és possible canviar la 
llei per donar una solució a les persones afectades, però els diputats 
no tenen la voluntat de fer-ho. 

Con que és una questió de voluntat, convidaran el barri de la 
diputada a ajudar-los a fer-la canviar d'opinió. En alguns comerços 
penjaran un cartell amb la seva foto i la llegenda: 4La senyora Maria 
Àngeles Esteller Ruedas ha rebutjat la nostra invitació, així que hem 
decidit visitar el seu barri per a informar-la personalment i dema- 
nar-vos, als seus veins i veines, suport per difondre les nostres de- 
mandes i traslladar-les a la senyora Maria Angeles Esteller Ruedas, si 
és que tenen l'oportunitat. 

Els afectats van escriure postals per a la diputada en què relataven 
la seva situació i les van entregar al domicili, per després prendre el 
micròfon, explicar els seus casos i demanar-li que votés a favor de la 
ILP. 4He hipotecat el meu pis, però no la meva vida, sentenciava un 
d'ells, i acte seguit un altre explicava que vivia amb 426 euros al mes 

i que tenia dues filles que havia d'alimentar. 4jo voldria demanar als 
diputats que pensessin una mica més en el poble i en les consequèn- 
cies del que fanx, deia una senyora que, als 70 anys, es veia en perill 
d'acabar al carrer. 

Quan una periodista li va preguntar si aquestes accions no repre- 
sentaven 4massa pressióx per als polítics, l'Ada va respondre amb 
contundència: 4Massa pressió és aquesta llei injustax. En aquest 
sentit, un dels afectats va demanar la paraula per dir que a violència 
és que et trenquin el pany, que entrin els dels jutjat amb dos polici- 
es armats a Casa teva, que et treguin a tu i als teus fills de casa i et 
deixin sense sostre. 4 Que pensin en els seus fillsx, exigia un altre als 
diputats, zque quan arribin a casa i se'ls trobin, els hi caigui la cara 
de vergonya. 


Oposició 


De la mateixa manera que la PAH havia centrat tota l'atenció me- 
diàtica i havia aplegat molts suports en el transcurs de les setmanes 
prèvies, la campanya d'escraches posa en contra el gruix dels opina- 
dors públics i de representants de la política institucional, incloent-hi 
els de partits favorables a la ILP. Acusen la Plataforma d'assetjament 
i violència, i els diuen que anar a les cases 4no pot sers. Els afectats, 
per contra, tenen en compte la violència que pateixen a casa seva 
quan són víctimes d'un desnonament, i segueixen un acurat proto- 
col d'actuació en relació amb els escraches que els fa sentir segurs i 
immunes al bombardeig mediàtic. 

El tema va dominar els telenotícies i va omplir pàgines i pàgines de 
diaris. La cobertura dels escraches era molt superior a la que havien 
merescut les campanyes d'sStop Desnonamentssy i de l'Obra Social, 
tot i que aquestes darreres sí que desobeien la legalitat vigent. El Mi- 
nistre de l'Interior de llavors, Jorge Fernàndez Diaz, va qualificar els 
escraches d'4actes de persecució i intimidació que vulneren el dret 
a la intimitat personal o a la inviolabilitat dels domicilisx, però l'únic 

questionament legal que els hi va poder fer realment va ser que eren 
manifestacions no comunicades amb antelació a les autoritats. Això 
no evitaria que la PAH comencés a ser comparada amb el terrorisme 
O el nazisme. 

4 Quan ens van intentar criminalitzar no els va sortir bé, perquè ja 
era massa tard,, recorda l'Adrià Alemany. dja haviem sortit al carrer, 
un milió i mig de persones havien signat, ens coneixien, havien estat 
parlant amb nosaltres. El suport social a la ILP seguia sent majoritari, 
i el Partit Popular havia de gestionar-ne la pressió. 

4'Només la PAH va aconseguir que el Govern estigués debatent les 
tres mesures de mínims, que tingués una pressió al carrer supergran 
i que li estiguessin fent el buit tots els altres partits políticsx, diu l'Er- 
nest Marco. Recorda que un amic argentí li comentava, sorprès, que 
al seu país van trigar anys a popularitzar el terme escrache, i en canvi, 
a Espanya el president compareixia al cap de pocs dies per abordar 
la questió com si fos davant del gran problema del país. 

Havien espremut totes les vies democràtiques que oferia el siste- 
ma per canviar una llei que consideraven injusta, i per això anaven 
a buscar els diputats a casa, però aquesta situació acaba conduint 
el moviment a demandes de més democràcia. 4'Al principi teníem 
uns objectius de mínims, solucionar els casos particulars, que ens 
permeten apropar-nos als objectius de màxims, com canviar la llei, 
però de cap manera havíem arribat a imaginar ni que arribariem a 
aquest nivell de suport social ni que aquests objectius de màxims 
acabarien questionant el mateix sistema, considera l'Ernest. La PAH, 
afirma, es va convertir en la principal oposició al Govern. 

A pesar de totes les victòries, del suport social, de l'articulació 
d'un moviment..., la ILP no aconsegueix l'objectiu que s'havia pro- 
posat. En el tràmit parlamentari el Partit Popular modifica fins a tal 
punt la proposta que la llei que acabaran aprovant tindrà ben poc a 
veure amb la ILP. No hi estableix ni la dació en pagament, ni una mo- 
ratòria als desnonaments ni el lloguer social. Per això, el 18 d'abril del 
2013 la PAH decideix retirar la seva proposta, perquè no es pogués 
dir que allò que s aprovava tenia res a veure amb la ILP. 

Aquell va ser un punt d'inflexió per a la PAH, i segurament per 
a molts moviments socials. Mentre a les places el 15-M que va fer 
esclatar tot el potencial de la lluita contra els desnonaments cridava 
4Ningú no ens representals, els afectats per la hipoteca ja treballa- 
ven amb diverses entitats per portar al Congrés una proposta que 
canviés la llei hipotecària i donés solucions als problemes que havien 
detectat. Abans del tràmit de la ILP, l'Ada insistia que si el Congrés 
no l'aprovava, tampoc es quedarien de braços plegats, ja que la seva 
lluita, subratllava, no era opcional. 4 Cal un canvi legislatiu, no podem 
estar vint anys al carrer aturant desnonaments, tot i que si fa falta, ho 
farem, dirà uns anys més tard el Carlos Macias, quan ja havia ocupat 
el lloc de l'Ada com a portaveu. 

La PAH va fer tots els passos que la llei posava al seu abast per 
frenar la sagnia dels desnonaments, i no va obtenir resposta. L'Ernest 
assegurava llavors que den el moment actual la PAH ja no simbolitza 
només la lluita per un habitatge digne, sinó que ja parla d'una questió 
molt més àmplia, que és la democràcia que hi ha en el nostre país, i 
això ha sigut una mica el fruit del recorregut d'aquests dos anys amb 
la ILP. 4 Llavors, diem que aquí no hi ha democràcia, perquè no pot 
ser que aquell búnquer estigui bloquejant la voluntat popular de la 
població que està d'acord massivament amb aquestes demandeso, 
afegia l'Adrià. 

Després d'això, algunes persones, com l'Adrià i l'Ada, apostaran 
per fer fora els qui manen ocupant les institucions, amb una proposta 
electoral que portaria l'Ada a l'alcaldia de Barcelona. Des d'allà impul- 
saran un munt de mesures, com una unitat especialitzada a negociar 
amb jutjats i propietaris a fi d'evitar que la gent es quedi al carrer, per 
bé que tampoc trobaran una solució definitiva als desnonaments. 
D'altra banda, encara dins la PAH, una estratègia que pren força és 
el que anomenen ztrencar per baix2. Si havien arribat al més alt 
nivell legislatiu, i tot i el gran suport social no havien aconseguit cap 
resposta positiva, el nou objectiu consistia a buscar-la en nivells més 
propers. En primer lloc, les PAH catalanes van portar als ajuntaments 
mocions pel dret a l'habitatge, que s'aproven en més d'un centenar 

de municipis, amb mesures com ara multes als pisos buits. Mentres- 
tant, van treballar per buscar l'encaix en la legislació catalana de les 
mesures que van dur al Congrés amb una ILP autonòmica, que hi afe- 
gia unes quantes mesures que responien a la creixent problemàtica 
dels desnonaments de lloguer i a les situacions de pobresa energètica. 
Van aconseguir que l'aprovés el Parlament, van ser capaços de canviar 
la llei des del carrer, però el Tribunal Constitucional va dictaminar 
que allò era un assumpte d'Estat i va tombar la llei catalana. La trin- 
xera de la lluita pel dret a l'habitatge sobreviu al carrer. 


Autotutela 


Mentre les institucions no garanteixen el dret a l'habitatge, el mo- 
viment aposta per l'autotutela de drets, amb respostes concretes a 
problemes concrets. 4Tota aquesta pressió amb la ILP, tot aquest 
empoderament, aquest canvi de mentalitat, facilitava moltíssim les 
negociacions a nivell particular. Aconseguíem més dacions en pa- 
gament gràcies a aquesta pressió atmosfèrica, perquè el 9096 de la 
població estava d'acord amb nosaltresx, assegura l'Adrià. 4'Tot allò 
que el PP no va fer al Congrés ho està fent la PAH dia a dia en les 
seves assemblees, al carrer o negociant amb els bancs. 

Pel que fa a aturar desnonaments, més enllà de seguir plantant-se 
a les portes de les cases, la PAH ha desenvolupat molts mecanismes 
que, juntament amb alguns petits canvis legislatius que s'han asso- 
lit, permeten aturar força desnonaments abans que sigui necessari 
oposar-hi resistència a la porta, sigui negociant amb l'entitat bancària 
O amb els jutjats. 

L'Obra Social de la PAH també va seguir creixent, amb una no- 
table acceptació social. dTenim molt clar que és una victòria de la 
PAH que en l'imaginari col-lectiu ocupar sigui un dret i s'hagi de dur 
a terme quan hi ha un dret vulnerat, i això fa cinc o deu anys no 
estava tan clar, però ara la gent veu que l'habitatge buit ha de tenir 
una funció socialx, considera la Gala Pin. 

De fet, la desobediència segueix sent el recurs de la PAH per a les 
ocasions en què no troben altres solucions. Una de les estratègies 
per trobar-les és negociar col-lectivament amb les entitats finance- 
res. 4Hi va haver un boom de gent que acudia a les assemblees de la 
PAH amb problemes d'hipoteca, i amb més de sis-centes persones 
les assemblees no es podien gestionar, així que ens vam dividir per 
entitats bancàriesx, explica el Carlos. 

4En el cas de CatalunyaCaixa, a nivell de totes les PAH catalanes 
teníem set-cents casos que no podíem negociar un a un, així que 
vam ocupar les oficines per reclamar un mínim per a la negociació 
col-lectiva, que és una interlocució amb algú amb poder de decisió, 
en aquest cas el Departament de Riscosx, recorda. Aquests proces- 
sos sovint comporten accions de pressió que busquen incidir en la 
imatge pública de les entitats financeres. 

La PAH ocupa sempre amb alegria. En una oficina bancària, ja si- 
gui per defensar un cas individual, ja sigui per establir una negociació 
col-lectiva, no hi ha desànim malgrat que les situacions siguin dures, 
tot i que qui l'ocupi acumuli un deute que mai no podrà pagar o 
estigui a punt de quedar-se al carrer. Dels fullets publicitaris en fan 
confeti, canten i ballen, dinen en comunitat, i si els desallotgen, so- 
vint fan mofa dels antiavalots que els arrosseguen al carrer. El Matías 
Gonzàlez, que ja va aconseguir un lloguer social, fa sempre una cara 
molt seriosa, però no es perd ni una acció de la PAH, i és el primer a 
arribar amb barrets verds de lluentons i tota mena de complements 
festius. Fins i tot es disfressen de voltors quan han de protestar con- 
tra el fons d'inversió Blaclestone, que compra massivament les cases 
de famílies desnonades. 

És així com aconsegueixen dacions en pagament, condonacions 
de deutes i lloguers socials. El Carlos destaca que, combinant la pres- 
sió i l'alegria, els bancs apliquen dia a dia les tres mesures de la ILP 
que el Congrés no va aprovar. 

24 de setembre del 2017 L'Ernest m'explica que el grup ROP va publicar 
per primer cop la seva cançó Desalojos son disturbios en un docu- 
mental que havien fet amb l'Assemblea d'ORupes de Terrassa. El 1998 
surt en el primer àlbum del grup de punt hardcore vinculat a la Rasa 
de la Muntanya. Aquella és una cançó de referència per a l'olcupació. 
M'ho explica a les festes del carrer dels Pescadors, a la Barceloneta, 
perquè li dic que estic acabant aquest llibre, del qual havíem parlat 
el 2013. De l'olupació més clàssica a la festa veinal més tradicional, 
l'Ernest no en perd el fil. Qui actua al carrer no és pas ROP, sinó la 
Maria Arnal, que captiva el públic cantant un poema de Joan Brossa 
en què repeteix que 4la gent no s'adona del poder que té-. 

Per allà també hi ha la Gala, en família amb la gent del carrer, però 
ara és la regidora del districte. El 24 de maig del 2015 es va presentar 
a les eleccions municipals amb una llista encapçalada per l'Ada i amb 
altres companys de lluita, així com militants de partits de l'esquerra 
alternativa a qui sovint havien criticat. A la Gala, regidora, la conviden 
a fer el pregó del carrer dels Pescadors per celebrar que aquest any ha 
tornat la Festa Major, que s'havia donat per acabada el 2014, en una 
Barceloneta que va perdent el seu caràcter i els seus veins davant la 
massificació turística. 

Mentrestant, les veines recullen signatures per reclamar a l'Ajun- 
tament —on hi ha l'Ada i la Gala— que canvii el nom del passeig de 
Joan de Borbó pel de l'Emilia Llorca. Recollir signatures, per cert, 
era quelcom que elles, les que eren olcupes al passeig de Joan de 
Borbó, van aprendre que podia ser útil amb les veines del carrer dels 
Pescadors. Anys després van acabar reunint-ne un milió i mig per 
portar una ILP al Congrés, i, sobretot, com havien après, per crear 
comunitat. 

Si la història fos lineal, aquesta escena podria semblar un final de 
recorregut, el fet de tancar el cercle al carrer dels Pescadors havent 
arribat a la institució. A més, donaria la raó al Manel, que diu que a 
l'Ateneu del Xino comentaven que els d'V de Vivienda acabarien sent 
els nous polítics. Però en les lluites que s'entrecreuen de les persones 
que aspiren a una ciutat que sigui habitable i habitada, descobrim 
una història que de lineal no en té res: és més aviat una teranyina. 

Quant a la institució, dos llocs estretament relacionats mostren 
les seves possibilitats i les seves limitacions. On hi havia l'Espai Social 
Magdalenes, ara hi ha un hotel, aquell que els seus ocupants volien 
evitar que es construís, teòricament ho havien aconseguit, però s'aca- 
ba inaugurant quan entre qui governa la ciutat hi ha gent que hi va 
viure. Abans, havien viscut a Miles de Viviendas, el solar de la Bar- 
celoneta segueix buit, tot i que finalment ha sortit a concurs públic 
perquè s'hi aixequi una cooperativa d'habitatges —en un passeig ja 
completament dominat pels negocis turístics. 

El Govern encapçalat per l'Ada planteja diverses mesures disse- 
nyades per aturar els desnonaments, però no en té prou. La Gala 
sovint ha de demanar, a través de les xarxes socials, que la gent els 
ajudi a parar un desnonament posant el seu cos a la porta, perquè 
no han aconseguit solucions. Qui mai no falla a l'hora de posar el cos 
davant els desnonaments al Raval és la gent del Loxal, on l'Ihalci li diu 
a la regidora, amb qui té molt bona relació, que segueix convençut 
que no anirà a votar, ni tan sols a ella. 

El Lolcal segueix venent discos i samarretes punt, i quan ha arribat 
una nova onada especulativa al centre de la ciutat, que torna a fer 
fora veins i veines amb formes semblants a les que va patir el Manel, 
resulta un espai central en la defensa del dret a l'habitatge al Raval. 
Compten amb el suport inestimable d'una generació més jove, la Re- 
sidència d'Estudiants Autogestionada (REA), un centre social olcupat, 
escrit així, amb R. 

També amb f es va ocupar el Banc Expropiat al barri de Gràcia. 
A l'hora que proliferaven a la ciutat altres ocupacions que buscaven 
la incidència mediàtica i aprofitar la legitimitat social del 15-M, du- 


EPÍLEG 


rant el recorregut de la manifestació en què es va entrar a l'antiga 
sucursal bancària ni tan sols es deixava fer fotos. Encara que això 
pugui semblar tancat i identitari, va ser l'espai que va acollir l'Oficina 
d'Habitatge de Gràcia per lluitar contra l'espoli turístic del barri. 

D'altra banda, el Bloc La Bordeta, ocupat per la PAH uns anys 
després d'haver estat ocupat com a Habitatge 18-N, es va acabar 
desvinculant de la Plataforma per vincular-se a altres espais organit- 
zats del barri de Sants. Avui estan més a prop de Can Vies que de la 
PAH, però segueixen fidels a la lluita perquè cap família no es quedi 
al carrer. 

Dels sis fundadors de la PAH, la meitat ocupen càrrecs públics o 
en un partit, però altres, com la Lucia Delgado, continuen a la Plata- 
forma. I no només això, sinó que la Lucia es col-loca en primera fila 
quan cal arromangar-se per posar en marxa una iniciativa nova: un 
Sindicat de Llogaters. Al cap i a la fi, abans que es preocupessin per 
les hipoteques, ja els amoinava la dificultat i la inseguretat a l'hora 
d'accedir a un habitatge de lloguer, i en això no s'ha fet més que 
retrocedir. En paral-lel, com a PAH també ocupen edificis en què 
viuen famílies que l'especulació està foragitant, el mateix que feia la 
Promoció d'Habitatge Realment Públic. 

La gent de la Rimaia, després de la vida nòmada forçada per tants 
desallotjaments, s'acaba entregant a posar en marxa un ateneu coo- 
peratiu al Poble Sec, en un local de lloguer: La Base. Des d'allà im- 
pulsen un Sindicat de Barri. Si uns anys abans preguntaven 4 Quina 
és la teva vaga2x, ara propugnen que un altre sindicat és possible. 
Es tracta d'una Xarxa de suport mutu, centrada al barri, que també 
atura desnonaments i denuncia l'especulació i la gentrificació. Com 
ells, per tot Barcelona van sorgint grups d'habitatge o assemblees 
dedicades al tema a nivell de barri. 

Hem vist que amb frequència, quan les coses s'escapen de les 
mans, la resposta és tornar a allò local i construir iniciatives ben 
arrelades. També hem estat testimonis que sempre arriben espais 
de trobada. l'Acampada del 0,7 96, l'altermundisme, el 15-M... Hi ha 
ocasions per compartir lluites entre gent molt diversa. cMiles de 

pràcticas piratas barren metropolis oceànicas3, deia la façana de 
Miles de Viviendas. 

Barcelona és una ciutat que és posada en venda molt sovint. Per 
sort, però, davant les violències immobiliàries, urbanístiques, eco- 
nòmiques o d'habitatge, sempre hi ha gent disposada a treure la 
resistència als carrers. Molts cops el poder pot, i esclafa. El poder no 
suporta gaire 4que exista una diferencia cuya sola presencia desvela 
como hipócrita y falsa toda su actuaciónx, com plantejava l'Oficina 
2004. Però aquesta resistència sempre es torna a aixecar, i ho fa amb 
un bagatge cada cop més ple d'experiències i aprenentatges. Sempre 
tornen, com deien aquells, a posar la punta afilada a la fletxa i llan- 
Çar-la amb totes les forces al cor de la ciutat. 

Cronologia 

19€ Z I 

Octubre 28 Se celebren eleccions generals a Espanya i el Partit Socialista 
Obrer Espanyol (PSOE) de Felipe Gonzàlez aconsegueix la majo- 
ria absoluta. 


Maig 08 El Partit Socialista de Catalunya (PSC) de Pasqual Maragall, 
que havia arribat a l'alcaldia de Barcelona al final de la legislatu- 
ra anterior com a successor de Narcís Serra, guanya les eleccions 
municipals amb un 45,8 96 dels vots, superant en 10 punts el seu 
antecessor. Forma un govern en coalició amb el Partit Socialista 
Unificat de Catalunya (PSUC). 


Desembre 07 El Col-lectiu Squat de Barcelona (CSB) du a terme la seva pri- 
mera ocupació al carrer de Torrent de l'Olla del barri de Gràcia. 
La Guàrdia Urbana i la Policia Nacional desallotgen l'espai al cap 
de poques hores. UV" 





Portada d'El Periódico de Catalunya del 9 de 
desembre de 1984, que explica l'aparició d'un 
incipient moviment oRupa. 














" Referència a la localització en els mapes de les pàgs. 170-171. 


Febrer 


Abril 


juny 


Desembre 


17 El CSB ocupa un nou espai al carrer de Bolívar, també al 
barri de Gràcia, que acabarà sent desallotjat el 6 de març. L'en- 
demà tornen a ocupar l'espai, fins al 28 de març, quan la policia 
el desallotja i deté catorze persones, cinc de les quals acaben en 
presó preventiva durant cinc dies 2 


18 El consistori de Barcelona aprova definitivament el pla es- 
pecial de reforma interior (PERI) del Raval, basat en el projecte 
del 1980 Del Liceu al Seminari, i el PERI del Casc Antic, elaborat 
a partir del Pla Popular del Casc Antic impulsat per l'associació 
de veins. El PERI del Raval preveu l'enderroc de cinc illes de cases 
per crear el que serà la rambla del Raval i la creació d'equipa- 
ments culturals com el Macba o el CCCB a la zona nord del barri. 
El PERI del Casc Antic preveu la creació d'un parc a la zona del 
Pou de la Figuera, que més tard seria conegut com a Forat de la 
Vergonya. 


30 El Govern de Felipe Gonzàlez aprova l'anomenat Decret 
Boyer, que entre altres coses posa fi als contractes de lloguer 
indefinits. Es tracta de part d'un paquet de reformes que ha- 
via de permetre l'entrada d'Espanya a la Comunitat Econòmica 
Europea. 


El CSB anuncia la seva dissolució perquè 4no s'ha vist capaç de 
respondre d'una forma eficaç a la repressió patida. 


12 Felipe Gonzàlez signa el tractat d'adhesió d'Espanya a la Co- 
munitat Econòmica Europea, l'actual Unió Europea. 


6-7 Antics membres del CSB organitzen unes Jornades d'Infor- 
mació del Moviment d'Ocupació per pensar com es pot seguir 
apostant per aquesta pràctica política. 


12 Se celebra el referèndum convocat pel Govern de Felipe 
Gonzàlez sobre la permanència d'Espanya a l'Organització del 
Tractat de l'Atlàntic Nord (OTAN). Partits d'esquerra i movi- 
ments antimilitaristes havien fet una gran campanya pel 4No:, 
però s'imposa el 4Síx defensat pel PSOE. El vot pel 4Nox és ma- 
joritari a Catalunya, el País Basc, Navarra i les Illes Canàries. 


juny 


juliol 


Octubre 


Octubre 


Novembre 

22 Se celebren eleccions generals. El PSOE de Felipe Gonzàlez re- 
valida la majoria absoluta, però perd un milió de vots i passa de 202 
a 184 escons. 


24 El consistori aprova el PERI de la Barceloneta. Les transfor- 
macions urbanístiques estaran centrades, sobretot, en el períme- 
tre del barri. 


17 El Comitè Olímpic Internacional tria Barcelona com a seu 
per als Jocs Olímpics de 1992. 


06 S'ocupa l'Ateneu Alternatiu i Llibertari de Sants, al carrer de 
Cros, núm. 10, que és com seria conegut. Es considera el primer 
Centre Social Olcupat (CSO) de Barcelona 2 


10 Pasqual Maragall és reelegit alcalde de Barcelona amb un 
43,6 9é dels vots. El PSC forma un govern de coalició amb Iniciativa 
per Catalunya (IC). Joan Clos substitueix Pau Cernuda com a regi- 
dor de Ciutat Vella. 


20 Un grup de persones vinculades a l'Ateneu Llibertari del Po- 
ble Sec obre El Lolal, distribuidora i espai de trobada per a lliber- 
taris i punts al barri del Raval € 


09 Les persones que ocupen l'edifici de Cros 10 estan citades a 
comissaria i s'hi presenten 87 persones per autoinculpar-se soli- 
dàriament. 





Campanya contra el desallotjament de 
Cros10. 














Setembre 


Octubre 


Novembre 


Setembre 





22 Es constitueix l'empresa público-privada Promoció Ciutat 
Vella, S. A. (Procivesa), encarregada de gestionar les inversions 
urbanístiques a Ciutat Vella durant catorze anys. 


29 Se celebren eleccions generals anticipades convocades per 
Felipe Gonzàlez després dels desacords dels grans sindicats amb 
el seu partit. El PSOE torna a guanyar, però perd la majoria abso- 
luta, i passa de 184 a 175 escons. 


11 Un grup de persones vinculades a Cros 10 ocupa una caser- 
na de la Guàrdia Civil abandonada a la part alta del districte de 
Gràcia, la Rasa de la Muntanya. Actualment és la casa oldupada 
més antiga de Barcelona. 9 


29 Dia de Sant Miquel, la data central de la Festa Major de la 
Barceloneta, que aquest any recupera la tradició d'engalanar els 
carrers gràcies a la creació de la Comissió de Festes del carrer dels 
Pescadors. 9 

El carrer dels Pescadors engalanat amb roba estesa per la Festa Major de la 
Barceloneta. / Fons fotogràfic popular de la Barceloneta 

16 Senderroquen sis merenderos a la platja de la Barceloneta. 
Al llarg dels mesos s'enderrocaran tots aquests establiments tra- 
dicionals per construir-hi el Passeig Marítim. 


26 Pasqual Maragall és reelegit alcalde amb un 42,95 96 dels 
vots. El PSC forma un govern de coalició amb IC. Xavier Casas 
a substitueix Joan Clos, que serà segon tinent d'alcalde, com a 
regidor de Ciutat Vella. 


S'ocupa una antiga vaqueria a l'Hospitalet de Llobregat, que es- 
devindrà el CSO La Valeeria, un dels punts de referència del movi- 
ment olcupa de principis dels noranta. 


10 Es funda l'associació Taula del Raval, crítica amb l'associació 
de veins oficial. 


25 —S'inauguren els Jocs Olímpics de 1992, amb seu a Barcelona, 
que duraran fins al 9 d'agost. 


06 El PSOE de Felipe Gonzàlez torna a guanyar les eleccions 
generals espanyoles, però de nou empitjora els resultats, ja que 
passa de 175 diputats a 159. 


13 L'Ajuntament aprova una modificació del PERI del Raval per 
crear un campus de la Universitat de Barcelona a la zona nord del 
barri, davant el Macba i el CCCB. L'emplaçament estava destinat 
a zona verda, així que en canvi la traslladen a una illa de cases a 
prop de la futura rambla del Raval, l'anomenada Illa Robador, que 
serà enderrocada. 


01 Aixecament de l'Exèrcit Zapatista d'Alliberament Nacional 
a l'estat mexicà de Chiapas coincidint amb l'entrada en vigor del 
Tractat de Lliure Comerç d'Amèrica del Nord. 


27 Hi ha convocada una vaga general contra la reforma labo- 
ral impulsada pel Govern de Felipe Gonzàlez, i en aquell context 
s'ocupa el Xasal del Guinardó. 2 

Febrer 25 S'inaugura el Centre de Cultura Contemporània de Barcelo- 
na (CCCB) al Raval nord. 


Setembre 13 Un grup d'entitats de l'àmbit de la solidaritat internacional 
constitueixen la federació Casa de la Solidaritat. D 


Novembre 12 Inici de l'Acampada del 0,7 96 a l'avinguda Diagonal de Barce- 
lona per reclamar que els pressupostos de la Generalitat dediquin 
un 0,7 26 a ajuda al desenvolupament. Va durar trent-cinc dies i va 
arribar a aplegar prop d'un miler de tendes. 2 















El Tercer Mundo se ve 
desde la Diagonal 

Una doble pàgina de la revista de La Vanguardia recull les reivindicacions de l'Acampada del 0,7 96 
el 19 de novembre del 1994. 


Gener 01 Es crea l'Organització Mundial del Comerç (OMC). 


Maig 28 Pasqual Maragall és reelegit alcalde amb un 38,3996 dels 
vots. El PSC forma un govern de coalició amb Iniciativa per Ca- 
talunya - Els Verds (IC-EV) i Esquerra Republicana de Catalunya 
(ERC). Joan Fuster substitueix Xavier Casas com a regidor de Ciu- 
tat Vella. 

Maig 


juliol 

Procivesa inicia l'enderroc de finques dels carrers de Cremat Gran 
i Cremat Xic del casc antic, on es troben vestigis arqueològics. 
L'Associació de Veins en Defensa de la Barcelona Vella, constitui- 
da aquell any, demana l'aturada dels enderrocs 2 


28 S'inaugura el Museu d'Art Contemporani de Barcelona 
(Macba) al Raval nord. 


07 Davant la reforma del Codi Penal espanyol que converteix 
l'ocupació en un delicte, es convoca una trobada al Rasal del 
Guinardó, la qual donarà lloc a l'Assemblea d'Oltupes de Bar- 


celona. 8) 


03 — El Partit Popular (PP) de José María Aznar s'imposa al PSOE 
de Felipe Gonzàlez a les eleccions generals espanyoles. El 4 de 
maig Aznar podrà formar govern gràcies al suport de Convergèn- 
cia i Unió (CiU). La delegada del Govern a Catalunya serà Julia 
García-Valdecasas, que serà també la màxima responsable de 
l'anomenat Grup 6 de la Brigada Provincial d'Informació de la Po- 
licia Nacional que es forma aquell any. 


10 El moviment olcupa convoca una manifestació contra l'espe- 
culació al final de la qual ocupa l'antic Cinema Princesa. 0 


23 Ocupació de l'antiga fàbrica Hamsa al barri de Sants, dins 
l'estratègia de visibilitzar l'olupació davant la penalització 0 


Durant el mes de març es comença a publicar el butlletí Usurpa 
que algo queda, impulsat per l'Assemblea d'Olcupes de Barcelona, 
que més tard es convertirà en Info Usurpa. 


25 —Entrada en vigor de la reforma del Codi Penal aprovada pel 
Govern de Felipe Gonzàlez que penalitza l'ocupació. 


L'Associació de Veins en Defensa de la Barcelona Vella emet un 
comunicat en què acusa el Govern de Pasqual Maragall de silen- 
ciar les crítiques a l'aplicació del PERI del casc antic a base d'en- 
càrrecs professionals i parla d'un zevident dirigisme dels movi- 
ments veinals per part de les cúpules municipalss. 4 


28 La Policia Nacional assalta de matinada el Cinema Princesa 
per desallotjar-lo, i fa quaranta-vuit detencions. La manifestació 


HABITAR LA TRINXERA 


Setembre 


posterior de repulsa al desallotjament paralitza el centre de la 
ciutat i acaba amb setze persones més detingudes. 0 

La revista de La Vanguardia recull el 
desallotjament del Cinema Princesa 
a la portada del 29 d'octubre del 








1996. 





Durant la tardor del 1996, l'Associació de Veins en Defensa de la 
Barcelona Vella publica la revista PERIllem, on denuncia les con- 
sequències de l'aplicació del PERI i en reclama el replantejament, 
així com l'aturada dels enderrocs. En aquell moment ja havia es- 
tat enderrocada una de les voreres del carrer del Pou de la Figue- 
ra, i més tard s'ocuparà un bloc al carrer dels Metges en el marc 
de la lluita contra el pla urbanístic. 4 


10 Els oRupes de Sants entren a Can Vies, un edifici abandonat 
de l'empresa de Transports Metropolitans de Barcelona. 2 


18 Els mitjans publiquen les primeres informacions sobre un 
suposat cas de pederàstia al Raval. Al llarg d'aquell estiu hi haurà 
diverses informacions sobre l'anomenat Cas Raval en què seran 
acusats membres de la Taula del Raval, entre altres. 


26 El primer tinent d'alcalde, Joan Clos, succeeix Pasqual Ma- 
ragall al capdavant de l'alcaldia després que aquest presentés la 
dimissió. 

12 Es clou la 29a Conferència General de la UNESCO, que apro- 
va el projecte del Fòrum Universal de les Cultures, amb una pri- 
mera edició a Barcelona el 2004. 


18 Inici de les expropiacions dels edificis restants a la zona del 
Pou de la Figuera. (8 


03 Desallotjament de La Valeeria a l'Hospitalet. 


21 S'ocupa una antiga Delegació d'Hisenda al carrer d'Avinyó, 
al Barri Gòtic, i li donen el nom d'Oficina 2004, com a crítica al 
projecte de Fòrum de les Cultures del 2004. L'ocupació dura deu 
hores 3 


17 Es publica el primer número de Contra-infos, butlletí que 
posa en comú la tasca de diversos col-lectius de contrainfor- 
mació. 


13 Joan Clos és elegit alcalde amb el 45,2 96 dels vots. El PSC 
forma un govern de coalició amb Esquerra Republicana de Cata- 
lunya - Els Verds (ERC-EV) i Iniciativa per Catalunya Verds (ICV). 
Xaty Carreras substitueix Joan Fuster en la regidoria de Ciutat 
Vella. 


Al llarg d'aquest mes Procivesa enderroca una illa de cases al 
costat del Pou de la Figuera. El solar queda abandonat i amb 
runes durant setmanes i el veinat el batejarà com el Forat de la 
Vergonya (3 


12 La manifestació antifeixista del Dia de la Hispanitat acaba 
amb durs enfrontaments amb la policia. A partir d'aquell mo- 
ment l'Ajuntament de Barcelona i la Generalitat fan pinya amb 
el Govern espanyol en la criminalització del moviment olcupa. 
Catorze de les vint-i-sis persones detingudes van entrar en presó 
preventiva. 


30 Més de 40.000 persones es manifesten a la ciutat de Seattle 
contra la cimera de l'Organització Mundial de Comerç que vol 
encarar el nou mil-lenni. 


Març 12 —El PP de José Maria Aznar millora els resultats a les eleccions 
generals i conquereix la majoria absoluta per seguir governant. 


Abril 15 Una manifestació contra l'especulació convocada pel movi- 
ment olupa recorre el centre de Barcelona per denunciar la cri- 
minalització del moviment i el model urbanístic público-privat 
de l'Ajuntament. La manifestació finalitza al monument a Colom, 
per recollir un grup de persones que l'ocupaven des del dia abans 
i que hi havien desplegat una pancarta contra l'especulació. 


Setembre 19 Comença una trobada del Fons Monetari Internacional i el 
Banc Mundial a Praga, que se suspendrà abans del dia previst do- 
nada la presència de més de 15.000 manifestants a la ciutat. 


20 L'alcalde Joan Clos inaugura la rambla del Raval mentre les 
excavadores ja treballen a la contigua Illa Robador. 








La rambla del Raval 
durant el seu procés 
d'urbanització. / 
Gabinet d'Estudis 
Urbanístics de 
l'Ajuntament de 
Barcelona 











Desembre 16 El veinat del Forat de la Vergonya planta un avet de Nadal, 
que serà el punt de partida de l'hort que hi acabaran fent 42 


Gener 09 Comença el judici de l'anomenat Cas Raval, en què s'invo- 
lucra membres de la Taula del Raval en una suposada xarxa de 
pederàstia, l'existència de la qual no quedarà provada. 


25 S'inaugura el Fòrum Social Mundial a Porto Alegre, la res- 
posta de l'altermundisme al Fòrum Econòmic Mundial de Davos. 


El mes de gener es publica el primer número de Masala, publica- 
ció mensual d'informació, denúncia i crítica social a Ciutat Vella. 

09 El Govern espanyol signa el decret que posa fi al servei mili- 
tar obligatori. 


Es posa en marxa, en fase de proves, el node de Barcelona de 
l'agència de notícies alternativa Indymedia. 


02 Veins i veines del Forat de la Vergonya signen acords d'ex- 
propiació després de les pressions de Procivesa i l'amenaça de 
condicions encara pitjors. 


19 El Banc Mundial anul-la la trobada que tenia prevista a Bar- 
celona entre el 25 i el 27 de juny davant el desplegament que s'hi 
preveu d'activistes antiglobalització. 


S'inaugura l'Ateneu Candela a la ciutat de Terrassa. 


24 La manifestació 4dUn altre món és possiblex, convocada per 
més de 350 entitats en el marc de la Campanya contra el Banc 
Mundial, omple el centre de Barcelona com a punt culminant de 
la contracimera. Durant la marxa es van produir aldarulls que, 
segons va denunciar l'organització, havien estat iniciats per poli- 
cies de paisà. 






i. El Acció contra la Borsa de 
BAS Barcelona en el marc de 

la cimera contra el Banc 
Mundial a Barcelona. / Las 
Ti Agenclas 





19-22 Se celebra a Gènova una contracimera davant la trobada 
organitzada pel Banc Mundial. El 20 de juliol un policia mata d'un 
tret el jove Carlo Giuliani. La matinada del 21 al 22 la policia ataca 
les escoles Diaz i Pascoli, seus del Fòrum Social de Gènova. 


El juliol es produeix la primera venda de la finca de Robador 29.49 


28 — El consistori aprova una nova modificació del PERI del Raval 
per tirar endavant el projecte llla Robador. 


22 S'ocupa una antiga leproseria al parc de Collserola, que es 
convertirà en Can Masdeu. 4ò 


Febrer 


Març 


Maig 


Octubre 


Novembre 





27 —Una concentració veinal atura el desallotjament d'un edifici 
al Forat de la Vergonya 4 


Paco del Cuerpo amb 
una altra veina durant 
una intervenció policial 

I. al Forat de la Vergonya. / 
Fotograma del 
documental El Forat 





20. Senderroca l'últim edifici pendent de desallotjament al Fo- 
rat de la Vergonya després de la intervenció de la Guàrdia Urba- 
na. L'hort creat pels veins no es veu afectat 4 


04 Els habitants de Can Masdeu aconsegueixen impedir que els 
facin fora després de gairebé tres dies de resistència penjats de la 


façana (8 


25 L'Ajuntament aprova oficialment la liquidació de Procivesa, 
que serà substituida per Foment de Ciutat Vella S. A. (Focivesa). 


04 Una concentració veinal impedeix l'inici de les obres previs- 
tes per a la construcció d'un aparcament municipal al Forat de la 
Vergonya. 43 


Manifestants enderroquen 
el mur construit per 
l'Ajuntament al voltant 

del Forat de la Vergonya. / 
Fotograma del documental 
El Forat 





18-19 Els antiavalots de la Guàrdia Urbana desallotgen l'hort 
creat pel veinat al Forat de la Vergonya i s'hi construeix un mur 
per protegir el solar. Una vintena de persones resulten ferides 
durant el desallotjament. El referent veinal Paco del Cuerpo és 

detingut i denuncia que pateix agressions mentre els traslladen a 
comissaria. 


29 Una marxa contra l'especulació convocada per la Platafor- 
ma Veinal Contra l'Especulació enderroca el mur del Forat de la 
Vergonya. tà 

Els veins de Robador 29 reben notificacions en què els comuniquen 
que tenen els contractes extingits i han d'abandonar la finca (9 


15 La manifestació 4Aturar la guerra és possibles convocada 
per la Plataforma Aturem la Guerra omple els carrers de Barce- 
lona. Mentrestant, un grup de persones ocupa el primer Espai 
alliberat contra la guerra, al mateix edifici on abans hi havia hagut 
l'Oficina 2004. Els desallotjaran en menys de 48 hores (3 


01 S'ocupa un segon Espai alliberat contra la guerra, un edifici 
municipal a la placeta del Pi que va serà desallotjat dos dies més 
tard 7 








Desallotjament del segon Espai alliberat 
contra la guerra, a la placeta del Pi. / 
Espai alliberat contra la guerra 





21 Després d'una guerra d'abraçades a la plaça de Sant Jaume, el 
moviment dels Espais alliberats contra la guerra recorre el centre 
de la ciutat i arriba a ocupar temporalment cinc edificis en 24 
hores. 

25 Joan Clos és reelegit alcalde amb un 33,6 96 dels vots, el pit- 
jor resultat del seu partit fins aquell moment. El PSC forma un 
govern de coalició amb ERC i Iniciativa per Catalunya Verds - Es- 
querra Unida i Alternativa (ICV-EUiA). Carles Martí substitueix 
Iaty Carreras en la regidoria del districte de Ciutat Vella. 


El juliol del 2003 es produeix la quarta venda de la finca de Roba- 
dor 29, per més de tres cops el preu pel qual s'havia venut el juliol 
del 200165 


19 S'ocupen tres edificis que estan sent expropiats al Turó de la 
Peira sota el nom de Miles de Viviendas. Són desallotjats al cap de 


tres dies 48 


07 La Coordinadora contra l'Especulació del Raval es reuneix 
per primer cop amb el nou regidor de Ciutat Vella, Carles Martí, 
per exposar-li les problemàtiques relacionades amb l'Illa Robador. 


16 Per primera vegada des de la Transició, Jordi Pujol no encap- 
Çala la candidatura de Convergència i Unió (CiU) a les eleccions al 
Parlament de Catalunya. El PSC de Pasqual Maragall s'imposa en 
nombre de vots, però no en diputats, a la CiU d'Artur Mas. Mara- 
gall aconseguirà formar govern amb el suport d'ERC i ICV-EUiA, 
en el que serà anomenat Tripartit. 


04 El col-lectiu Miles de Viviendas ocupa un edifici de Metrova- 
cesa, la principal immobiliària espanyola, al carrer de Sardenya (2 


18 La televisió pública catalana emet el reportatge Coacció a 
domicili, que mostra el cas de Robador 29 al gran públic. 





Manel Gonzàlez, veí de Robador 
29, explica la seva situació al 
programa 30 Minuts a la sala 

de casa seva. / Fotograma del 
programa 

26 La policia desallotja fent ús de la força el bar Ciutat Vella, 
l'últim local de l'Illa Robador que resistia davant les expropia- 
cions. 2 


11 Quatre atemptats amb artefactes explosius a la xarxa de ro- 
dalies de Madrid maten 193 persones i deixen prop de dues mil 
de ferides. El Govern de José María Aznar atribueix l'autoria dels 
atemptats a ETA tot i que diversos indicis apunten a Al Qaeda. 


13 Una cadena de missatges de text enviats de mòbil a mòbil 
—amb el text 4Pàsalox— i després per internet convoca concen- 
tracions sense partits a les seus del PP per protestar contra la ma- 
nipulació informativa en la jornada electoral. 


14 El PSOE de José Luis Rodríguez Zapatero s'imposa al PP de 
Mariano Rajoy a les eleccions generals. El PSOE forma govern en 
minoria. 


09 Comença la celebració del Fòrum Universal de les Cultures. 
Durarà fins al 26 de setembre. 


18 Unes tres-centes persones s'organitzen amb pasteres auto- 
construides per assaltar el recinte del Fòrum des del mar en una 
protesta anomenada Paterem el Fòrum. 


Pasteres autoconstruides s'endinsen 
a la platja per arribar al recinte del 
Fòrum de les Cultures des del mar. / 
Fotograma del vídeo de Paterem 

el Fòrum realitzat per ORupem les 
Ones 


21 Diversos col-llectius olupes entren a les seus de PSC, ERC i 
ICV, les formacions de Govern tripartit, per protestar contra l'im- 
minent desallotjament de la Hamsa. 


04 Desallotjament de la Hamsa. 0 
19 Desallotjament de Miles de Viviendas al carrer de Sardenya. 9 


25 — El col-lectiu Miles de Viviendas ocupa una antiga caserna de 
la Guàrdia Civil a la Barceloneta.2) 

17 Es fa públic el projecte de l'Oficina d'Olcupació que feia me- 
sos que s'estava gestant en el si de l'Assemblea d'ORupes de Bar- 
celona. 


08 Després que l'Administració no acceptés la Comissió de Fes- 
tes del carrer dels Pescadors com a interlocutor per vehicular la 
reclamació d'un veí, es crea l'Associació de Veins de l'Òstia a la 
Barceloneta. 2 


11 Se celebra un taller de propostes contra la violència immobi- 
liària i urbanística convocat per persones implicades en diverses 
lluites pel dret a l'habitatge i contra l'especulació. Es convertirà en 
un col-lectiu, el Taller VIU. 


6-8 L'artista Leo Bassi organitza un espectacle itinerant per la 
ciutat de Barcelona, el Bassibus, que consisteix en un tour anties- 
peculació de la mà de col.lectius en lluita a la ciutat. 


El Taller VIU impulsa una Carta de mesures contra la violència 
immobiliària i urbanística. 


01 El cos de Mossos d'Esquadra es desplega a Barcelona per 
substituir la Policia Nacional espanyola. 


26-27 En el marc de la cimera Euromediterrània celebrada a 
Barcelona, es convoca Chabolear Barcelona, una jornada de pro- 
testes contra la violència immobiliària i urbanística que consisteix 
a acampar amb xaboles davant el Parlament de Catalunya. 


23 L'Ajuntament de Barcelona aprova, amb el suport del PSC, 
ERC i CiU, l'abstenció del PP i el vot contrari d'ICV-EUA, l'ano- 
menada Ordenança del civisme, que regula i penalitza els usos de 
l'espai públic. 


04 Nou persones són detingudes per la Guàrdia Urbana des- 
prés que un agent resultés lesionat en una intervenció a l'Anarho- 
penya, una casa ocupada a la zona del Forat de la Vergonya i cri- 
ticada pel veinat en lluita. Les persones detingudes denunciaran 
que han estat víctimes d'un muntatge policial i judicial, en el que 
serà conegut com a Cas 4F.43 


El Forat de 

la Vergonya 

a Mitjan 

2006, amb 
l'Anarlopenya, 
ja desallotjada, 
al fons. / 
Masala 

17 Hi ha convocat un macrobotellón a diverses ciutats espanyo- 
les. A Barcelona se celebra a la rambla del Raval, amb un discurs 
crític amb l'ordenança del civisme. S'hi desplacen tres-cents cin- 
quanta agents de Guàrdia Urbana i Mossos d'Esquadra, i acaba 
en aldarulls. 


18 Es publica el primer número del Setmanari de Comunicació 
Directa. 


14 Centenars de joves convocats a través d'una cadena de cor- 
reus electrònics fan una seguda a la plaça de Catalunya de Barce- 


lona i a altres punts de l'Estat. Serà el punt de partida d'V de Vi- 
vienda.8ò 





Seguda a la plaça de Catalunya 
convocada espontàniament a 
través d'internet per reivindicar el 
dret a l'habitatge. / V de Vivienda 





22 —Esfa pública l'ocupació en les setmanes anteriors de dos edi- 
ficis al Barri Gòtic que esdevindran l'Espai Social Magdalenes i un 
projecte de Promoció d'Habitatge Realment Públic (PHRP). 2 

08 El cinquè tinent d'alcalde, Jordi Hereu, relleva Joan Clos al 
capdavant de l'alcaldia després que aquest sigui designat Ministre 
d'Indústria al Govern de José Luis Rodríguez Zapatero. 


30 Es convoca la primera manifestació d'V de Vivienda sota el 
lema 4iNo vas a tener casa en la puta vidal. 


03 S'inaugura el nou campus de la Universitat de Barcelona al 
Raval nord. 


13 V de Vivienda ocupa la botiga de mobles Ilea amb el col- 
lectiu Ariadna Pi per protestar contra la dificultat d'accedir a un 
habitatge. 


16-17 Estava prevista la celebració a Barcelona d'una Cimera 
Europea de Ministres d'Habitatge, però s'acaba suspenent davant 
la convocatòria de mobilitzacions. 


01 La CiU d'Artur Mas guanya, en vots i en nombre de dipu- 
tats, les eleccions del Parlament de Catalunya, però el PSC de 
José Montilla, tot i que empitjora els resultats assolits per Pas- 
qual Maragall, en passar de 42 diputats a 37 aconseguirà formar 
govern amb un nou pacte Tripartit. 


08 V de Vivienda acordona l'entrada de la fira immobiliària 
Barcelona Meeting Point com a prèvia a una manifestació contra 
l'especulació immobiliària el dia 11. 


28 El relator especial de l'ONU sobre l'Habitatge Adequat, Mi- 
loon Rothari, es troba amb V de Vivienda durant la seva visita a 
Espanya. 


31 Lenginyer Joaquín Quílez, més tard acusat de subornar càr- 
recs públics, sol-licita llicències per obrir 661 apartaments turís- 
tics a Ciutat Vella el dia abans que entri en vigor un nou pla per 
limitar els pisos turístics. 


26 La Guàrdia Urbana clausura l'Ateneu del Xino, espai lliberta- 
ri obert des del 1994 a l'Illa Robador. 


23 L'Ajuntament de Barcelona aprova provisionalment una 
modificació del Pla General Metropolità (PGM) per permetre el 


Maig 


Octubre 


Novembre 





CRONOLOGIA 


pla dels ascensors de la Barceloneta, que havia de comportar la 
destrucció d'un 20 96 de les cases del barri. 


L'Emília Llorca amb 
una altra veina de la 
Barceloneta, durant 
un fotomatón contra 
el pla dels ascensors. / 
Plataforma en Defensa 
de la Barceloneta 





27 Se celebren eleccions municipals després d'una campanya 
marcada per les intervencions de Supervivienda en els actes 
electorals. Jordi Hereu és elegit alcalde amb el 29,9 96 dels vots, el 
pitjor resultat del seu partit fins llavors. El PSC forma un govern 
de coalició amb ICV-EUiA. ltziar Gonzàlez substitueix Carles 
Martí, que serà primer tinent d'alcalde, en la regidoria de Ciutat 
Vella. 


DEL MERCAT 
con L'EMICACIÓ 


Ada Colau irromp com a 
Supervivienda en un acte 
electoral d'ICV per lluitar 
contra l'electoralisme en temes 
d'habitatge. / V de Vivienda 


29 La policia desallotja Miles de Viviendas i posteriorment en- 
derroca l'edifici 0 


06 V de Vivienda convoca un crit massiu de 4iNo vas a tener 
casa en la puta vidax. A partir d'aquest moment el moviment es 
va desactivant. 


26 La policia desallotja el Blohe Metges al Forat de la Vergonya (2 

06 Coincidint amb el dia de la Constitució Espanyola, s'ocupa 
una nova PHRP amb un petit centre social al carrer d'Avinyó.2 


ES ul 

ami I Interior de la Promoció 

— — d'Habitatge Realment Públic 
oberta al carrer d'Avinyó amb 
un cartell que imita els de 





— Millorem Barcelona Jim A 
DE A DOP DE AS EE l'Ajuntament. / Masala 





19 El Parlament de Catalunya aprova la Llei del dret a l'habitatge. 


La xifra de persones aturades a Espanya arriba al gener al seu mà- 
Xim, com a mínim des dels darrers vint-i-quatre anys. 


06 S'ocupa una nova PHRP al carrer de les Panses, al casc antic. 2 


09 El PSOE de José Luis Rodríguez Zapatero torna a imposar-se 
a les eleccions generals, passant de 164 diputats a 169. 


15 La xarxa d'immobiliàries Don Piso és una mostra de la crisi 
del mercat immobiliari. Anuncia el tancament de les seves cent 
vint oficines i acomiada els seus tres-cents cinquanta treballadors 
després de veure com les seves vendes queien un 66 96. 


07 Primera reunió del col-lectiu Ahorcados por la Hipoteca a 
Madrid. 


14 La immobiliària Martinsa-Fadesa es declara en fallida i pro- 
tagonitza la que es considera la suspensió de pagaments més 
gran de la història d'Espanya fins aquell moment. 


11 Es crea la Xarxa Veinal de Ciutat Vella, formada per l'Asso- 
ciació de Veins del Casc Antic, l'Associació de Veins de l'Òstia, la 
Plataforma en Defensa de la Barceloneta, l'Associació de Veins del 
Gòtic, la Taula del Raval i l'Espai Social Magdalenes. 


L'Ajuntament es retracta del pla dels ascensors tal com estava 
plantejat inicialment. 

20 Una manifestació d'estudiants contra l'anomenat Pla Bolo- 
nya acaba amb una tancada al Rectorat de la Universitat de Bar- 
celona que durarà quatre mesos. 


28 S'ocupa un edifici abandonat, considerat el més antic de l'Ei- 
xample de Barcelona, i esdevé el CSO La Carboneria 88 


01 Una concentració davant de Robador 29 impedeix el desno- 
nament de Manel Gonzàlez, l'últim veí del bloc. 9 


17 Manel Gonzàlez és desnonat abans que pugui traslladar-se al 
nou pis que li han concedit. 


22 —Escreala Plataforma d'Afectats per la Hipoteca (PAH) amb una 
primera assemblea a la Casa de la Solidaritat al barri del Raval D 


i). Segona assemblea 

de la Plataforma 
d'Afectats per 

la Hipoteca a 

la Casa de la 
Solidaritat. /Fotograma 
del documental La 
Plataforma 


18 Els Mossos d'Esquadra posen fi a la tancada d'estudiants al 
Rectorat de la UB. 


01 Entra en vigor una moratòria d'un any per a la construcció 
de nous allotjaments turístics a Ciutat Vella. 


30 La casa de la regidora de Ciutat Vella, Itziar Gonzàlez, al Barri 
Gòtic, és assaltada i tant ella com la gerent del districte comen- 
cen a rebre amenaces perquè deixin el càrrec. 


06 Un grup de persones que havien participat en la tancada a la 
UB ocupa un edifici al barri de Sant Antoni per mantenir la seva 
activitat col-lectiva. L'1 d'octubre s'inaugurarà com a Universitat 
Lliure La Rimaia. La mateixa nit ocupen també un edifici a la ram- 
bla del Raval, que es convertirà en el CSOA Barrilonia. 822 

Setembre 


Novembre 


02 Els Mossos desallotgen La Rimaia. La mateixa nit el col-lectiu 
ocupa un altre edifici proper, a la Gran Via. 0808 


08 Es desallotja l'Espai Social Magdalenes. 2 








Concentració 
davant l'amenaça 
de desallotjament 
de l'Espai Social 
Magdalenes. / 
Masala 





16 ltziar Gonzàlez anuncia que dimiteix del Govern municipal 
de Jordi Hereu. El seu antecessor, Carles Martí, la substituirà com 
a regidor de Ciutat Vella. 


17 L'alcalde Jordi Hereu cessa el primer tinent d'alcalde Carles 
Martí després del fracàs de la consulta ciutadana per la reforma 
de l'avinguda Diagonal. Assumpta Escarp el substituirà com a re- 
gidora de Ciutat Vella. 


14 Els Mossos desallotgen La Rimaia ll. Els seus membres ocu- 
pen un edifici proper, però són desallotjats el dia 16 al matí. 8 


17 S'inaugura la tercera Rimaia, a la Ronda de Sant Pau, al punt 
de trobada entre els barris del Raval, el Poble Sec i Sant Antoni 8 


25 L'anomenat Moviment del 25 ocupa l'antiga seu del Banc Es- 
panyol de Crèdit a la plaça de Catalunya amb el lema 4 Quina és la 
teva vaga2y en previsió de la vaga convocada per al dia 29. Seran 
desallotjats per la policia durant la jornada de vaga.8ò 


03 La PAH atura per primer cop un desnonament, el del Lluís 
Martí a la Bisbal del Penedès. És el punt de partida de la campa- 
nya 4Stop Desnonaments:. 

Lluís Martí acompanyat 
per membres de 

la PAH després 

d'aturar el seu primer 
desnonament. / Fotograma 
del vídeo realitzat per la 
PAH 





28 La CiU d'Artur Mas torna a guanyar les eleccions, passant de 
48 diputats a 62, i aconsegueix formar govern. 


22 Més de quatre-centes persones ocupen l'antic Palau de 
Cinema de la Via Laietana per preparar les mobilitzacions de cara 
a la vaga general del dia 27, i l'anomenen Casa de la Vaga. 


27 — El consistori deroga definitivament el pla dels ascensors i es 
reconeixen els quarts de casa de la Barceloneta com a patrimoni 
de la ciutat. 


15 El Congrés dels Diputats aprova l'anomenada Ley Sinde, en 
referència a la ministra de Cultura Angeles Gonzàlez-Sinde Reig, 
del PSOE. La normativa és criticada per usuaris d'Internet perquè 
els desprotegeix en posar els interessos empresarials per davant 
de drets com el dret a la privacitat. Després de l'aprovació s'im- 
pulsarà la campanya £NoLesVotes, que busca castigar en les se- 
guents eleccions generals els partits que aproven la llei —PSOE, PP 
i CiU—, i els assenyalen com els partits que acumulen més càrrecs 
públics processats per corrupció. 


16 Es crea la plataforma Democracia Real Ya, a partir del grup 
de Facebool Plataforma de coordinación de grupos pro-moviliza- 
ción ciudadana, existent des del febrer. Convoquen una manifes- 
tació per al 15 de maig. 


30 La PAH entra a tràmit la seva iniciativa legislativa popular 
(ILP) a la mesa del Congrés com a pas previ per començar la reco- 
llida de signatures. 


07 La plataforma Juventud Sin Futuro es manifesta a Madrid 
amb crítiques a la 4partitocràciax i al PP i al PSOE. 

Assemblea 
durant 


l'acampada del 
15-M a la plaça 
de Catalunya. / 
CC by Marcello 

(Flichr: 

15 Les manifestacions convocades per Democracia Real Ya sota 
el lema 4Democràcia real jal No som mercaderies en mans de 
polítics i banquersx recorren les principals ciutats espanyoles. La 
manifestació a Madrid acaba en una acampada a la Puerta del 
Sol, que serà desallotjada per la policia. L'endemà comencen 
acampades com a resposta arreu del territori, també a la plaça de 
Catalunya de Barcelona. 8ò 








22 La Convergència i Unió (CiU) de Xavier Trias arrabassa l'al- 
Caldia al PSC de Jordi Hereu, amb un 28,7 26 dels vots, i forma un 
govern en minoria. Mercè Homs serà la nova regidora de Ciutat 
Vella. 


27 — Els Mossos d'Esquadra intenten desallotjar la plaça de Cata- 
lunya, però els acampats aconsegueixen trencar el cercle policial 
després de violentes càrregues dels antiavalots.8ò 


15 Una acampada iniciada la nit abans al voltant del parc de 
la Ciutadella, seu del Parlament de Catalunya, pretén impedir 
l'aprovació de les anomenades lleis Òmnibus, un paquet de reta- 
llades en drets socials impulsat pel nou Govern de CiU. 


25 L'assemblea del barri del Clot i l'associació 500x20 convo- 
quen una concentració per aturar el desnonament de la Verónica 
Lolà, l'Eliseo Loyé i els tres fills de la parella. Vint furgons d'antia- 
valots dels Mossos d'Esquadra s'hi presenten per fer efectiu el 
desallotjament de la família per la força. 

Verónica Loxà resisteix al 
desallotjament al balcó de casa 
seva. / Associació de Veins i 
Veines del Clot-Camp de l'Arpa 


01 Després que no hagi pogut aturar el desnonament de la fa- 
mília de l'Elisa, a Montcada i Reixac, la PAH l'ajuda a tornar a ocu- 
par el seu propi pis. És el primer cop que ho fan de forma pública 
i és el punt de partida de l'Obra Social de la PAH. 


25 La PAH es manifesta a les principals ciutats de l'Estat sota el 
lema 4 Pel dret a l'habitatge digne: Dació en pagament retroacti- 
va, Stop Desnonaments i lloguer social jals. 


15 — Sis mesos després del 15-M, el moviment es torna a manifes- 
tar massivament amb el lema 4Passem de la indignació a l'acció. 
Una de les accions resultants de la protesta és l'ocupació de l'Edi- 
fici 15-O al barri del Verdum, a Nou Barris, per reallotjar famílies 
que s'han quedat al carrer. 8V 





Façana de l'Edifici 15-O ocupat al 
carrer d'Almagro del barri del Verdum 
per allotjar-hi famílies. / Carmen 
Secanella - CatalunyaPlural.cat 














22 S'ocupa una antiga sucursal bancària al barri de Gràcia, que 
s'anomenarà Banc Expropiat. La pràctica d'ocupar oficines aban- 
donades s'estendrà per diversos barris. 22 


18 Pocs dies abans de les eleccions generals es convoca una 
campanya d'calliberaments generalsx, en què s'ocupen diversos 
edificis en el marc del 15-M. El més emblemàtic serà l'Habitatge 
18-N, ocupat amb el mateix esperit que l'Edifici 15-O, tot i que 
serà desallotjat al cap de pocs dies 83 


20 El PP de Mariano Rajoy guanya les eleccions generals espa- 
nyoles amb majoria absoluta. 

19 S'inaugura la nova seu de la Filmoteca de Catalunya al Raval, 
a l'Illa Robador. 


01 La relatora especial de l'ONU sobre l'Habitatge Adequat, 
Raquel Rolnilx, es reuneix amb la PAH durant la seva visita a Es- 
panya. 


17 La PAH comença la recollida de signatures per a la seva ILP 
contra els desnonaments i per la dació en pagament i el lloguer 
social. 


09 Els Mossos desallotgen La Rimaia. Malgrat que aquest és l'úl- 
tim desallotjament del projecte de La Rimaia, l'edifici tornarà a 
ser ocupat de forma esporàdica en diverses ocasions 2 


21 Desallotjament del CSOA Barrilonia. 22 


31 El Govern espanyol aprova la creació de la Sareb, l'anomenat 
banc dolent, amb un 4596 de capital públic, que comprarà ac- 
tius tòxics a les entitats financeres per permetre que es sanegin, i 
d'aquesta manera acumularà milers d'habitatges buits. 


29 —Els jutjats arxiven el cas de Lluís Martí, el primer afectat de 
la PAH que va aturar el seu desnonament, després de sis intents 
frustrats de desallotjar-lo, i es queda a casa seva. 


25 La CiU d'Artur Mas torna a guanyar les eleccions, però perd 
12 escons, passant de 62 a 50 diputats, i formarà govern gràcies al 
suport d'ERC. 


05 La portaveu de la PAH, Ada Colau, compareix per primer 
cop al Congrés dels Diputats. 


08 El grup promotor de la ILP contra els desnonaments, per 
la dació en pagament i el lloguer social anuncia que ha recollit 
1.402.854 signatures de suport, gairebé el triple del mig milió que 
eren necessàries. 


12 El Congrés admet a tràmit la ILP després de concentracions 
a les seus del PP de tot l'Estat en què es cridava que canviés el 
sentit del vot per desbloquejar la iniciativa. 


Març 


Abril 

Ocupació 

de l'edifici 
ImPAHrables, 

a la plaça del 
Pedró, al Raval. / 
CC-by Andrea 
Ciambra (Flictr: 
tchachy) 

17 El diari El País publica una enquesta en què el 87 96 de la po- 
blació es mostra favorable a les mesures plantejades per la PAH 
en forma de ILP. 


13 La PAH inicia la seva campanya d'escraches amb una mani- 
festació davant del domicili de la diputada del PP Maria Angeles 
Esteller, al barri de Sant Gervasi 85 





Les persones 

afectades exposen 

les seves situacions 

sota paraigúes en el 
primer escrache de la 
PAH. / Carmen Secanella 
- CatalunyaPlural.cat 


18 La PAH decideix retirar la seva proposta legislativa perquè, 
durant el tràmit parlamentari, el PP elimina del projecte de llei les 
tres mesures de mínims que defensa la plataforma. 


12 La PAH ocupa un edifici a la plaça del Pedró al Raval per 
allotjar-hi quatre famílies. És el tretzè bloc d'un banc ocupat per 
l'Obra Social de la PAH, el primer a Barcelona, i li posen el nom de 
ImPAHrables. 

24 La Plataforma d'Afectats per la Hipoteca irromp en la fira 
immobiliària Barcelona Meeting Point i ocupa l'estand de la Sa- 
reb per exigir a l'entitat que destini els seus pisos buits a lloguer 
social. 


27 Es presenta l'Espai Social del Gòtic La Negreta, hereu del 
projecte de l'Espai Social Magdalenes, amb una paella a la plaça 
de la Mercè. 


25 S'inaugura l'ateneu cooperatiu La Base al Poble Sec.2 


19 Desallotjament del CSO La Carboneria 8 


26 Els Mossos d'Esquadra desallotgen Can Vies i s'inicia l'ender- 
roc de l'edifici. Després del desallotjament hi haurà cinc dies de 
protesta amb aldarulls, sobretot al barri de Sants, però també en 
altres zones de la ciutat, fins que l'Ajuntament decideix paralitzar 
l'enderroc. El col-lectiu del centre social tornarà a l'edifici parcial- 
ment enderrocat i n'iniciarà la rehabilitació. 





28 La PAH celebra que ha aconseguit una alternativa d'habitat- 
ge per a totes les famílies de l'edifici imPAHrables, i poden aban- 
donar l'edifici 8$ 


10 La PAH anuncia una nova ILP, aquest cop dins l'àmbit català, 
per fer front a l'emergència d'habitatges i a la pobresa energètica. 

La Plataforma 
d'Afectats per 
la Hipoteca 
celebra 
l'aprovació 
de la seva ILP 
catalana al 
Parlament. / 
Enric Català - 
Catalunya 
Plural.cat 

La Barceloneta esclata a mitjans d'agost amb protestes veinals 
contra els pisos turístics, que es mantindran durant setmanes de 
forma sostinguda. 


22 Durant la celebració dels sis anys de la PAH, la plataforma 
ocupa un bloc al barri d'Hostafrancs, on hi havia hagut l'Habitat- 
ge 18-N, per allotjar-hi famílies en el marc de l'Obra Social sota el 
nom de Bloc La Bordeta. 3 


24 La coalició Barcelona en Comú, amb Ada Colau al capda- 
vant, conquereix l'alcaldia de Barcelona amb un 25,2 96 dels vots i 
forma govern en minoria. Gala Pin serà la nova regidora de Ciutat 
Vella. 


23 — El Parlament de Catalunya aprova la llei impulsada per la PAH 
amb una ILP per fer front a l'emergència habitacional i a la pobresa 
energètica. Les seves principals mesures en matèria d'habitatge se- 
ran suspeses pel Tribunal Constitucional, cautelarment el 31 de 
maig del 2016, i definitivament el 20 de setembre del 2016. 

Habitar la trinxera. Històries del moviment pel dret a l'habitatge a Barce- 
lona és el resultat d'estirar d'un fil. Una recerca que va començar el 2012 
per abordar els orígens de la Plataforma d'Afectats per la Hipoteca es va 
convertir en una trajectòria d'entrevistes per parlar amb persones que 
han protagonitzat moviments molt diversos pel dret a l'habitatge i contra 
l'especulació immobiliària i urbanística a la ciutat de Barcelona en el dar- 
rer quart de segle. 


Aquest llibre recull històries de victòries, de derrotes, però sobretot de 
lluites per transformar el món —o, si més no, la ciutat— i no resignar-se que 
la vida estigui regida per interessos econòmics. Històries de la política que 
es fa a peu de carrer, sigui ocupant espais buits, recollint signatures per 
canviar una llei, assaltant el Fòrum de les Cultures des del mar o plantant 
un avet entre les runes del Forat de la Vergonya. 

